
!Atentie! Manualul de fata nu reprezintă vreun punct de vedere al unei 
Obediente masonice sau a vreunei Loji şi nu este o publicaţie oficială.. Cartea 
de fata constituie viziunea proprie a autorului asupra gradului doi în Franc- 
masonerie iar la baza acestei sinteze stau experienţele personale si informaţiile 
generale. Nu este prezentat nici un mod de recunoaștere si nu conține 
dezvăluiri cu privire la Secretul masonic. La baza prezentului manual stau 
diversele lucrări şi ritualuri disponibile deja publicului, a căror listă o găsiţi în 
bibliografia cărţii. 


... în Memoria 


Prea Ilustrului nostru Frate Nicolae (Nicu) Filip, 33° 
(1914 - 2008) 

Primul Mare Maestru al 

Marii Loji Naţioanle din România de după 1993 


Jelim! Jelim! Jelim, dar Sperăm! 


COLECTIA LUMINA MASONICA 


Aceasta Colectie este un proiect care vine in sprijinul celor 
dornici să primească mai multă Lumină. Azi, când informaţia este 
la îndemâna oricui, nu pare că acest demers ar fi justificat...dar el 
este! 

Volumul mare de informaţii creează de cele mai multe ori 
un haos general insufletit de falsă cunoaştere, de falsă interpretare 
şi de dezordine mintală care rezultă din conflictul sacru - profan. 
Noi nu ne propunem prin această colecție altceva decât să oferim 
adevaratilor căutători informaţii corecte şi bine structurate, astfel 
încât demersul lor să fie cât mai eficient şi cât mai puţin deviat de 
la calea pe care au ales-o. Stim din vechile Tradiţii initiatice ca 
toate drumurile duc spre vârful muntelui. Noi încercăm să oferim 
un ghid ferm, indiferent de drumul pe care initiatii au pornit. 

Colecţia cuprinde texte consacrate, mai mult sau mai puţin 
cunoscute sau accesibile initiatilor din România. Prin publicarea 
acestor lucrări, fie ele recente sau de mult uitate, vrem să aducem 
mai multă Lumină asupra Ordinului Initiatic Traditional şi 
Universal al Francmasoneriei şi să asigurăm transmiterea 
Cunoasterii initiatice în cadrul Ordinului. 

Aparițiile vor fi limitate la un număr redus de exemplare 
tocmai pentru că nu dorim să realizăm un demers comercial. 
Scopul nostru este să sprijinim crezul şi menirea Ordinului — de a 
crea Masoni desavarsiti, pregătiţi în tainele Artei Regale şi care să 
ducă la îndeplinire Marea Operă. 

În cadrul colecţiei, au apărut următoarele titluri: 

e "Manualul gradului 1° in Franc-masonerie UCENIC”, 
Mircea Bucin, Ed. AVV 13 Publishing, 2015, ISBN 978-606- 
93950-0-4. 

”De ce ai cerut să fii primit în Franc-masonerie? Interviuri 
masonice vol.1: Jacques Herman”, Jacques Herman, Mircea 
Bucin, Ed. AVV 13 Publishing, 2015, ISBN 978-606-93950- 


3-5. 


"Fenomenul Masonic Decorticat”, Jacques Herman, Ed. 
AVV 13 Publishing, 2015, ISBN 978-606-93950-6-6. 

” Creta Repoa sau Iniţierea in vechea Societate Secreta a 
Preotilor Egipteni”, Mircea Bucin, Ed. AVV 13 Publishing, 
2015, ISBN 978-606-93950- 1-1. 

Manualul gradului 2° in Franc-masonerie CALFA”, 
Mircea Bucin, Ed. AVV 13 Publishing, 2016, ISBN 978-606- 
93950-7-3. 


Intr-o lume in care Ignoranta sustine Haosul, 
Cunoasterea este cea care aduce Ordinea. 


Mircea BUCIN 
Senior Editor 
"Colecţia Lumina Masonica” 


Editura AVV 13 Publishing 


PREFATA 


De multe ori am auzit vechi masoni spunand ca, in Arta 
Regală, rămânem cu toții, pe veci, ucenici. Cat de adevărată este 


această afirmaţie! Într-adevăr trei sunt calităţile pe care le 


întrupează proaspătul inițiat, calități la care nu poate renunța 
nicicând în drumul său masonic: mirarea, uimirea chiar în faţa 
luminii revelate, modestia impusă de iniţiere si zelul de a avansa. 

Dar, dacă rămânem pe veci ucenici nu este mai putin 
adevărat că a doua treaptă a masoneriei este si ea de nedepasit. 

Într-adevăr, trecerea (le passage - trecerea), cum se 
numeşte conferirea gradului doi, nu este în niciun chip doar o 
clipă, o etapă, ci conferă carierei masonice o pecete definitivă la 
care zidarul nu poate renunța, sub primejdia de a se înstrăina de 
Artă. 

Mai întâi, ceremonia de «trecere» şi parcursul calfei sunt 
conotate de apariția stelei înflăcărate. Pentagrama este simbolul 
Omului iar ucenicul este dator să o ştie trasa. Dar lumina pe care 
o degajă — flăcările vârfurilor ei — sunt pereche cu fata devenită 
radioasă a lui Moise în prezența Fiintei supreme (Ieşirea, 34, 29). 
Ştiinţa şi revelaţia sunt astfel unite prin prezentarea unui singur 
simbol, într-o maximă concentrare. 

lar în centrul stelei se găseşte litera G a cărei 
semnificație este multiplă şi misterioasă dar care fie că înseamnă 
Gnoză, Geometrie sau G.. (numele inefabil), trimite la metoda 
fundamentală a căutării perpetue, a nespusei legături a masonului 
cu ştiinţa şi cunoaşterea. Pe frontonul templului lui Apollon de la 
Delfi stătea scris : «Cine nu este geometru nu intra aici»; aceasta 
inscripție priveşte în aceiași măsură ca pe mistul apolinic şi pe cel 
ce paseste în templu. 


În aceiaşi măsură, situaţia de calfă impune călătoria. 
Caracterul repetat al călătoriilor are un pronunțat caracter didactic, 
fiindcă viitorul arhitect trebui să practice discernământul 
senzorial, combinându-l cu cunoașterea stilurilor, cu practica 
diferitelor ştiinţe, dar şi cu aprofundarea gândirii marilor 
învățători ai umanității. 

Caracterul ciclic al călătoriei initiatice, implicând revenirea 
la punctul de plecare urmată de o nouă sfasiere, «acasă», nu 
trebuie să ne facă să uităm că nu poţi cunoaşte lumea și oamenii 
fără să o parcurgi şi să-i cunoşti, chiar cu preţul privatiunilor şi 
suferințelor specifice situaţiei itinerante, chiar cu prețul exilului, 
dimensiunea şi varietatea. 

Revenind la cele spuse, proprietatea gradelor simbolice 
albastre este de-a reuni într-un tot unitar învățăturile Masoneriei, 
fără a lăsa să se piardă, în procesul ascensional, nimic din ce s-a 
dobândit, prin straduinta şi iubire. 

Manualul calfei pe care ni-l prezintă venerabilul Frate 


Mircea Bucin are marele merit de-a expune într-o formă concisă 
dar fără simplificări complexitatea acestui grad, umplând un gol în 
literatura masonică românească. 


Ion Vianu, 33° 


PRELIMINARII DESPRE GRADUL DE CALFA 


După o scurtă trecere în revistă a gradului 1 al Franc- 
masoneriei Albastre de Rit Scotian Antic şi Acceptat, în manualul 
gradului de Ucenic, a venit momentul să trec în revistă gradul al 
II-lea, Calfa. Din nou nu este vorba de a dezvălui sau deconspira 
"marile secrete ale Franc-masoneriei” şi am explicat în volumul 
dedicat Ucenicului ce este şi ce nu este secret în Franc-masonerie. 
Nu am să revin asupra temei secretului şi invit pe cei care vor să 
înțeleagă mai bine aceste aspecte, să citească primul volum din 
seria manualelor masonice. 

Asa cum ziceam, în România, membri Ordinului Initiatic 
Universal al Franc-masoneriei, Surori si Fraţi, au nevoie de 
informații exacte si corecte în traseul lor masonic, iar cei neinitiati 
în Ordin au poate mai mare nevoie de aceste informaţii. Teoriile 
conspirationiste, mişcările extremiste, neliniştea socială, scopurile 
ascunse ale unor grupuri de interese, etc. toate folosesc Franc- 
masoneria pe post de tap ispăşitor, găsind potrivit să pun în cârca 
Ordinului Initiatic toate lipsurile şi neregulile societăţii. 

Este drept că de uneori oameni, membrii ai diferitelor 
Obediente masonice, fac parte din cei care încalcă legile sau își 
urmăresc egoist scopul, netinand cont de absolut nimic. Dar 
interesul meu nu vizează o Obedienţă masonică, o Lojă sau orice 
altă formă de organizare. Interesul meu şi implicit acest manual se 
apleacă direct asupra Ordinului Initiatic Universal al Franc- 
masoneriei. Ca să fiu mai exact, doresc să abordez simbolismul, 


învățăturile şi tradiția transmisă prin intermediul gradului de 
Calfă. 


Desigur, aici trebuie să facem diferența între Ordin şi 
Obediente şi între membrii obedientelor si Ordin. Să afirmi că 
Franc-masoneria face şi drege, pentru că acei câțiva membrii nu 


au înţeles rolul Ordinului, e ca şi cum ai acuza învățământul 
pentru că unii absolvenți ajung să aibă un comportament 
antisocial. Comparatia nu este întâmplătoare, pentru că Franc- 
masoneria este considerată a fi un sistem de învățământ, definit de 
către anglo-saxoni ca "un sistem particular de moralitate, învelit în 


alegorii și ilustrat de simboluri”. 

Gradului de  Calfă, învățăturilor, simbolurilor şi 
elementelor de tradiție transmise de acesta, nu îi este acordată 
suficientă importanță și prea puţini membri (sau profani) acordă 
atenţia necesară acestui grad. 

În primul rând vreau să atrag atenţia asupra denumirii 


procesului inițiatic, traseul de la gradul de Ucenic la cel de Calfă. 
Contrar tuturor invențiilor si interpretărilor pe care le găsim în 
Franc-masoneria continentală, denumirea corectă este 
"TRECERE". Explicația este dată exclusiv de ritual, când se 
afirmă că Ucenicul este pregătit să treacă de la Perpendiculară la 
Nivelă. Din punct de vedere organizatoric, Calfa trece din grija 
Secundului Supraveghetor în cea a Primului Supraveghetor. Ea 
trece de la munca pe coloana de Nord (numită şi Septentrion) la 
lucrul pe coloana de Sud. Nu putem vorbi de o iniţiere pentru că 
în Franc-masonerie există o singură inițiere, adică primirea 
Ucenicului în Ordin, punerea acestuia pe un nou drum, în căutarea 
Luminii şi a Adevărului. La fel nu putem numi procesul de 
acordare a Sporului de Salariu la gradul 2 ca fiind o elevaţie. 
Acest fenomen este rezervat gradului de Maestru, unde Calfa este 
ridicată în planul spiritual, trecând de la Echer la Compas. Prin 
urmare unica denumire corectă ar trebui să fie cea de "trecere”. 

Ce aduce nou această trecere, acest grad? Dacă ar fi să 
rezum în câteva cuvinte gradul al doilea al Franc-masoneriei 
Albastre, această definiție ar suna cam așa: Gradul de Calfă este 
gradul cunoașterii Omului si a tuturor aspectelor legate de 
existența sa. Pe parcursul celor cinci călătorii pe care le 


intreprinde candidatul in timpul ceremoniei de trecere la acest 
grad, el sau ea fac cunostinta cu cele mai elementare functii ale 
omului: cele cinic simţuri — adică percepția asupra lumii 
materiale. A doua călătorie vizează cele cinci stiluri arhitectonice 
cunoscute anticilor — adică un studiu asupra frumuseţii. A treia 
călătorie revelează celui de trecut ştiinţele liberale — adică 
gândirea omului. În a patra călătorie, în funcţie de Rit şi de ţară, 
neofitului îi sunt prezentate numele fie ale profeților, filozofilor, 
etc. — adică abordarea emoţională, sufletească. A cincea şi ultima 
călătorie reprezintă glorificarea muncii iar Calfei îi este revelată 
steaua cu cinci colțuri (cu vârful în sus) şi litera "G” în centrul ei — 
adică omul şi ceea ce îl animă. 

Dacă am considera perioada de Ucenicie ca fiind tinerețea, 
când am învăţat să ne supunem pasiunile şi să ne controlăm 
emoțiile, perioada Calfei reprezintă maturitatea iar învăţăturile ei 
sunt specifice gândirii $i rațiunii. 

Titlul acestui grad suportă două variante: prima este 
denumirea de ”Calfa” iar a doua cea de "Companion”. În funcţie 
de originea ritualului, de Rit şi de tara, se folosesc cele două nume 
pentru a definii acelaşi lucru. Cred că la mijloc este vorba despre o 
confuzie în ceea ce priveşte traducerile termenului Fellow-Craft. 
Am să încerc să aduc puţină lumină asupra celor două interpretări 
fără a avea pretenţia de a îndrepta o greşeală perpetuată sute de 
ani, o fac doar din dorinţa de a prezenta interpretarea mea proprie 
asupra acestui aspect. 

După cum ziceam, avem termenul englez Fellow-Craft, 
pentru cei ce deţin al doilea grad în Franc-masoneria Albastră. 
Riturile de origine anglo-saxonă folosesc denumirea de Calfă iar 
cele de origine continentală pe cea de Companion, provenite cel 
mai probabil din franceză — Compagnon, denumire atribuită 
membrilor unei alte confrerii meșteșugărești inspirate din evul 


mediu, si anume "Compagnons du Tour de France”. Am să revin 
asupra Companionilor turului Franţei într-un capitol viitor. 
Consider că denumirea de Calfă este mai potrivită acestui 
grad fata de cea de Companion și mai indicată utilizării în limba 
română, iar motivul este evident dacă luăm în considerare 
definițiile date în DEX: 
”CÁLFÁ, calfe, s. f. Lucrător care, după o perioadă de ucenicie, 
lucra un timp la patronul său. — Din tc. kalfa.” DEX 2009 
ŞI 
” COMPANION, -OANA, companioni, -oane, s. m. si f. (Livr.). 1. 
Camarad, tovarăș. 2. Persoană care făcea parte dintr-o societate 
comercială, artistică etc. — Din fr. compagnon.” DEX 2009 
"Calfa” face referire la un nivel de practică a unei meserii, 
adică cel care a terminat perioada de ucenicie și este considerat 
muncitor calificat.  ”Companionul” denumeşte apartenența 
generală la un grup, sau în cazul nostru o confrerie 


mestesugareasca, fără a enunta gradul de perfecționare în meserie, 
la care a ajuns acel membru. 

Chiar dacă legenda construcției Templului lui Solomon stă 
la baza Franc-masoneriei, dincolo de toate interpretările şi 


speculațiile, în biblie nu se dau nume distincte muncitorilor, ei 
fiind însă grupați în muncitori şi supraveghetori. 

În vechile expozeuri masonice, dar şi în textele lojilor 
operative apare termenul de ” Fellow”. Este greşită interpretarea ca 
prin acest termen se face referire la Calfe şi de aici si traducerea 
termenului ca desemnând al doilea grad, cel de "Companion”. 
Prin Fellow, orice vorbitor nativ de limbă engleză vă va lămuri, se 
face aluzie la totalitatea membrilor din respectiva lojă si nici de 
cum la o grupă distinctă de membri. Referitor la masoneria 
operativă am să revin într-un capitol viitor. 

Concluzionând acest capitol introductiv al gradului de 
Calfă, atrag din nou atenţia asupra importanţei acestui grad pe mai 


multe planuri. Am stabilit că acest grad abordează rațiunea şi 
cunoașterea naturii umane la un nivel material, pregătind astfel pe 
inițiat pentru gradul următor, sublimul grad al măiestriei, Maestru 
Mason. Este impropriu să pretinzi ca Ordin că ajungi la un grad de 
Măiestrie fără însă a oferi membrilor toate uneltele necesare astfel 
încât ei să se poată pregăti pentru această viitoare condiţie. În plus 
de asta gradul de față permite o cunoaștere mai bună a istoriei $i 
funcționării masoneriei operative, prin aceasta să permită o mai 
bună înţelegere și abordare a simbolurilor şi învățăturilor tradiției 
transmise în cadrul Ordinului. 

Prin urmare, îndemn cititorul, membru sau nu al Ordinului, 
să acorde aceeaşi importanță acestui grad, precum celui de Ucenic 
ŞI aceeaşi atenție precum viitorului grad, cel de Maestru Mason. 


Echerul şi Compasul la gradul de Calfă 


Cel mai reprezentativ simbol pentru Ordinul Initiatic 


Universal al Franc-masonerie este format din Echer şi Compas, 

asociate in diferite feluri. La primul grad compasul este deschis la 
30 de grade şi se află sub echer, la gradul al doilea compasul este 
deschis la 45 de grade iar braţele sale sunt întrepătrunse de echer 
şi ultima asociere, cea de la gradul al treilea, unde compasul este 
deschis la 60 de grade şi este aşezat peste echer. În funcţie de 
curentul masonic, în mijlocul celor două instrumente este 
reprezentat fie litera "G”, în cazul masoneriei anglo-saxone, fie 
Steaua Înflăcărată, în cazul masoneriei liberale. Această este o 
scurtă insiruire a descrierilor simbolului Echerul şi Compasul. 

Înainte de a trece la o abordare mai amănunţită a modului 
în care simbolul este prezentat în gradul de Calfă, mă simt obligat 
să atrag atenţia asupra unui aspect de multe ori neglijat. În Franc- 
masonerie întâlnim două tipologii de simboluri, echer şi compas. 
Primea manifestare este redată în triviumul celor "Trei Mari 
Lumini ale Franc-masoneriei”. Trebuie să facem diferenţa între 
acest echer şi compas, şi uneltele prezentate masonilor în 
diferitele grade. Dacă în cazul uneltelor, ele au o aplicabilitate 
precisă, care este transmisă membrilor Ordinului la fiecare grad în 
parte, când vorbim de asocierea ”Echer si Compas” în cadrul 
Marilor Lumini trebuie să avem în vedere că acesta este un simbol 
unitar care evidenţiază relaţia dintre cele trei elemente distincte ce 
îl compun. 

Astfel, Calfa învaţă în călătoriile sale cum să utilizeze 
Echerul şi ce anume aduce acesta benefic lucrării sale, iar mai 
târziu învaţă asocierea acestuia cu Compasul, aşezate pe Cartea 
Legii Sacre. 

În Franc-masoneria anglo-saxonă, candidatului îi este pus 
vârful echerului pe piept şi primește explicaţia simbolistică a 
gestului, cum că echerul virtuţii trebuie să fie, de acum înainte, 
legea și ghidul său în comportamentul fata de întreaga umanitate. 
În Ritul Scotian Antic si Acceptat, candidatul află că Echerul este 
simbolul dreptății şi că este utilizat la verificarea Pietrei Cubice 


pentru a asigura compatibilitatea acesteia cu celelalte, care 


împreună, formează edificiul. 
In riturile unde Compasul este prezent în călătoriile Calfei, 


candidatul înțelege că aici Compasul este element de măsură nu 
de trasare si că simbolic acesta reprezintă înțelepciunea, prudenta 
ŞI circumspectia, reamintind că acţiunile Calfei trebuie să fie 
mereu măsurate. 

Înainte de consacrare, viitoarea Calfă este îndemnată să 
analizeze modul în care Echerul si Compasul sunt aranjate pe 
Cartea Legii Sacre pe Altar si primeşte explicaţia, zic eu vagă, 
cum că modificarea survine datorită progreselor sale în Franc- 
masonerie. Să vedem întâi ce înţelesuri au cele două instrumente 
cu rol de Mari Lumini. 

Echerul folosit la trasarea unghiurilor drepte este 
considerat simbol al Pământului, iar Compasul folosit la trasarea 
cercurilor un simbol al Cerului. Prin analogie deducem că Echerul 
este simbolul lumii materiale iar Compasul a celei spirituale; 
avem deci un compozit format din Echer si Compas, din material 
şi Spiritual. Modul în care sunt aşezate explică relaţia dintre cele 
două aspecte iar dacă la primul grad materialul domină în 
totalitate spiritualul, la gradul de Calfă fiind întrepătrunse 
simbolizează interdependenta celor două planuri. Primim deci 
cunoaşterea relaţiei între material și spiritual, care este de fapt 
esența gradului doi. După ce am cioplit din greu asperitatile 
Pietrei Brute ca Ucenici, primim recompensa întrevederii planului 
spiritual. Deci da, aşezarea lor este oarecum un semn al 
progresului, dar nu numai. Prin faptul că, totdeauna, Compasul 
este cu vârful în sus și Echerul cu vârful în jos, dezvăluie relația 
de influență şi cunoaştere. Spiritualul coboară în material si 
materialul pentru a cunoaște spiritualul trebuie să fie mereu 
receptiv. Dacă la primul grad masonul este nereceptiv influențelor 

Compasului, la acest nou grad el primeste binecuvantarile aduse 
de aceasta noua influenta. 

Cum anume se manifesta aceasta influenta spirituala? Prin 
modul în care masonul va interactiona de acum înainte cu semenii 
săi şi cu mediul său înconjurător. El este acum în slujba umanităţii 
şi influenţele spirituale îi permit să acţioneze în beneficiul acesteia 
prin compasiune şi înțelegere, dar și prin dragoste de oameni și 
iubire de Frați. Iubind Creaţia, ajungem să cunoaştem Creatorul, 
Marele Arhitect al Universului. 

Pentru că am vorbit de creaţie vreau să explic cum exact 
funcționează Cele Trei Mari Lumini în relație cu ființa umană. 
Între cele două instrumente avem un număr total de patru braţe, 
două ale compasului şi două ale Echerului. Acestea reprezintă cele 
patru aspecte ale naturii omului. Bratele Echerului, adică aspectele 
materiale, sunt caracterizate de dorinţa senzuală (adică a celor 
cinci simţuri) şi de pasiuni, patimi. Bratele Compasului, adică 


aspectele spirituale, sunt caracterizate de morală și rațiune. Daca 
la primul grad aspectele animalice, materiale, reprezentate de cele 
două Brate ale Echerului dominau aspectele spirituale ale omului, 
cele două braţe ale Compasului, la gradul al doilea cele două 


aspecte se întrepătrund. Masonul îşi cunoaște deci și latura sa 
spirituală, ca urmare a muncii sale depuse asupra influențelor 
materiale, lucrare pe care o regăsim în definiţia dată de ritualul 
Ucenicului ”să sape temnițe adânci viciului si să înalțe temple 
înalte virtuţii”. 

Se ridică uneori întrebarea cum este corect să aşezăm 
braţele celor două instrumente, stângul peste dreptul sau invers. 
Răspunsul este ambele variante şi am să explic. În nici un ritual nu 
este dată o formă exactă, pentru că această asociere nu are o formă 
exactă. Modul în care așezăm braţele Echerului și ale Compasului 
depinde de fiecare din noi la nivel individual şi de fiecare situație 
în particular. Uneori vom acoperi dorințele senzuale cu raţiunea, 


alteori vom acoperi pasiunile noastre cu morala, alteori vom 
acoperi raţiunea cu pasiunile noastre şi alteori vom acoperi morala 
cu dorinţele senzuale, sau invers. Şi toate aceste permutări le vom 
realiza în fiecare interacțiune cu semenii noştri şi cu mediul 
înconjurător. In asta constă lucrarea Calfei, tocmai in 
experimentarea cu această alternanță între material şi spiritual, ca 
la finalul muncii sale, Calfa să dobândească o cunoaștere care să îi 
permită accesul la Măiestrie. 

Ce are această cunoaștere special? Prin abordarea 
aspectelor care definesc ființa umană, material şi spiritual, 
abordăm de fapt manifestările lor: emotionalul gi rațiunea. Calfa, 
învățând cum să reacționeze sau să acționeze fata de semenii săi, 
va ajunge la acel tip de cunoaștere care îi va permite progresul si 
anume, cunoașterea de sine. Motto-ul gravat la intrarea în vechile 
temple ale misterelor este cât se poate de direct în acest sens: 
NOSCE TE IPSUM. Fără autocunoaştere nu poate fi vorba de o 
cunoaştere superioară, nici măcar o bănuială cât de mică asupra 
Luminii şi Adevărului. 


Masoneria Operativă spre cea Speculativă 
Originea Franc- 


masoneriei speculative, pe care 
o practicăm azi, este masoneria 


operativă, adică breslele de 

zidari din Evul Mediu. Desigur 

că şi ele la rândul lor au izvorât 

de undeva, iar această istorie a DÁ ‘ 

lor este preluată sub forma de legendă fondatoare a Ordinului 
nostru. Am să redau sumar firul dezvoltării masoneriei operative 


ŞI să încerc să surprind momentul apariției masoneriei speculative. 

Încă de la originile sale, odată cu apariția progresului, 
omul a încercat să construiască fie adăposturi împotriva 
animalelor si a intemperiilor, fie mai târziu lăcașuri de cult, 
temple şi morminte destinate veneratiei divinității. 

Astfel, din epoca de piatră, de când omul primitiv a 
început să iasă din peşteri și să se deplaseze, având nevoie de un 
acoperiş, el a început practica construcției. La început era vorba 
de improvizare, folosind materialele găsite în apropiere, ca pe 
urmă să avem primele construcții circulare din piatră cu 12 — 
13.000 de ani în urmă. Aceste urme au fost descoperite în actuala 


Palestina şi Siria care formau cândva Mesopotamia. Indeletnicirea 


construcției a dus la dezvoltarea unei noi ocupaţii, agricultura, 
care la rândul ei a avansat tehnica de construcție, dând naștere 
cărămizilor artificiale din pământ. În urmă cu 8000 a fost ridicată 
cetatea din Jericho, tocmai din aceste cărămizi, aşezate una peste 
alta, adică prin practica zidărie. 

Cu 6500 de ani în urmă, tehnica construcției a făcut 
progresele necesare apariţiei caselor circulare în formă de stupi de 
albină, găsite în Cipru. În aceeași perioadă a fost ridicat oraşul 
Catal Huyuk în Turcia, acesta fiind locul în care s-a descoperit 
prima construcție religioasă, de unde reiese legătura de mai bine 
de 8000 de ani între arta construcției şi religiile omului. 

Exemplele pot continua şi nu am să mă opresc asupra lor 
ci am să trec cu argumentatia la perioada apariției zidarilor-liberi, 
a căror prime referințe le găsim în anul 1376, în Anglia. Sunt 
anumiţi cercetători care descriu apariția termenului ”free-mason” 
din Anglia pe seama unei coruperi a termenului ”frere macon” din 
Franța, care însemna frate zidar. Lipsa de surse adecvate nu ne 
permite să confirmăm sau să infirmăm vreuna din variante. Cert 
este că primele ghilde de cioplitori de piatră au apărut în Anglia în 
jurul anului 1153, iar în anul 1356 The London Company 


înființează primele ghilde incorporate, adică societăţi comerciale, 
mestesugaresti, organizate după anumite reguli de funcționare. 

Cu timpul, urmărind mişcările şi schimbările în societățile 
vremii, ghildele au ţinut pasul si s-au adaptat cerinţelor din piaţă. 
Astfel în câteva secole construcția de biserici şi catedrale se va 
diminua iar Lojile vor rămâne fără utilitate. Multi dintre membri 
lor alegând să se reprofileze vor pleca. În secolul XVII încep să 
apară "masoni acceptaţi”, adică erau primiţi în Loji membri care 
nu erau de meserie zidari. Motivul pentru această schimbare de 
direcție este dificil de aflat, neexistând prea multe izvoare istorice 
în acest sens, totuşi putem considera o nevoie financiară ca stând 
la baza acestui demers. Să nu uităm că la început erau primiți doar 
personalități importante ale societății engleze, membri ai curții 
regale sau apropiaţi ai acestora, şi e uşor de imaginat că meseriașii 
zidarii ar fi încercat astfel să găsească de lucru, implicaţi fiind în 
proiecte noi susţinute de regalitate. 


In 1641, pe 20 mai, într-o Lojă scoțiană, este inițiat primul 
non-operativ, Robert Moray (soldat, om de stat, diplomat, 
judecător, spion, filozof). La scurt timp după, în 1646, va fi inițiat 
Elias Ashmole (anticar, politician, ofiţer al armatei, astrolog şi 


alchimist). Primele referinţe însă, le găsim începând cu 1621 când 
apare prima dată menţiunea de ”acceptat” şi totodată plata unei 
taxe de primire. 

Mă opresc aici cu faptele istorice si am să trag concluzia 
mea personală, bazată pe cele întâlnite în studiul de până acum. 

Masoneria operativă nu s-a transformat în masonerie 
speculativă ci a dat naștere celei din urmă. Avem şi azi Loji 
operative care au existență continuă trasată până în evul mediu. 
Unele Loji, chiar dacă la început erau operative au ajuns să fie 
speculative, datorită membrilor ce le compuneau. Rămâne încă un 
mister de ce s-au dezvoltat Lojile speculative, care a fost rolul lor 
şi ce au întrevăzut fondatori lor. Putem doar specula pe această 


16 


temă, şi consider că acele loji operative au reprezentat o structură 
deja formată care putea fi folosită în alte scopuri. ÎI avem pe 
Robert Moray spion — poate prin apartenenţa la o lojă de zidari- 
liberi, putea să circule nestingherit, ascuns sub identitatea unui 
mason și astfel să îşi îndeplinească atribuţiile de serviciu. Elias 
Ashmole era un cercetător al Alchimiei, iar în Lojă a găsit locul 
perfect in care să se regrupeze cu alti alchimisti si să exploreze 
această ştiinţă fără a fi deranjati şi persecutați. Loja oferea o 
structură, oferea şi un instrumentar căruia doar îi trebuiau ataşate 
înțelesuri codate şi o nouă structură ascunsă lua naştere. 

S-a scris mult şi s-a vorbit şi mai mult pe această temă, dar 
adevărul este că nu avem nimic concret care să aducă lumină și tot 
ce putem face bun este să alegem varianta care ne dă cea mai mare 
satisfacție, cu care ne identificăm cel mai bine şi prin care simțim 
cu adevărat că apartinem Ordinului Initiatic Universal al Franc- 
masoneriel. 


Companionii turului Frantei 


Este o organizație apărută in 
Franța Evului Mediu. Asociaţia de 
mestesugari şi artizani avea ca specific, 
pe lângă învățăturile sale tradiționale, 
efectuarea unui voiaj de instrucție. Astfel 
un Companion trebuia să îşi schimbe 
locul de muncă la o perioadă între şase 
luni şi un an, iar o dată cu locul de 
muncă schimba şi maestrul, de la care 
învăța cum să îşi perfecţioneze meseria. 
Toate acestea se petreceau în Franţa de 
unde provine şi numele de Companioni 
ai turului Franței. Azi organizația este răspândită în lumea 


întreagă iar dacă la început era exclusiv masculină, acum sunt 
acceptate si femeile, fără diferente. 

Companionii se întâlneau și locuia în nişte case destinate 
lor, numite "Cayenne”, şi care variau ca mărime şi posibilitate de 
acomodare de la 5 până la 100 de persoane. Aici ei aveau cursurile 
teoretice şi luau masa iar pe urmă mergeau fiecare la şantierul său 
de unde se întorceau seara. 

Pentru a fi admis în rândul Companionilor trebuia să detii 
un certificat care să ateste meseria şi unde a fost făcută ucenicia, 
după care urma o perioadă de încercare de un an. Dacă cel în 
cauză dorea să continue acest mod de perfecționare a meseriei, 


făcea o cerere pentru ceremonia de adopție. Până atunci el purta 
titlul de Companion oaspete. 

Pentru a fi primit în rândul Companionilor, aspirantul 
depunea o "lucrare de adopție”, un proiect care îl califica să 
devină "Aspirant”. În cadrul ceremoniei primea un titlu în funcţie 


de localitatea din care provenea, un toiag de drumeţii şi o esarfa. 
Ritualurile erau confidentiale si participau doar Companioni si 
Aspiranti. Odată investit Aspirant, cel în cauză trebuia să lucreze 
între trei şi cinci ani la Companioni din diverse oraşe, pentru a-şi 
perfecționa meseria. 

Pentru recepţia unui Companion, la expirarea perioadei 
obligatorii de călătorie şi muncă, aspirantul depunea o "lucrare de 
recepție”, capodopera sa, iar comisia Companionilor aprobau sau 
respingeau cererea sa. În cadrul ceremoniei de recepţie, aspirantul 
primea un nume de Companion, un nou baston ce ajungea de la 
sol până în dreptul inimii, ca lungime, iar după încheiere acesta 
trebuia să călătorească şi să lucreze pe o perioadă de trei ani. 
Datorită noii sale condiţii, el primea titlul de Companion itinerant 
iar după expirarea perioade de trei ani prima titlul de Companion 
sedentar. Acum el nu mai avea obligaţia de a călătorii si era liber 

să lucreze unde vrea, dar avea responsabilitatea de a instrui şi 
forma noii Companioni care ajungeau în atelierul său. 

Membrii Companionajului aveau parole şi semne în 
funcție de nivelul fiecăruia. Probabil încă o asemănare în plus cu 
Ordinul Franc-masoneriei, încă un motiv în plus pentru masoneria 
franceză să atribuie gradul doi acestor asociaţii mestesugaresti. 

Presupusele legături cu Franc-masoneria continentală au 
fost speculate de duşmanii ordinului, ceea ce a creat probleme 
Companionajului. Au făcut fata însă, jucând și azi un rol 
important în aspectele diverselor meserii. La ora actuală 
organizația a ajuns una mondială având și un muzeu al 
Companionilor în Franţa. 

Personal nu consider că gradul doi în masonerie a fost 
inspirat de această organizație, în primul rând că ea nu este 
destinată exclusiv zidarilor. În plus de asta, breslele de zidari 
aveau organizarea lor specifică și funcționau în paralele cu 
Companionajul francez. Alt aspect important fiind originea anglo- 


saxonă a masoneriei operative, devenită ulterior speculativă, 


urmând ca abia secole mai târziu să se răspândească si să 
primească influenţe franceze. 


Pregătirea Templului 


Atelierul Calfelor este similar celui utilizat în Lucrările la 
gradul de Ucenic, dar comportă câteva elemente specifice. 
Tablourile de Lojă, în funcție de ritul practicat, afișează diverse 
simboluri asociate gradului. Am să folosesc tabloul propus de 
Ritul Scotian Antic şi Acceptat iar în anexă veți găsi câteva 
modele de Tablouri de Lojă așa cum apar ele în alte rituri, cu 
scopul de a vă îndemna să contemplati singuri asupra diferenţelor. 

Funia cu noduri apare în această reprezentare ca având 
cinci noduri, în corelaţie cu tema centrală a gradului, numărul 


cinci. Luna si Soarele sunt la locurile lor iar Delta este inlocuita de 
Steaua Înflăcărată. In alte variante, Delta este păstrată iar Steaua 
Înflăcărată apare fie între Altar si Orient, fie în centrul Pavajului 


Mozaicat al Lojii. Pavajul şi cele două Coloane sunt şi ele 
prezente, la fel şi cei trei stâlpi, Intelepciune, Forţă şi Frumuseţe. 
Pe pavaj este aşezat Tabloul Lojii Calfelor. Cele trei ferestre care 
permit observarea circulaţiei Soarelui pe cer sunt deschise, tocmai 
pentru a ilustra receptivitatea influențelor spirituale pe care 
Ucenicul doar le întrevede prin geamurile crăpate. Avem cele 
două Pietre, Brută şi Cubică, dar în unele tablouri găsim şi o a 
treia piatră, Piatra Cubică cu Vârf. Altarul cuprinde cele Trei Mari 
Lumini, aranjate conform gradului. Uneltele Calfei sunt şi ele 
reprezentate pe covor, alături de spicul de grâu, simbol al parolei 
gradului. lar pe capitelurile Coloanelor Jachin şi Boaz avem cele 
două sfere, cea terestră si cea celestă. 

Dacă la primul grad la intrarea în Templu avem trei trepte, 
acum avem cinci, iar riturile anglo-saxone mai utilizează o scară 
interioară în formă de spirală ce se află pe peretele din Sud şi este 
compusă din 3, 5 şi 7 scări: 3 sunt Înţelepciunea, Forţa şi 
Frumuseţea; 5 sunt simţurile omului și cele cinci stiluri de 
arhitectură; 7 sunt artele şi ştiinţele liberale. Parcurgând aceste 
trepte Calfa va ajunge la poarta prin care se ajunge în Camera de 
Mijloc şi fiind temeinic instruită i se va — i ; 
permite accesul. 

Calfele sunt aşezate și își iau salarul 
pe coloana de sud, de miază-zi, în 
R..S..A..A.. numită Jachin, iar în Ritul 
Francez Boaz. 

Am să revin pe parcurs asupra 
simbolurilor menționate pe Tabloul Lojii 
Calfelor. 

Pregătirea Ucenicului pentru sporul de salariu 


În acest grad, candidatul nu mai este legat la ochi, iar 
îmbrăcămintea sa este aranjată invers fata de primul grad întâi. Și 
aici întâlnim sugerată dualitatea și totodată echilibrul, dar mai 
important armonia ascunsă în haosul aparent. 

Candidatul este pregătit cu brațul drept, sânul drept şi 
genunchiul stâng descoperite, piciorul drept descaltat (în unele 
Loji se foloseşte un papuc de unică folosință, sau un papuc de 
casă) iar la brâu va purta sortul de Ucenic, cu baveta ridicată. În 
alte rituri însă, candidatul este îmbrăcat normal, la costum negru, 
cămaşă albă şi papion sau cravată, iar sortul și mănușile sunt 
prezente obligatoriu. 


CEREMONIA DE TRECERE A UCENICULUI LA CALFĂ 


Ceremonia de acordare a Sporului de Salar la gradul de 
Calfă, sau Trecerea la gradul de Calfă cum este numit pasajul, se 
face în două etape. Prima, constă în verificarea cunoştinţelor 
deţinute de Ucenic cu privire la gradul său, a doua parte fiind 
ceremonia efectivă. Ambele sunt conduse după un ritual 
prestabilit de uzantele Ordinului, fiecare având importanţa lui. 

Personal consider că cele două secvenţe trebuie realizate în 
Tinute separate, prima la Tinuta de grad întâi, la care să participe 
toți Ucenicii Lojii, iar a doua parte in Tinuta la gradul doi, asa 
cum este firesc, fără Ucenici, decât cei propusi pentru Trecere. 

Argumentul pe care îl aduc este unul strict motivational. 
Văzând că Surorile si Frații lor Ucenici sunt pe cale de a primi un 
nou grad, asistă la verificarea cunoştinţelor acestora, ascultă 
Fragmentul lor de Arhitectură si astfel au un etalon în ceea ce 


priveşte aşteptările lor pentru primirea sporului de salariu. În 


Franc-masonerie se trece la următorul grad atunci cand cel în 
cauză este pregătit, nu când a trecut o perioadă minimă de timp. 
Suntem într-un Ordin inițiatic nu în armată, să facem promovările 
în funcţie de trecerea timpului şi nici să dăm grade ca recompensă 
pentru apartenenţă. Orice grad în Franc-masonerie reprezintă un 
grad de cunoaştere și atât. 

Desigur pentru operativitate, cele două secvențe se 
organizează dese ori în aceeaşi zi, iar gradele se dau de cele mai 
multe ori în funcție de criteriul vechimii în Ordin. Dar când 
vorbim de un proces inițiatic, în cadrul unui Ordin inițiatic, nu 
cred că operativitatea trebuie să fie prima grijă a noastră. 


Prima secvenţă — cuvântul de trecere 

În această parte a ceremoniei, normal făcând parte dintr-o 
Tinuta la gradul de Ucenic, celui sau celor propusi pentru Trecere 
le vor fi verificate cunoștințele în gradul deţinut. Surorile şi Fraţii 
Ucenici, Calfe şi Maeştri vor fi martori la acest proces. Lojile pot 
adopta criterii particulare fiecăreia pentru a acorda sportul de 
salariu, dar se vor avea în vedere cerințele minime obligatorii, 
adică cunoaşterea catehismului, a simbolismului primului grad, a 
regulamentului Lojii și a Obedientei si desigur prezentarea unui 
Fragment de Arhitectură, numit si Plansa. 

La finalul verificărilor, dacă cel propus primește numărul 
de voturi, Ucenicii şi Calfele neavând drept de vot bineînţeles, 
este invitat la Altar pentru a-şi asuma o nouă obligaţie, după care, 
în prezenţa Calfelor şi a Maestrilor va primi Cuvântul de Trecere, 
necesar pentru a putea pătrunde în Loja Calfelor la momentul 
ceremoniei de Trecere. Cuvântul este Shibboleth, care este numele 


spicului de grâu în apropierea unei cascade. In cele ce urmează am 
să încerc să explic de ce a fost ales acest cuvânt, de unde vine şi 
ce înseamnă pentru Franc-masonerie. 

Shibboleth, provine din ebraicul 
shibbolet  (n7aw), si desemnează partea 
plantei care conţine grânele - spicul, fără însă 


a denumi o plantă anume. În anumite condiţii 


shibbolet face referire la un curent de apă, din 
nou ceva general. 

În biblie, shibboleth apare în Cartea 
Judecătorilor XII, 4-6: 

"4. Atunci a adunat Ieftae toţi oamenii din 

Galaad şi s-a bătut cu Efraimitii şi au bătut 

locuitorii Galaadului pe Efraimiti, zicând: "Voi sunteţi nişte fugari 
din Efraim, Galaadul însă e între Efraim şi Manase". 

5: Şi au luat Galaaditenii vadul Iordanului de la Efraimiti şi 
când vreunul din Efraimiti zicea: "Îngăduie-mi să trec", atunci 
oamenii din Galaad îi răspundeau: "Nu cumva eşti Efraimit?" 
Acela răspundea: "Nu!" 

6. Ei însă fi ziceau: "Zi: Sibbolet"; el însă zicea: "Sibbolet", 
că nu putea zice altfel. Atunci ei îl luau şi-l junghiau acolo la 
vadul Iordanului. Si au căzut în vremea aceea din Efraimiti 
patruzeci şi două de mii.”. 

De ce să aleagă compozitorii ritualurilor gradelor Franc- 
masoneriei acest cuvânt drept parolă a gradului al doilea? Aici din 
nou neexistând o explicație concretă, mulți au găsit interpretări, 
zic eu care nu prea au legătură cu subiectul. Dar dincolo de 
opiniile mele, fiecare este liber să aleagă ceea ce consideră a fi 
adevărat, urmând să aducă şi argumente pentru a-şi susține 
teoriile. Doar astfel simbolismul gradelor Ordinului poate fi 
descifrat, si doar prin studiu poate fi ridicat vălul care umbreste 
Lumina. Prin urmare am să redau câteva din teoriile cu privire la 
originea acestui cuvânt în ritualul gradului de Calfă. 

Prima şi cea mai des întâlnită abordare în masoneria 
continentală este asocierea spicului cu grâul şi astfel cu misterele 


din Eleusis. Desigur legenda pe care a fost constituită aceasta 
scoala de mistere cuprinde elemente comune mitului egiptean a lui 
Oiris, Isis şi Horus. Ceea ce conferă un oarecare caracter 
universal. Aceasta interpretare este din punctul meu de vedere 
mult prea deplasata, deoarece Ordinul Initiatic Universal al Franc- 
masoneriei este constituit pe tematica breslelor de constructori, nu 
de agricultori, iar referintele la misterele din Eleusis lipsesc cu 
desăvârşire din textele ritualice, care nu se apropie nici de departe 
de acest subiect. Prin urmare şi comparatia profanului, primit în 
Ordin, cu un bob de grâu care urmăreşte etapele creației plantei, 
este dusă mult prea departe de context. 

Ca posibilă proveniență a cuvântului, Albert Pike în una 
din lecţiile sale cu privire la simbolismul primelor trei grade, 
consideră faptul că la vremea fondării primei Mari Loji, 
masoneria era puternic influențată de Casa de Hanovra, iar 
shibboleth însemnând și apă, fluviu, şi-a găsit locul în ritual. Este 


şi aceasta o posibilitate, dar se pune problema, cât de veche este 
prima menţiune a parolei gradului doi în ritual. Întâlnim în 
expozeul masonic francez ”L'ordre des Francs-Macons trahi, et 
leur secret révélé”, publicat de Gabriel-Louis Perau între 1742 si 


1778, prima menţiune scrisă, până acum, a cuvântului 
Schibboleth. 

Desigur, având în vedere că grâul, vinul si uleiul sunt 
elementele ce constituie răsplata muncii unui Mason, și că aceste 
elemente au fost utilizate în diverse moduri în relație cu tradiția 
construcției încă de pe vremea Regelui Solomon, putem considera 
utilizarea lui ”Shibbolet” ca un lucru firesc şi de la sine înţeles, 
dacă îi atribuim interpretarea de "spic de grâu”. 

Shibboleth este numele dat atingerii viitoarei Calfe, în 
masoneria anglo-saxonă, unde candidatul se face recunoscut prin 
atingere şi prin comunicarea cuvântului de trecere într-un mod 

specific, atunci când vine să primească sporul de salariu. De 
reținut că această atingere este diferită de atingerea Calfei. 

Găsim în general în accepțiunea filozofică a unei seminţe, 
viața eliberată prin moarte. Bobul, indiferent de ce plantă este 
vorba, este plantat în pământ unde moare şi putrezeşte pentru a 
elibera noua plantă ascunsă în el, un nou vlăstar. Lecţia de 
sacrificiu în vederea progresului este în acord cu învățăturile 
gradului de Calfă. Prin urmare, sacrificându-se pe sine în folosul 
semenilor săi, Calfa moare pentru a renaşte mai târziu în măiestria 
artei. Desigur este o moarte simbolică aici, temă regăsită în mai 
toate tradiţiile şi cultele care admit continuitatea vieții dupa 
moartea fizică $i a nemuririi sufletului. 

Rolul principal al cuvântului este de a fi parolă de trecere 
pentru un grup anume de membri ai Ordinului. Ceea ce respectă în 
tocmai utilizarea sa precum în legenda biblică, redată mai sus. 
Deci este foarte probabil ca cei care au ales introducerea lui în 


ritual, au avut un sigur gând şi anume de a reda o practică deja 
întâlnită de ei în scripturi. Nu ar fi exclus, având în vedere 
legăturile apropiate dintre biserica creștină şi ghildele de zidari din 
perioada înființării masoneriei speculative. 


A doua secvenţă — Trecerea 

la gradul doi conform diverselor rituri si ritualuri 

A doua secvenţă a Trecerii Ucenicului la gradul de Calfă 

este ritualul propriu-zis, utilizat în vederea acordării sporului de 

salariu. Ca şi la primul grad, acest ceremonial este diferit de la rit 

la rit, de la variantă de ritual la variantă de ritual ale aceluiaşi rit. 

Am să încerc în cele ce urmează să fac o comparaţie între 

modurile de acordare a sporului de salariu, subliniind succint 

particularitatile celor mai frecvent întâlnite rituri, lăsând studiul 
complet pe seama acelora dintre cititori, pasionaţi de ritualistică. 


Cele cinci călătorii si învățăturile transmise 


Aflăm din ritual că în urma muncii prestate pe coloana de 
Nord, atent observat şi evaluat de Secundul Supraveghetor, 
Ucenicului îi este permis accesul la gradul de Calfă, al doilea grad 
simbolic al Franc-masoneriei Albastre. Pentru aceasta el este 
supus unui număr de cinci călătorii, reminiscente ale modului în 
care erau trecuți Ucenicii operativi, subiect abordat deja în 
capitolul dedicat masoneriei operative. Pe parcursul fiecărei 
călătorii, Ucenicului îi sunt date diverse unelte, iar astfel călătoria 
devine una de instrucție în utilizarea respectivelor instrumenta. La 
finalul fiecărei călătorii, Ucenicul descoperă diversele aspecte ale 
naturii şi cunoaşterii umane. Voi detalia în cele ce urmează fiecare 
călătorie în parte si descoperirile pe care Ucenicul le face e 
parcursul acestora, pornind de la ritualul practicat în cadrul 
R.S: ASAN.. 


Auzul, Văzul, Pipăitul, Gustul, Mirosul 
Prima călătorie este parcursă cu Dalta în mâna stângă si 
Ciocanul în mâna dreapta. Cele două Unelte sunt desigur uneltele 
Ucenicului iar prin parcurgerea primei călătorii utilizând aceste 


unelte, înțelegem că reprezintă de fapt condiția actuală a celui sau 


celei propusi pentru gradul de Calfă. Ucenicul porneşte la drum 
pentru a trece la următorul stagiu în dezvoltarea sa conform 
învățăturilor Ordinului si este mai mult decât firesc să pornească 
cu uneltele sale, care îi sunt deja cunoscute. La finalul călătoriei, 
în unele caiete de ritual lână stâlpul Frumusetii, în altele pe platoul 
Ospitalierului, se află un cartuş pe care sunt trecute cele cinci 
simţuri: Auzul, Văzul, Pipăitul sau Atingerea, Gustul, Mirosul. 

Cele cinci simţuri sunt facultățile umane prin care omul 
percepe mediul său exterior, culegând cât mai multe informații 
pentru a se putea adapta atât el cât şi acţiunile sale cel mai bine în 
mediul dat la momentul dat. Putem conclude deci că aceste 
facultăți ne permit să ne desfășurăm în realitatea materială a vieții 
de zi cu zi. 

Nu putem însă să credem că un ordin inițiatic, precum 
Franc-masoneria, predă prin învățăturile sale, banale lecţii de bază 
ale anatomiei. Intelegem deci că şi acestea sunt simboluri şi că au 
mai multe interpretări ce ascund elemente ale tradiției primordiale, 
a ezoterismului naturii umane. Pentru fiecare simţ și organ aferent 
fizic, există o latură spirituală ascunsă, accesibilă celor inițiați în 
funcție de condiția lor. 

Aş adăuga că această călătorie reprezintă cunoaşterea 
primei condiții a omului, existența sa primară, prima treaptă de 
evoluţie şi totodată primul nivel al conștiinței. 

Auzul, este simţul care ne permite să distingem sunetele si 
prin care ne putem bucura de muzică si de simfonia naturii. Prin 
sunet impartasim trăirile şi simtirile noastre, ceea ce ne facem să 
fim fiinte sociale, iar datorită acestui fapt trebuie să înțelegem ca 
unică cale de socializare, convietuirea pașnică cu toți semenii 
noştri. Nu este om de la care să nu avem ceva de învăţat, trebuie 
doar să ascultăm. Această lecție a primit-o initiatul în primul grad, 
tăcerea care face posibilă ascultarea. Putem convietui în pace si 
armonie dacă considerăm fiecare om egalul nostru ca existenţă şi 
cea mai bună dovadă că am înţeles acest lucru este să ascultăm 
părerile si vorbele fiecăruia cu răbdare și respect, indiferent de 
opiniile noastre personale. 

Dacă imaginea este cea care poate să exprime o mie de 
cuvinte, sunetul este cel care poate să transmită o mie de simtiri. 
Orice sunet, fie el uman sau animal, natural sau mecanic, este de 
fapt o vibrație. Aflăm din evanghelia Sf. loan că la început a fost 


Cuvantul, ceea ce inseamna ca la inceput a existat vibratia, 
mişcarea, care a dat naștere tuturor lucrurilor văzute şi nevăzute. 

Cunoscând vibrația, observând-o şi constientizand-o, 
controlând acest fenomen, putem transforma gândurile noastre în 
realități. Totuși nu suntem în măsură să percepem si să înţelegem 
toate modurile de manifestare ale vibratiei si să o transpunem în 
cuvinte, iar cel mai bun exemplu este numele divinității pe care 
evreii nu au voie să îl rostească şi îl înlocuiesc cu Adonai. De ce 
oare să nu ai voie să rosteşti numele divinității? Învățăturile 
ezoterice spun că rostind un cuvânt, noi creăm o manifestare a 
acelui gând şi prin urmare nu cred că este cineva în deplinătatea 
facultăților sale mintale şi emoționale care să afirme că este 
capabil să creeze necreatul, infinitul, divinitatea. Nu este o 
interdicție ci este mai de grabă o neputinţă a ființei umane, iar 
aceasta constituie dovada forței creatoare a vibratiei. 

Văzul, este simţul care ne permite să distingem culorile, să 
ne bucurăm de armonia formelor naturii, să procesăm imagini şi 
să asimilăm momente vizuale. Cu ajutorul acestuia ne putem 
deplasa şi ne putem găsi drumul atât pe pământ, cât şi pe mare sau 
în cer. Prin văz descoperim lucrurile lăsate să fie descoperite, atât 


pe pământ cât şi pe bolta cerească. Mai mult de atât, prin văz 


reuşim să descoperim şi ceea ce este ascuns; spre exemplu 
emoțiile şi trăirile semenilor noştri, a căror glas poate să fie, nu de 
puţine ori, înşelător. Anticii considerau văzul cel mai nobil dintre 
simțuri pentru că cu ajutorul acestuia se poate percepe Lumina”, 
unicul organ care cunoaşte lumina fiind ochii. Văzul este deci 
puntea între lumina exterioară și Lumina interioară, este canalul 
prin care se realizează acest transfer, această comunicare. Ochiul 
este simbolul divinității şi a fost încă de la început, pentru cele 
mai timpurii civilizaţii care au existat în istoria omenirii. Metoda 
initiatica a Franc-masoneriei se bazează în marea ei parte pe văz. 
Profanul intră în Templu privat de acest simţ iar la final îi este 

redată vederea pentru a observa ce se află în Loja şi mai ales 
pentru a se putea vedea în oglindă. Parcursul masonic nu are nici o 
valoare dacă Franc-masonul nu înțelege să se privească mereu în 
oglindă, să se analizeze, să se descopere şi dacă el nu devine 
conştient că unicul pericol pentru el este propriul său ego. 

Din punct de vedere ezoteric, văzul trebuie înţeles ca fiind 
un simbol al intuitiei al cărui organ este cel de al treilea ochi, 
ochiul inimii. Activarea acestui organ spiritual se realizează prin 
diversele tehnici de meditație propuse de doctrinele hinduse. 

Pipăitul sau Atingerea, este simțul cel mai personal 
omului deoarece, pentru a produce rezultate, este necesar un 
contact direct. Astfel acest simţ este cel care leagă intim oamenii 
între ei, aceştia coborând zidurile protectoare, permiţând unul 
altuia contactul direct. Dar este si simțul cel mai periculos la 
expunere. Prin el simțim durere și plăcere, adică bucurie şi 
supărare, ceea ce face ca omul să fie cel mai vulnerabil în fata 
înşelăciunii prin acest simț. Atingerea ne permite însă să ne 
dezvoltăm precizia și împreună cu văzul şi auzul să ne ghidăm 
acțiunile în cel mai benefic sens. Aceste trei simțuri sunt 
considerate drept esenţiale în Franc-masonerie pentru că prin ele 
Franc-masonii se recunosc (semne, cuvinte, atingeri), folosesc 
uneltele şi îşi perfectioneaza Lucrarea. 

Anatomia ne învață că atingerii, sau simțului tactil îi 
corespunde cel mai mare organ al omului, pielea. Este deci și cel 
mai expus şi cel mai vulnerabil organ, iar latura lui spirituală este 
la fel de vulnerabilă. 

Prin atingere se realizează un schimb de energie, de curenți 
ai magnetismului, se realizează un transfer subtil care afectează 


direct si profund trupul si spiritul omului. Învăţăm din vechile 
tradiții orientale, capacitatea omului de a vindeca prin simpla 
atingere cu mâinile si pe lângă sistemul Reiki, drept unul din 
exemple pentru acestea, avem şi mărturia biblică prin care Isus 


vindeca doar punând mâinile, redând chiar şi viata in cazul lui 
Lazarus. 

Mirosul, acel simţ care ne permite să identificăm anumite 
obiecte sau componente ale naturii lucrează cel mai mult cu 
informația stocată, amintirile. Nu este de mirare că dacă simţim un 
miros de mâncare familiar copilăriei noastre acesta ne face să ne 
reamintim diverse episoade trăite, pozitive sau negative, bucurii 
sau tristeti. 

Orice substanță când intră în contact cu aerul emană un 
miros specific. Tocmai de aceea fumegarea sau cadelnitarea, este 
esențială oricărui ritual pentru că izolează acest simţ de influențele 
mediului înconjurător. Astfel permite concentrarea asupra lucrării 
de înfăptuit dar totodată impregnează memoria noastră cu 
amintirea acelei lucrări si a rezultatului. Odată trăit un ritual, 
datorită fumegării, de fiecare dată când vom simţi mirosul 
substanțelor arse în acel moment, ne vom transpune în starea 
transmisă de acel ritual. 

Gustul, este simțul datorită căruia reusim să avem o 
alimentație sănătoasă si corespunzătoare necesităților 
organismului nostru. Un corp bolnav nu poate găzdui o minte 
sănătoasă şi prin urmare ființa nu poate manifesta voința 
spiritului. Sarcina primară a gustului ca şi a mirosului este de a 
proteja organismul, primul simț asigurând calitatea hranei iar cel 
de-al doilea al aerului inspirat. 

Ştim tot de la anatomie că funcționarea în parametri optimi 


a corpului uman este rezultatul unor procese chimice si fizice. 
Dând organismului hrana corespunzătoare, acesta va extrage din 
ea cele necesare funcționări și astfel îşi va conserva proprietățile 


templului material ideal. 

Şamanii folosesc anumite băuturi şi extracte de plante, sau 
chiar si plante ce contin componente chimice cu efecte directe 
asupra psihicului si a constientului. Ayahuasca, spre exemplu, este 

folosita in America de Sud pentru a transpune cautatorul in planul 
subconstientului, plan in care poate realiza cunoaşterea de sine si 
prin aceasta uniunea cu divinitatea. Se presupune ca inclusiv 
frunzele de Acacia, întâlnite ca simboluri în Franc-masonerie, ar fi 
considerate in antichitate simbol al ramurii unei specii anume de 
acacia, care consumate aveau un efect psiho-activ. 

Organul corespunzator acestui simt este limba, iar prin 
penalitatea primului grad se face aluzie la o incapacitate de a 
exercita funcția acestui organ, care in final ar pune în 
imposibilitatea de a ridica şi menţine un Templu adecvat 
dezvoltării spirituale a celui în cauză. De asemenea cu ajutorul 
limbii se realizează comunicarea verbală şi prin urmare transmisia 
vibrație. 

Nu putem face o ierarhizare între aceste simţuri si nu 
putem afirma că unele ar fi mai importante decât celelalte. Fiecare 
simţ are rolul său precis iar organul aferent funcția lui specifica 
care împreună asigură funcționarea corpului uman în plan exoteric 
şi permit manifestarea spiritului, în plan ezoteric. Însumând cele 
de mai sus, putem afirma că de fapt învăţăturile acestei prime 
călătorii nu sunt altele decât cele ale vechilor mistere, cumulate în 
deviza ”Nosce te ipsum”, adică "cunoaște-te pe tine însuţi”, la 
care se adaugă continuarea, prin etapele ce vor urma, "și vei 


cunoaște divinitatea şi universul”. 

În prima călătorie, folosind dalta si ciocanul, Ucenicul 
definitivează cunoașterea naturii umane, exoterice şi ezoterice şi 
abordând aspectele elementare ale vieţii îl pregătesc pentru a doua 
călătorie, oferind o bază solidă continuării procesului inițiatic, 
autocunoastere și dezvoltare. 


Doric, Ionic, Corintic, Toscan, Compozit 
Pentru a doua călătorie in cadrul voiajului Calfei, 
candidatul va tine Rigla în mâna stângă și Levierul in mâna 


dreaptă, sau Rigla în mâna dreaptă şi Compasul în mâna stângă, 
conform rit-urilor anglo-saxone. Făcând un tur al Lojii în sens 
orar, candidatul este dus în dreptul platoului Trezorierului în 
R..S..A..A.. sau în dreptul stâlpului Forţei conform altor rituri. 
Acolo îi este revelat un nou cartuș de pe care acesta citește cele 
cinci Ordine Arhitecturale, sau stiluri: Doric, Ionic, Corintic, 
Toscan, Compozit. 

Chiar dacă această enumerare pare banală în contextul 
inițiatic, nu trebuie să neglijăm tema de bază a Ordinului Initiatic 
Universal al Franc-masoneriei, care este construcția. Astfel, 
elementele de arhitectură sunt perfect justificate în acest context. 
Mai mult, revelarea lor la gradul 2 denotă coerență, noua Calfa 
lucrând de acum înainte la proiecte mai complexe, care necesită 
cunoştinţe de arhitectură. 

Arhitectura, este considerată arta de a construi, şi chiar 
dacă obiceiul construcției survine din necesitatea omului de a-şi 
ceea un adăpost, acesta devine artă o dată cu dorinţa de a ridica 
temple închinate divinității. Dacă la început construcțiile aveau un 
scop pur funcțional, fie că vorbim de utilitatea pentru familie (case 
în copaci, barăci din lemn, bordeie, etc.), fie de cea sacerdotală 
(gen Stonehenge), ele îndeplineau funcția pentru care au fost 
gândite. Ulterior, prin perfectarea științei de a construi, omul a 
dezvoltat noi abordări care să satisfacă şi alte nevoi. Au apărut 
astfel decoraţiile estetice ca manifestare a voinţei creatoare a 
omului, închinate de cele mai multe ori zeităților venerate. Astfel 
arhitectura ajunge să devină artă iar în cadrul confreriilor de 
constructori, ea era considerată "Arta Regală”. 

Antichitatea este plină de dovezi ale acestei arte de a 
construi iar manifestările particulare fiecărei civilizații au fost 


puternic influențate de credinţă şi de religie. Nu trebuie să ne mire 
atunci că masonii operativi erau în slujba bisericii și lucrau la 

ridicarea catedralelor, mănăstirilor şi bisericilor. Nu trebuie deci 
să ne surprindă nici elementele specifice religiilor pe fațadele 
clădirilor sau în amenajarea interioarelor construcțiilor. 

Cele cinci stiluri sau ordine arhitecturale, aşa cum le 
întâlnim şi în Franc-masonerie, au două surse — ordinele Doric, 
Ionic, Corintic își trag existenţa din civilizația greacă, iar cel 
Toscan şi Compozit din Italia, ultimele două fiind de fapt deviații 
ale stilurilor precedente. 

Detaliile tehnice cele mai complexe le găsim în tratatul 
"Architettura del Baroccio da Vignola Concermente i cinque 
Ordini” scris de Jacopo Barozzi (1507 - 1573) şi publicat în 1562 
la Venetia. El detaliază fiecare amănunt decorativ sau structural al 
celor cinic stiluri de coloane și redă grafic în plange cât se poate 
de amanuntite, aceste informaţii. Fapt pentru care acest trata a fost 
îndelung folosit ca manual pentru cei care studiau arhitectura. În 
cele ce urmează am să abordez succint fiecare stil în parte, lăsând 
cititorilor interesați de acest subiect să investigheze suplimentar 
vastul domeniu al arhitecturii. 

Doric, este cel mai simplu şi mai robust stil pentru 
realizarea unei coloane. Ca specificaţii tehnice, înălțimea coloanei 
este de opt ori diametrul ei, elementele decorative ale bazei si 
capitelului lipsind cu desăvârşire. Numărul componentelor 
coloanei dorice respectă cel mai bine armonia proporțiilor iar prin 
robustetea şi forța pe care acest tip de coloană îl aduce construcţiei 
poate fi asemuit aspectelor masculine. Totodată remarcăm la 
coloanele realizate în acest stil, la greci cu precădere, că ele nu au 
o bază separată de stâlp, ci aceştia sunt așezați direct pe sol. 
Numărul de caneluri este douăzeci pe fiecare coloană şi sunt 


realizate destul de superficial. Capitelul este format dintr-o abacă 
solidă, singura decorație fiind trei inele care acoperă îmbinarea cu 
stâlpul coloanei. În Lojă, stâlpul Forţei, care corespunde primului 


Supraveghetor este realizat in acest stil, sau cel putin asta 
simbolizează. 

Ionic, face trecerea de la stilurile robuste la cele mai 
delicate, astfel apar primele elemente decorative. Înălţimea 
coloanei este de nouă ori diametrul ei. Capitelul este decorat cu 
două volute şi o cornișă ondulată, ceea ce dă impresia buclelor de 
păr şi indică oarecum aspectele feminine. Aceste coloane nu mai 
sunt așezate direct pe sol ci se sprijină pe o bază, iar la îmbinarea 
celor două elemente găsim aceleaşi trei cercuri decorative. Stâlpul 
are douăzeci şi patru de caneluri. Stilul ionic a fost folosit în 
ridicarea Templului închinat zeiţei Diana din Efes. În Lojă acest 
stil este reprezentat prin stâlpul Intelepciuni, corespunzător 
maestrului Venerabil. 

Corintic, este considerat a fi capodopera artei, datorită 
multiplelor elemente decorative care imbogatesc coloanele. 
Coloanele ridicate în stil corintic sunt înalte, de zece ori diametrul 
lor, iar capitelurile sunt compuse din două rânduri de frunze de 
acant şi opt volute care susțin abaca. Legenda spune că acest stil a 
fost inventat de Callimachus din Corint ca urmare a episodului în 
care ajunge la mormântul unei fete tinere, căreia bona i-a lăsat un 


coş cu jucării la tulpina unui acant. În urma trecerii vremii, din 


tulpină au crescut crengi care au înconjurat coșul gi l-au înălțat, iar 
această imagine stă la baza conceperii stilului corintic. Notăm că 
templul lui Zeus Olimpianul, în Atena, a fost ridicat în acest stil, 
iar în Lojă, stâlpul Frumusetii, care corespunzător secundului 
Supraveghetor simbolizează acest stil. Putem considera stilul 
corintic ca fiind simbolul echilibrului, rezultat din îmbinarea 
frumuseții feminine și a forţei masculine. 

Toscan, este de fapt o adaptare, de către italieni, a stilului 
Doric. Ca şi aspecte tehnice, coloanele în stil Toscan sunt înalte, 
de şapte ori diametrul lor, şi nu au caneluri pe stâlpii coloanelor. 
De asemenea coloanele sunt aşezate pe o bază pătrată simplă. 

Compozit, asa cum si numele o indica este un amestec 
intre stilul Corintic si Ionic. Mai exact, italienii au dezvoltat acest 
stil pornind de la Ordinul Corintic căruia i-au adăugat volute 
caracteristice stilului Ionic şi cornișă cu denticule. Înălțimea unei 
coloane este de zece ori diametrul ei, iar acestea vin așezate pe o 
bază pătrată la îmbinarea cărora se găsesc trei inele. 

Ultimele două stiluri nu au corespondent în Lojă, dar vin 
să sublinieze încă o dată importanţa numărului cinci, motiv central 
al gradului de Calfă. 

La ce folos această cunoaştere a ordinelor arhitecturale? 
Aduce ea oare şi o cunoaștere spirituală, ezoterică? Rămâne 
pentru fiecare membru al Ordinului să descopere pentru el aceste 
Adevăruri, dar mă simt obligat să dau câteva indicii. Mecanismul 
acestor coloane este de a ridica privirile celor ce intră în temple, 
spre cer. Dacă considerăm baza coloanei, sau chiar lipsa ei în 
cazul stilului doric, ca punct de pornire, aspectul coloanelor 
devine tot mai armonios şi plăcut pe parcurs ce privirea urcă către 
capitelul coloanei. Să înțelegem acest simbol ca fiind drumul sau 
parcursul inițiatic, de la simplitatea și robustetea vieții materiale, 
la frumuseţea şi delicatetea vieții spirituale. 

Înainte de a trece mai departe, fiind totuşi vorba de un 
manual masonic, vreau să amintesc si stilul Gotic, stilul 
catedralelor medievale, edificii ridicate de predecesorii noștri, 
masonii operativi. Chiar dacă acest stil nu este inclus în cartușul 
ordinelor de arhitectură, el există și are aceeaşi funcție ca şi 
stilurile clasice. Catedralele gotice, noi temple închinate unei 
unice divinități, Dumnezeu, sunt simboluri de contemplat. Iar în 
urma contemplării ajungem inevitabil, pornind de la cripte și 
urcând spre vârful arcelor, la concluzia că moartea este doar o 
etapă, un proces, prin care toți trebuie să trecem pentru a găsi 
fericirea şi frumuseţea uniunii cu divinitatea. Temă pe care o 
întâlnim în centru gradului următor, Maestru Mason. 


Dacă prima călătorie a reprezentat stagiul de evoluţie 
primar al omului, însăși existenţa sa, prin această a doua călătorie 
ritualul marchează al doilea nivel de dezvoltare a umanităţii. 
Omul începe să îşi asigure singur, prin construcție, adăpostul 
necesar, ne mai fiind legat de o grotă sau peşteră ancestrală. El 
începe să influențeze mediul înconjurător conform necesităților 
sale. 


Gramatica, Retorica, Logica, 
Aritmetica, Geometrie, Muzica, Astronomie. 

A treia călătorie a candidatului se desfășoară fie cu Rigla şi 
Levierul în anumite rituri englezeşti, fie cu Firul cu Plumb în 
mâna stângă şi Nivela in mâna dreaptă, conform R..S..A..A.... 
Candidatul este condus până la platoul Secundului Supraveghetor 
în Ritul Scotian Antic şi Acceptat, sau la stâlpul Intelepciunii în 
alte rituri, unde el primeşte al treilea cartus de pe care va citi 
numele celor şapte științe liberale, numite şi arte: Gramatica, 
Retorica, Logica, Aritmetica, Geometria, Muzica, Astronomia. 

Cele şapte ştiinţe sau arte au originea în roma antică, unde 
pentru că erau considerate cea mai adecvată metodă de educaţie a 


unui om, au primit denumirea de ”lberale”. Desigur vorbim aici 


de o eliberare, de o nouă etapă în evoluţia umanităţii, eliberare de 
prejudecăţi şi superstiții, prin cunoaştere şi gândire liberă. Studiul 
acestor ştiinţe şi arte, departe de dogmele si ingradirile 
învățământului comun acelor vremuri, aduce omul la realizarea 
uniunii cu divinitatea. Adică prin aplicarea acelor învățături se 
realizează armonia între material si spiritual. Sfântul Augustin 
consideră cele şapte arte liberale drept cuprinzând aproape toate 
cele necesare unui om pentru a ajunge la înţelepciune, adică la 
cunoaşterea divină. Datorită consistentei lor şi a rezultatelor 
produse, cele şapte ştiinţe şi arte liberale au fost utilizate până in 

Evul Mediu târziu. Astfel se explică cum au ajuns să fie incluse in 
“programa” Calfelor si de ce au ajuns să fie transmise ca 
învățături în cadrul Franc-masoneriei simbolice. 

Cea mai veche referință dar şi prima descriere a celor șapte 
ştiinţe şi arte liberale în forma actuală, definitivă, aparţine lui 
Martianus Capella si este sub forma unui tratat ce poartă titlul 
”Septem Artes Liberales”, apărut undeva în sec. V e.n. ulterior au 
fost grupate in două categorii: studiile umaniste, TRIVIUM 
(Gramatica, Retorica, Logica) respectiv cele ştiinţifice, 
OUADRIVIUM (Aritmetica, Geometrie, Muzica, Astronomie). 
Desigur Franc-masoneria pune accent deosebit pe geometrie, dar 
nu neglijează nici una din celelalte discipline liberale. 

Am să trec în revistă cele şapte arte și atributele lor de 
bază ca pe urmă să încerc să indic direcția de urmat pentru cei 
inițiați şi nu numai, ca ei să descopere sensul ezoteric al acestei 
călătorii si a învățăturilor desprinse din ea. 

Gramatica, ne învaţă utilizarea corectă a unei limbi. Prin 


aranjarea corespunzătoare a cuvintelor şi semnelor de punctuație, 
se obține o pronunție corectă şi astfel comunicarea, scrisă şi 
vorbită, este precisă şi eficace. Pentru orice om liber a citi şi a 


scrie sunt o condiţie sine qua non, primul pas pe calea spre 
Adevăr. În Franc-masonerie întâlnim expresia ”nu știu nici să 
scriu, nici să citesc, ştiu doar să silabisesc...” încă de la primul 
grad, dar acum învăţăm să scriem și să citim. Nu cred că cineva își 
imaginează că în Franc-masoneria speculativă este loc pentru vre- 
un analfabet. Desigur această expresie are un sens simbolic, iar 
acel sens este precautia — precautia în gândire si în exprimare, în 
simtire si în acțiune. 

Retorica, ne învaţă să avem un discurs fluent pe orice 
subiect, iar enunturile noastre să fie puternice şi elegante în același 
timp. Un bun orator captivează atenţia auditoriului prin forța 
argumentelor sale și prin frumuseţea exprimării, astfel atingând 


rațiunea gi sentimentele celor cărora se adresează. Franc- 
masoneria, prin învățăturile ei, transmite un mesaj membrilor ei, 
iar acel mesaj trebuie transmis mai departe de către membri, 
viitorilor membri şi nu numai. Idealurile Ordinului, de Fraternitate 
universală, de Libertate a conștiinței şi de Egalitate de şanse 
trebuie transpuse în interiorul Lojilor precum şi în lumea profană. 
Invatand arta retoricii, un Franc-mason va putea lucra cu adevărat 
spre progresul umanităţii, la realizarea edificiului suprem. 

Logica, este considerată încă din cele mai vechi timpuri, 
arta care perfectioneaza gândirea omului. Tot Logica este asociată 
divinității creatoare, Logosul, si permite rațiunii să transceanda 
dincolo de limitele obiectivului şi subiectivului în vederea 
relationarii cu divinitatea. Judecand rational, atunci când trebuie, 
reuşim să eliminăm influența înşelăciunii şi a minciunii şi prin 
aceasta reușim să ne păstrăm echilibrul pe îngustul drum către 
Cunoaşterea Lumii şi a Adevărului. Dacă la primul grad, Franc- 
masonul învață să subjuge viciile, adică influențele sentimentelor 
joase, în acest grad el învaţă să stăpânească rațiunea. Nu în ultimul 
rând, Logica îl ajută pe Mason să distingă între Lumina si 


Intuneric, comunicând cu el prin vocea rațiunii. 


După această succintă parcurgere a primelor trei discipline 
liberale, care se apleacă exclusiv asupra omului, asupra 
facultăților sale care îl fac să fie diferit de orice altă specie de pe 
pământ, recunoaștem rostul atributului studii umaniste de mai sus. 

Voi trece acum la Quadrivium, la studiile ştiinţifice cu care 
candidatul se întâlneşte în această a treia călătorie. 

Aritmetica, prima din studiile ştiinţifice, prin cele patru 
operaţii componente, permite calculul necunoscutelor, pe baza 
elementelor deja cunoscute. Stiinta cifrelor, se regăseşte în toate 
ramurile de studiu ale tuturor ştiinţelor, fie că vorbim de fizică, 
Chimie, anatomie, geometrie, trigonometrie, astronomie şi 
astrologie, etc. Dar un Franc-mason nu se va opri la banala 

cunoaştere aritmetică a cifrelor ci va înţelege să treacă mai departe 
în abordarea numerelor. Dacă cifra este considerată un semn 
(trupul), numărul este considerat esența acestuia (spiritul) şi din 
nou întâlnim principiul dualității materie-spirit. Numerologia, 
ştiinţa nu metoda de divinatie, se ocupă cu analiza numerelor, cu 
stabilirea rapoartelor între ele şi toate acestea pentru a expune 
procesul de creaţie a universului. În Kabbalah întâlnim de 
asemenea o atenție sporită acordată numerelor, literelor 
alfabetului ebraic fiindu-le atribuite câte un număr. Tratatul 
cabalist Sefer Yetzirah, în traducere Cartea Formării, încearcă o 
explicație a creației folosind drept ilustraţii numerele. 

Geometria, dintre arte cea mai dragă Franc-masonilor, 
este ştiinţa măsurării. Etimologia cuvântului geometrie explică 
astfel înțelesul acestuia: geo vine de la pământ iar metron 
înseamnă a măsura — geometria este deci ştiinţa măsurării 
pământului. Geometria foloseşte câteva elemente în măsurare, 
acestea fiind punctul, linia, suprafața, adăugând aici și volumul. 
Prin urmare: punctul este o formă fără dimensiune, partea 
invizibilă a spațiului, dar a cărei existență nu poate fi combătură; 
linia este înşiruirea de puncte care produce în final lungimea şi 
astfel manifestarea punctelor devine vizibilă prin linie; suprafața 
este figura definită de lungime și lățime, iar prima astfel de 
manifestare este triunghiul (aici am să propun spre studiu 
Triunghiul de Aur descris de cele trei unghiuri de 36, 36, 108 
grade); solidul este figura cu trei dimensiuni, lungime, lăţime şi 
înălțime, a cărei prime manifestări este piramida. 

Pe baza acestor proporţii arhitectul poate să traseze planul 
construcției, inginerul să isi desăvârşească inovațiile, geograful să 


măsoare dimensiunile Pământului, astronomul reuşeşte să facă 
observaţiile sale, etc. Din această cauză geometria este considerată 
de către Franc-masonerie ca fiind punctul de plecare al întregii 
cunoașteri materiale şi spirituale. 


Nu imi pot indeparta atentia de la acest subiect fara sa 
mentionez raportul proportiei de aur 1:1,618 (şi Numărul de Aur 
1,618 - Fi) pe care, datorită descoperirilor lui Fibonacci, îl 
observam in toate manifestarile naturii, avand la baza spirala de 
aur. 

Muzica, este arta prin care, aranjând matematic si 
proportional sunetele acute, grave si amestecate, se formeaza 
armonia sunetelor. Muzica este știința sunetelor si prin urmare 
aduce cunoaştere asupra vibratiei. În trecut, Franc-masonii aveau 
cântecele lor, pentru diverse ocazii, care urmăreau prin ritmul lor 
să realizeze unitatea între spirite, în funcție de atmosfera 
evenimentului. Chiar dacă au rămas versurile acelor cântece prin 
manuale vechi de 300 de ani, melodia lor a fost pierdută în negura 
timpurilor şi astfel Ordinul a fost stirbit de o importantă parte a 
instrumentarului său inițiatic. 

Azi, în timpul Lucrărilor, unele Loji folosesc cel putin 


instituția Coloanei de Armonie, adică ofițerul a cărui atribut este 
să asigure coloana sonoră a Lucrărilor. Din dorința de a umple 
acest gol, în Franc-masonerie şi-au făcut apariția o sumedenie de 
ciudatenii, de la presupuse cântece ale templierilor (ce transmit un 


mesaj catolic cât se poate de pur), la diverse simfonii ale 
compozitorilor secolelor XVII — XIX, sau mai recent la sunete de 
diverse înălțimi care să producă acel efect mistic dorit (sunete 
inspirate din curentul New Age). 

Unica abordare necesară celui aflat în căutarea Adevărului 
este să rezoneze cu spiritul său şi să caute armonia muzicii în 
gândurile şi acțiunile sale. 

Astronomia, este ştiinţa care se ocupă cu observarea 
evenimentelor cosmice şi cu analiza corpurilor cereşti. Nu este 
consemnată vreo civilizaţie care a existat, există sau care va exista 
pe acest Pământ, care să nu se aplece asupra studiului cerurilor. 
Întâlnim deci această îndeletnicire la cele mai vechi culturi, cu mii 

de ani înaintea erei noastre. Istoria umanității coincide cu istoria 
astronomiei. Dar la ce ajută astronomia pe om? O definiție găsită 
într-un vechi manual masonic clarifică această întrebare poate cel 
mai bine: "Astronomia este acea artă divină prin care suntem 
învățați să citim înțelepciunea, forța şi frumusețea 
Atotputernicului Creator, în acele pagini sacre, emisferele 
celeste.”. Concret, prin astronomie, observăm mişcarea planetelor, 
distanțele între astre, calculăm perioadele de timp ale zilei, 
săptămânii, lunii, anului, etc., descoperim solstitiile şi eclipsele, şi 
toate acestea trebuie să ne îndrume spre contemplarea 
magnitudinii universului şi a micimii noastre comparativ cu 
primul. 

Observarea corpurilor cereşti a dezvoltat diversele religii şi 
culte — astro-teologia, a născut diversele practici de divinatie — 
horoscop, astrologie, a ajutat la organizarea agriculturii, la 
planificarea evenimentelor semnificative în istorie, toate acestea 
doar pentru a fi în acord cu voia divină şi pentru a înfăptui voia 
Marelui Arhitect al Universului. 

Nu am să intru în detalii asupra subiectului dar am să dau 
câteva repere celor care vor să aprofundeze disciplina astronomiei 
şi astrologiei: alchimiştii atribuie celor şapte metale una din cele 
şapte corpuri cereşti observând influența astrelor asupra 
operaţiilor alchimice; egiptenii calculau viitoarele perioade de 
secetă pentru a se aproviziona din timp; numele zilelor săptămânii 
corespund numelor celor șapte corpuri cereşti cunoscute de antic; 
tarotul recunoaşte de asemenea influențele planetare în viața 
omului; explorarea planului astral, constituie o metodă de 
investigaţie şi cunoaștere pentru anumite curente ale ocultismului; 
etc. 


In concluzia acestei călătorii, înţelegem deci că şi în cazul 
gradului de Calfă este vorba de înţelesuri simbolice şi nu de 
studiul efectiv al unor subiecte abordate în clasele primare. Prin 


urmare, candidatul este ghidat oarecum spre a vedea dincolo de 
simplitatea denumirilor si de a penetra cunoasterea dincolo de 
valul profan al simbolurilor. 

Această a treia călătorie trezeşte in candidat dorința de 
erudiție, de consolidare a cunoaşterii, şi îl pregăteşte astfel pentru 
următoarele probe şi grade. Ca o veritabilă şcoală de misterii, 
Franc-masoneria, dă membrilor ei treptat acces la cunoaştere, 
gradual, permiţând astfel celor implicaţi să se îmbibe precum un 
burete ce reţine apa, lăsând timp suficient pentru a înţelege atât 
aspectele exoterice ale unui Ordin Fratern, cât şi cele ezoterice, 
specifice unui Ordin Initiatic...Cat de lungă este calea către 
Măiestrie şi cât de sănătoasă este această aşteptare. 

Asa cum am menţionat, călătoria de fata reprezintă 
următorul nivel de evoluție a umanității. Această nouă treaptă este 
dată de studiul şi cunoașterea naturii, pentru a putea cunoaşte 
creatorul. Omul este deci instruit şi ajunge să se cunoască şi mai 


bine datorită progreselor intelectuale de acumulare a 
cunoştinţelor. 


Moise, Pitagora, Socrate, Isus, Confucius 

Am ajuns la a patra călătorie a candidatului în vederea 
obținerii gradului de Calfă. Nu toate riturile şi ritualurile conțin 
mai mult de cele trei călătorii precedente. Tema 
filozofilor/profetilor/invatatilor este specifică Ritului Scotian 
Antic si Acceptat. De asemenea nu in toate variantele de ritual ale 
R..S..A..A.. vom intalnii aceleași nume. Spre exemplu în prima 
variantă de ritual a Supremului Consiliu al Franţei întâlnim 
enumerati pe Solon, Socrate, Licurg, Pitagora, INRI; ulterior 
regăsim trecuţi pe Moise, Pitagora, Socrate, Isus, Confucius; iar la 
Marea Lojă a Franţei întâlnim enumerati pe Socrate, Pitagora, 
Moise, Isus, Mahomed. Supremul Consiliu pentru Spania 

mentioneaza in a patra calatorie pe Solon, Socrate, Platon, 
Pitagora, Licurg. Pe meleagurile noastre, in varianta utilizata de 
Marea Lojă Naţională din România regăsim pe Moise, Pitagora, 
Platon, Hermes Trismegistul, Paracelsus, iar în curentul Marelui 
Orient al Franţei și României, această călătorie este destinată 
general umanităţii. 

Conform variantei anglo-saxone, candidatul primeşte Rigla 
în mâna dreaptă şi Echerul în mâna stângă şi este condus la colțul 
dintre Miazănoapte si Orient al Pavajului Mozaicat, de unde 
*lipseste” o a patra Colonetă si acolo îi este arătat cartuşul cu 
numele celor de mai sus. În ritualurile de origine franceză 
candidatul primește doar Echerul în mâna stângă, mâna dreaptă 
rămânând liberă, si este condus la platoul Primului Supraveghetor, 
unde descoperă numele trecute pe cartuș. 

În cele ce urmează am să redau câteva date biografice 
despre diverşi filozofi, profeti, învăţaţi, întâlniți cel mai des în 
ritualurile masonice, pentru a trezi apetitul cititorilor către 
filozofie. În fond nu este important numele trecut pe cartuş, este 
chiar limitativ să te rezumi la cinic nume. Un Franc-mason este un 
om de cultură universală, care trebuie să cunoască, în linii mari cel 
putin, diversele curente filozofice, diversele religii şi multitudinea 
de personalități istorice, astfel încât prin comparație să fie singur 
capabil, în acord cu liberul său arbitru, să concluzioneze în 
favoarea unei filozofii sau a unei religii, sau a nici uneia. În 
același timp, Franc-masoneria se vrea mesagerul tolerantei si al 
convietuirii armonioase, astfel încât nici nu este importantă 
părerea membrilor ei cu privire la filozofie, politica şi religie, 
aceste opţiuni rămânând la aprecierea personală a fiecăruia. 

Este însă necesară o cunoaştere multiculturală, mai ales în 
contextul situației geo-politice din zilele noastre. Frica de 
necunoscut a ridicat, ridică şi va ridica mereu bariere între 
oameni, ceea ce va împiedica o reală convietuire şi cooperare. 


Astfel, cunoscand diferitele curente filozofice, diferitele practici 
religioase şi doctrine politice, Franc-masonul va înţelege pe 
fiecare om în parte si nu se va teme. Această cunoaştere şi 
înțelegere va duce la dărâmarea zidurilor dintre oameni si va 
permite concordia şi armonia între popoare. Aceasta consider eu 
că este cea mai importantă lecţie a călătoriei cu numărul patru în 
parcursul devenirii Ucenicului Calfă. 

Moise (1391 — 1271 î.e.n.), este unul din profeții întâlniți 
în religiile abrahamice (Iudaism, Creştinism și Islam). Conform 
tradiției ebraice, el a fost un print egiptean care mai târziu a 
devenit lider religios şi legiuitor al poporului evreu. În mod 
traditional, lui îi este atribuită creația Tora, cartea sfântă a 
poporului evreu. Desigur atât Moise cât şi episodul Exodului sunt 
şi azi subiecte dezbătute şi controversate, unii fiind de părere că 
personajul şi faptele nu există istoric şi sunt doar legende. Nu 
comentez acest lucru, aduc doar aminte că un Franc-mason are 
obligaţia de a respecta religia si credința celorlalți si că un 
cercetător, fie el şi arheolog sau istoric, trebuie să își documenteze 
fără repros teoriile. 

Conform tradiției expuse în cărțile sfinte, Moise s-a născut 
pe când izraelitii, popor sub sclavia egipteană, creşteau ca număr 
iar faraonul a dat ordin să fie uciși toți băieţii nou născuţi ai 
acestora, de teamă ca ei să nu devină un pericol pentru Egipt. 
Moise a fost ascuns de mama sa într-un coș si trimis pe Nil de 
unde a fost salvat de fiica faraonului şi a fost adoptat să crească la 
curtea regală egipteană. La maturitate, Moise a ucis un egiptean 
care schingiuia un evreu si a fugit peste Marea Roșie în Midian, 
unde a avut o revelaţie a Dumnezeului lui Israel, care a vorbit cu 
el, pe muntele Horeb, sub forma unui tufiş în flăcări care nu era 
consumat de foc, şi care i-a cerut să se reîntoarcă în Egipt şi să 
ceară eliberarea izraelitilor, ajutat de fratele său Aaron. După 
confruntarea magică prin cele zece plăgi Moise a condus poporul 

izraelit peste Marea Rosie si s-au asezat la poalele muntelui Sinai 
unde urmează să primească cele 10 porunci. După patruzeci de ani 
de rătăcire în deşert, Moise moare liniștit având în fata ochilor 
pământul promis. 

Pitagora din Samos (570 — 495 î.e.n.), este un filozof 
ionian grec, matematician și lui îi este acreditată fondarea 
pitagoreanismului. Majoritatea informațiilor au fost scrise postum, 
astfel încât există puţine referinţe credibile. El s-a născut pe insula 
Samos si a călătorit în Egipt $i Grecia si probabil si India iar în 
520 se întoarce în Samos. În 530 î.e.n. se mută în Croton unde 
înființează un fel de şcoală sau ghildă. 

Influențele lui au fost majore asupra filozofiei şi religiei 
secolului VI î.e.n., el fiind considerat un desăvârșit matematician 
şi om de ştiinţă. Lui îi este atribuită descoperirea teoremei ce fi 
poartă numele. Datorită nebuloasei care înconjoară activitatea sa 
şi a incertitudinii învățăturilor sale, sunt şi voci care se îndoiesc de 
importanța lui. Se spune că multe din cele ce îi sunt atribuite au 
fost descoperite ulterior de discipolii si colegii săi. Totuşi, un 
lucru este cert în ceea ce priveşte învăţăturile filozofice ale sale, şi 
anume el vedea o strânsă legătură între filozofie și matematică, iar 
numerele aveau un rol foarte important în sistemul său. Legenda 
spune că el ar fi fost primul om care şi-a dat atributul de filozof 
(iubitor de înţelepciune) şi că ideile lui ar sta la baza teoriilor lui 
Platon şi a filozofiei vestice. Pe seama lui se pun şi diverse 
descoperiri în domeniul muzicii, astronomiei şi medicinii. 
Conform localnicilor din Croton, acesta practica divinatia şi făcea 
profeții. De reţinut pentru Franc-masonerie este simbolul 


reprezentării grafice a teoremei lui Pitagora: a? + b? = c°. De 


asemenea la fel de important este şi Tetractisul, figură în formă de 
triunghi, formată din patru linii de cifre care împreună dau suma 
10. 


Socrate (469 — 399 î.e.n.) este un filozof clasic atenian, 
considerat părintele filozofiei vestice. Cele mai multe informaţii le 
avem din scrierile discipolilor săi, Platon si Xenophon dar şi din 
scenetele lui Aristotel, contemporan cu el. Lui Socrates îi sunt 
atribuit majore contribuții în domeniul eticii și a pedagogiei, 
metoda sa de predare fiind prin întrebări care nu doar aşteaptă 
răspunsuri ci mai mult, împing pe cel întrebat la contemplare și la 
gândire, analizând în profunzime temele abordate. 

Pe lângă vastele sale activități si descoperiri, prea 
numeroase pentru a putea fi enumerate aici, atrag atenția asupra 
morţii sale. Desi a avut posibilitatea să evadeze din închisoare, 
mituind pe unul din gardieni, el refuză si rămâne să îi fie 
administrată otrava. Ultima lui replică, însumează toată 
cunoaşterea anticilor despre moarte: "Cicero, îi suntem datori lui 
Asclepius cu un cocoş, te rog nu uita să platesti datoria.” — 
Asclepios fiind un zeu grec responsabil cu vindecarea, concluzia 


este că Socrates vedea moartea ca pe o vindecare. Intelegem deci 
de ce nu a ales să fugă, primul si cel mai elocvent motiv fiind că el 
nu se temea de moarte. Tema de moarte este des abordată în 
Franc-masonerie sub diferite forme, la fel ca si continuitatea vieții 


după moarte, într-o formă spirituală. 

Isus din Nazaret sau Isus Cristos (2 î.e.n. — 30 e.n.) este 
figura centrală a Creștinismului iar majoritatea denominatiilor 
creștine îl consideră fiu a lui Dumnezeu. Totodată el este 
considerat de către creştin drept Mesia a cărui prevestire se face în 
Vechiul Testament. Cele mai bune surse pentru a studia viaţa lui 
Isus sunt evangheliile sinoptice (Matei, Marcu şi Luca), care dau o 
dare de seamă detaliată asupra vieţii Mântuitorului. Majoritatea 
sunt de acord că Isus era un rabin evreu, botezat de către loan 
Botezătorul şi ucis prin răstignire pe cruce din ordinul lui Pilat din 
Pont. După moartea sa, discipolii săi au crezut în învierea acestuia 
şi au format ceea ce se poate numi "biserica Creştină”. Conform 

traditiei crestine, Isus a fost conceput prin Duhul Sfant si a fost 
născut, prin naştere virgină, de către Maria. El propovăduia o noua 
lege a iubirii care să completeze orânduiala până atunci existentă, 
a făcut miracole, a murit prin crucificare ca fiind sacrificiul 
suprem adus omenirii, s-a ridicat din morți si s-a elevat la cer, şi 
este așteptat să revină pe pământ a doua oară. El este încarnarea 
fiului lui Dumnezeu, unul din elementele Sfintei Treimi, venerat 
prin rugăciune de majoritatea creștinilor. În religia musulmană, 
Isus este privit ca al doilea profet a lui Dumnezeu ca importanță, 
după Mahomed, este recunoscut ca fiind Mântuitorul, aducător de 
scriptură, născut prin naștere virgină, dar nu este fiul lui 
Dumnezeu şi nu a fost crucificat. Conform Coranului Isus nu a 
murit pe cruce ci a fost ridicat fizic la cer de către Dumnezeu. 
Evreii resping ideea cum că Isus ar fi mântuitorul pe motiv că 
acesta nu a împlinit profetiile mesianice din Tanakh. NU am să 
intru în detalii aici despre viaţa lui Isus, acestea fiind suficient de 
detaliate în scripturi dar recomand, pentru un peisaj cât mai amplu 
şi amănunțit, textele apocrife găsite la Nag Hamandi. Am să 
subliniez importanța mesajului său de iubire şi pace între oameni 
şi între națiuni, mesaj de concordie universală, idee preluată şi in 
cadrul Ordinului Franc-masoneriei și transpusă în învățăturile 
acestuia. Pentru a ilustra importanța acestui personaj în cadrul 
Ordinului, mentionez practica întâlnită la unul din gradele laterale 
ale Ritului Scotian Antic şi Acceptat, în special în Franc- 
masoneria anglo-saxonă, initiatul la acest grad primind o copie a 
Noului Testament, cu replicile lui Isus scrise în culoare roşie, 
pentru a fi mai ușor sesizabile. 

Confucius (551 — 479 î.e.n.) a fost un învăţător chinez, 
editor, politician si filozof al perioadei Primăverii şi Toamnei î 
istoria Chinei. Filozofia sa accentua moralitatea personală 
guvernamentală, corectitudinea relațiilor sociale, Justiția 
sinceritatea. Principiile sale erau extrase din cultura tradițională 


chineză şi puneau un accent major pe familie si loialitatea în 
cadrul acesteia, venerarea stramosilor, respectul copiilor fata de 
părinţi, a soțiilor față de bărbat, mergând până la a recomanda 
familia ca formă de guvernământ. Lui Confucius îi este atribuită 
Regula de Aur: Nu face altuia ceea ce nu ai vrea să ti se facă tie. 
Solon (638 — 558 î.e.n.) a fost un om de stat atenian, 
legislator şi poet. El a rămas în istorie pentru eforturile sale de a 
legifera împotriva declinului moral, economic gi politic al Atenei 
antice. Chiar dacă reformele sale au eşuat pe termen scurt, lui îi 
este atribuită aşezarea pietrei de temelie a democraţiei ateniene. 
Solon s-a folosit de poezie pentru a face propagandă patriotică, a 
promova reformele sale constituționale dar şi pentru plăcerea sa 
personală. Foarte multe dovezi despre implicarea sa nu avem nici 
in acest caz, cele mai multe surse fiind fragmente regăsite la alti 
autori care au scris despre el cu mult după moartea sa, aşa cum 
este Herodot si Plutarh. Totuşi, considerând aceste surse ca fiind 
veridice, ne dăm seama de importanţa reformelor sale în ceea ce 


priveşte constituţia, economia și morala, deoarece le găsim sub o 


formă sau alta aplicate până în zilele noastre. 

Licurg din Sparta (aprox. 900 — 800 î.e.n.) este legiuitorul 
legendar al spartanilor, care a provocat reforma orientată militar în 
Sparta, conform cu instrucţiunile primite de la Oracolul lui Apollo 
din Delphi. Ideile ce stau la baza reformelor sale erau direcționate 
de către cele trei virtuți ale societății spartane, și anume egalitate 
între cetățeni, capacitate militară şi austeritate. Deşi referiri aduse 
lui apar în scrierile lui Herodot, Xenophon, Platon, Plutarh, etc. 
nu ştim dacă acest personaj a existat cu adevărat sau este doar o 
legendă. Mulţi dintre istorici atribuie lui Licurg reformele sociale 
şi militare care au transformat Sparta dar mai ales Marea 
Proclamatie (constituția spartană descrisă în legendă ca fiind 
transmisă doar pe cale orală). 

Mohamed (570 — 632 e.n.) născut la Mecca si decedat la 
Medina, este profetul religiei islamice, văzut de cei de altă religie 
drept fondatorul ei iar de către musulmani drept profetul trimis de 
Dumnezeu pentru a restaura religia musulmană nealterată, 
adevărata religie monoteistă a lui Adam, Abraham, Moise, Isus şi 
a altor profeti. El a reușit să unească lumea arabă într-un singur 
pol unitar musulman și să formeze din învățăturile sale, practicile 
şi Coran (carte sacră revelată lui de către Dumnezeu), bazele 
religiei Islam. Născut în 570 e.n. rămâne orfan de mic şi este 
crescut de unchiul său. Urmând anilor copilăriei, el a lucrat ca 
negustor. Deşi obişnuia să se retragă ocazional în peştera Hira, 
unde se ruga şi medita în solitudine, abia la vârsta de 40 de ani 
afirmă că a fost vizitat de arhanghelul Gabriel şi că a primit prima 
revelaţie de la Dumnezeu. La trei ani după acest eveniment el 
începe să predice public, proclamând Unitatea lui Dumnezeu şi că 
o renunțare totală întru El este singura cale acceptabilă în fata sa. 
Totodată el afirma că este un profet a lui Dumnezeu, la fel ca şi 
ceilalți profeti. A întâmpinat opoziție din partea mai multor triburi 
arabe, motiv pentru care se refugiază împreună cu discipolii săi la 
Abyssinia iar de acolo merge la Medina unde unește triburile sub 
constituția ce poartă numele oraşului. După opt ani de conflicte cu 
triburile din Mecca, Mohamed adună 10.000 de musulmani 
convertiți şi porneşte spre Mecca, pe care o ocupă cu minimă 
vărsare de sânge şi distruge cei 360 de idoli păgâni de la Kaaba. În 
632 e.n. se îmbolnăveşte și moare dar până atunci majoritatea 
populației din peninsula arabă este convertită la noua religie si 
astfel unită. 

Citind Coran-ul, versuri care sunt considerate de 
musulmani ca fiind Cuvantul lui Dumnezeu, vom descoperi o 


religie pașnică cu un mesaj al iubirii asemănător creştinismului, cu 
grijă fata de semeni și atenţie asupra acţiunilor credincioşilor ca 
ele să fie plăcute lui Dumnezeu. Mesajul de renunțare la persoană 


în favoare divinității poate fi interpretat ca fiind un îndemn de 
renunțare la material în favoarea naturii spirituale a vieții omului. 

Platon sau Plato (424 — 347 î.e.n.) a fost un filozof şi 
matematician al Greciei clasice. El este de asemenea fondatorul 
Academiei din Atena, prima instituție de învățământ superior din 
lumea civilizată vestică. În ceea ce priveşte tradiţia vestică, Plato 
este considerat cel mai important personaj în dezvoltarea 
filozofiei. Spre deosebire de ceilalți filozofi contemporani, despre 
viața lui Platon avem certitudinea dată de păstrarea întregii sale 
opere până în zilele noastre. Împreună cu învățătorul său Socrate 
şi discipolul Aristotel, Plato pune bazele filozofiei şi științei 
vestice. Tot pe seama lui Plato este pusă şi formarea religiei si 
spiritualității vestice, a Creştinismului, pe care Nietzsche îl 
considera ”platonism pentru popor”. Sub forma de dialoguri, 
Platon reuşeşte să fondeze filozofia politică, redată în Republica şi 
Legile, care ofereau o perspectivă nouă asupra societăţii. El este 
considerat unul din cei mai complecși filozofi deoarece a abordat 
în lucrările sale toate ramurile societății umane, de la etică, 
politică, economie la metafizică, religie şi spiritualitate. 

Hermes Trismegistul, De Trei ori Marele Hermes sau 
Mercurius ter Maximus în latină, este considerat a fi autorul 
textelor din Corpus Hermeticum, o colecție de texte sacre care pun 
bazele filozofiei Hermetice. Acest personaj poate fi considerat o 
combinație între zeul grec Hermes şi zeul egiptean Toth, unul si 
același zeu venerat atât de greci cât şi de egipteni. Ambilor zei le 
este atribuită aducerea printre oameni a scrisului şi a magiei. 
Astfel unind zeul grec al comunicări cu zeul egiptean al 
astronomiei şi alchimiei, dar şi companionajul sufletelor pe lumea 


cealaltă după moartea fizică, dă naştere personajului Hermes 
Trismegistus. Pe lângă Asclepius și Corpus Hermeticum, care sunt 
cele mai importante texte hermetice păstrate în timp, găsim şi în 
Islam referințe, în Coran, la Idris ca fiind un profet important. Tot 

în lumea arabă găsim primele versiuni ale Tablitei de Smarald, un 
set de legi şi principii care descriu universul si viata. 

Denumirea de trei ori mare, atribuită numelui Hermes, 
este un indiciu a originii triple a acestui personaj legendar, zeul 
grec Hermes, zeul egiptean Toth si zeul roman Mercur. 
Hermetismul şi alchimia jucând un rol important în înţelegerea 
simbolurilor Franc-masoneriei au condus la inevitabila menționare 
a numelui Hermes printre învățații lumii. 

Paracelsus, Philippus Aureolus 'Theophrastus Bombastus 
von Hohenheim (1493 — 1541 e.n.) a fost un filozof, medic, 
botanist, astrolog, ocultist elvețian şi este desemnat drept părintele 
toxicologiei. În chimie îi este datorată atribuirea denumirii 
substanței zinc (zincum), iar în psihologie descoperirea cum că 
anumite boli au o sursă psihică. Ca şef al catedrei de medicină a 
Universităţii Basel el a introdus predarea în limba germană, pentru 
a face accesibile tuturor cunoştinţele medicale. Cu toate că a trăit 


doar 47 de ani, aportul său adus ştiinţelor este major, ducând mai 
departe la noi descoperiri şi dezvoltări ale acestora de către 
urmaşii lui. Bibliografia sa, publicată în timpul vieţii, dar si cea 
postumă, de o amploare şi importanță desăvârşită a stat la baza 


studiilor si cercetărilor tuturor ştiinţelor moderne, de la alchimie la 
medicină şi de la minerologie la teologie. 

Desigur mai puteau fi incluse aici şi alte nume, dar nu 
acesta a fost scopul cărții de fata şi cu siguranţă nici a ritualului 
gradului de Calfă. Personajele întâlnite în cea de a patra călătorie 
sunt doar exemple, de la care noua Calfă trebuie să pornească în 
căutările sale. Remarcăm o tipologie a celor menţionaţi in 
diversele variante ale ritualului: în funcție de specificul 
Obedientei sau a Lojii, numele variază, pentru că abordarea 
aspectelor societăţii diferă. Dacă unele Loji aleg să folosească 
filozofi, pentru a se distanţa de religie, spiritualitate şi a se apropia 
de umanism, altele folosesc nume de legiuitori pentru a accentua 


laicitatea societăţii. Alţii vor folosi si nume de personaje 
religioase sau din aria ştiinţelor ezoterice, pentru a propaga un 
indemn la studiul ezoterismului. La rândul lor, alții vor alege 
nume din toate domeniile sus menţionate, şi nu pentru că doar acel 
nume ar fi reprezentativ pentru o grupă, ci pentru că grupa în sine 
este esențială şi propusă studiului Calfei. Dacă întâlnim Isus sau 
INRI, nu înseamnă că vom aborda creştinismul ci că vom aborda 
religiile, în cazul de față numele fiind un arhetip pentru profeții 
religiilor. Franc-masoneria nu este creştină, sau iudeo-creştină sau 
islamică, ci este Universală, ceea ce înseamnă că se preocupă de 
toate culturile şi civilizațiile, pentru a le cunoaşte, a le înţelege si 
prin aceasta, de a desface zidurile şi de a ridica barierele dintre 
oameni. 

Înainte de a revizui a cincea şi ultima călătorie vreau să 
punctez că prin această călătorie, se marchează o nouă bornă în 
parcursul progresului umanității. Cred că unicul detaliu care 
unește pe cei menţionaţi mai sus (şi pe multi alţii) este faptul că au 
stabilit reguli. Un cod de conduită, dacă vreţi, după care să se 
ghideze fiecare individ în parte. A patra treaptă în evoluţia omului 
o reprezintă legea, regulamentul după care funcționează societatea 


umană, astfel încât ea să poată suporta următorul nivel de 
perfecțiune, de autocunoastere $i dezvoltare. 


Glorificarea muncii! 

A cincea şi ultima călătoriei a Calfei este efectuată cu 
mâinile goale, fără unelte, în Ritul Scotian Antic şi Acceptat pana 
la Orient unde va descoperi al cincilea cartus, sau înapoi între 
Coloane în riturile cu influenţe britanice. În Ritul Francez la 
această călătorie candidatul ţine în mână o mistrie. Pe cel din 
urmă cartuş, când acesta este întors, candidatul citește "Glorie 
Muncii!” sau "Glorificarea Muncii!”. 

Trebui să atrag atenția de pe acum că în Franc-masonerie 
întâlnim simboluri si ele trebuie tratate corespunzător. Un profan 
poate considera această lozincă ca fiind una politică, care de altfel 
a fost întâlnită des în mai toate colțurile lumii, dar pentru un 
inițiat, obişnuit să lucreze cu simbolul, această lozincă va trezi în 
el un adevăr universal nepretuit si totodată cea mai valoroasă 
lecție a acestui grad. 

Chiar dacă în contextul gradului de Calfă, termenului 
muncă i-ar fi mai potrivit cel de lucrare, acesta fiind un simbol, 
forma sa nu trebuie să ne distragă atenţia de la ceea ce ascunde el. 
Am aflat din gradul anterior că pentru un Franc-mason munca sau 
Lucrarea este o îndatorire de onoare nu o obligație apăsătoare. Cu 
această afirmaţie contrazic sentimentul transmis prin scriptură 
unde Adam este condamnat la munca ca un fel de pedeapsă. Poate 
nu întâmplător, în zilele noastre, oamenii caută să fugă de muncă, 
să obțină venituri cât mai uşor şi implicit să greşească împotriva 
semenilor săi şi a propriei naturi. Franc-masoneria afirmă o altfel 
de calitate a muncii. Vorbesc aici de o îndatorire de onoare, iar o 
îndatorire se respectă cu credință şi cu zel, pentru că cel ce şi-o 
asumă crede în ea şi se identifică zi de zi, prin acţiunile sale, cu 
această îndatorire asumată liber. 

Prima interpretare a simbolului muncii, poate şi cea mai 
profană, este modul în care masonul înțelege să muncească. Prin 
glorificarea ei, masonul înțelege să își îndeplinească sarcinile, 
indiferent de domeniul în care activează, în asa fel încât 
rezultatele muncii sale să tindă spre perfecțiune şi să îi aducă 
satisfacție. Este foarte adevărat că în ziua de azi, este greu să ai un 
job care să iti asigure satisfacţie dar şi venituri suficiente nevoilor 


personale, mai ales dacă mai sunt şi alte persoane în 
responsabilitatea noastră. Noua Calfă trebuie să înțeleagă că 
indiferent de situaţia sa, munca trebuie îndeplinită cu succes iar 
muncitorul sau lucrătorul trebuie să accepte sarcinile sale fără să 


se revolte impotriva lor. Acceptand situatia in totalitatea ei, 
constientizarea posibilitatilor si aplecarea asupra ceea ce este de 
facut, va ajuta pe Franc-mason sa indeplineasca orice serviciu, 
indiferent cat de nesatisfacator ar fi, material sau emotional. 

Si aici ajungem la un sens mai profund al simbolului, 
sensul de îndatorire. Constientizand că munca este indatorirea sa, 
Calfa va începe să perfecționeze rezultatele muncii sale, retuşând 
defectele, ca şi cum ar şlefui feţele Pietrei Cubice. Îndatorirea îl va 
împinge pe mason să depăşească orice limită în exercitarea 
lucrării sale şi mai mult, îi va da satisfacție, nu datorită muncii 
sale ci datorită îndeplinirii îndatoririlor sale, oricare ar fi ele. 

Departe de cei care au fondat Ordinul idea de a transforma 
membri săi în nişte sclavi muncitori care pe deasupra sunt şi 
mulțumiți şi satisfacuti. Este vorba aici de a transmite un simţ de 
responsabilitate şi un mod de abordare care să pregătească Franc- 
masonul pentru următorul nivel de interpretare a simbolului 


muncii. Vorbim aici de faptul că un Franc-mason are obligaţia de 
a dispretui lenea şi de a fi activ. Un mason nu poate să fie un 
parazit sau o capusa, el trebuie să fie, şi este, un element activ al 
societăţii iar această activitate se aplică tuturor domeniilor în care 


Calfa este implicată. 

Nu contează ce muncă prestăm, atâta timp cât ea este 
onorabilă și este în folosul semenilor nostri, aducând cu paşi inceti 
dar siguri, progresul societății umane. Astfel, Franc-masonul ştie 
că prezenţa lui la locul de muncă este importantă şi prin faptul ca 
el este activ şi implicat, va asigura finalizarea muncii cu succes. 
Succes care la rândul său va înainta progresul. 

Calfei îi este reamintit prin această a cincea călătorie că 
Franc-masoneria nu este un ordin monastic, iar membrii ei nu sunt 
izolaţi de societate și de ceea ce se întâmplă zi de zi în viețile 
oamenilor. Calfa este în mijlocul acțiunii, fiind cea care va antrena 
masele, va mobiliza pe semenii săi şi va educa pe fiecare 

*muncitor” in parte, despre importanța unui comportament activ 
în mediul în care fiecare vietuieste. 

Dacă toate aceste învățături sunt desprinse din muncă, de 
ce mai trebuie ea glorificată si ce înseamnă asta? A glorifica este 
sinonim în sens profan cu a cinsti, a cânta, a elogia, a lăuda, 
mări, a omagia, a preamări, a preaslăvi, a proslăvi, a slăvi, 
venera, (rar) a apoteoza, a exalta, (înv.) a făli, a pohfăli, 
preacânta, a preaînălța, a prealăuda, a prearădica, a ridica, 
slavoslovi. În sensul sporului de salariu la gradul de Calfa, 
glorifica primeşte un înţeles diferit, şi anume a fi de folos. Prin 
urmare a glorifica munca înseamnă a o face să fie de folos. Cui? 
Celui care o prestează şi semenilor săi, iar dacă ar fi să duc la 
extrem această idee, "glorie munci” ar însemna "muncă în folosul 
semenilor”. Indiferent ce facem, nu trebuie să uităm că rezultatul 
muncii noastre trebuie să fie în folosul celor căruia i se adresează. 
Un mason nu munceşte ca să îi treacă timpul şi să îşi ia leafa, el 


munceşte ca prin munca lui să fie de folos semenilor săi. Timpul 
trece oricum, iar leafa este subinteleasa în ceea ce îl priveşte pe 
Mason, astfel încât atenţia lui merge către cei în folosul cu va fi 
rodul muncii sale. 


"Spectemur Agendo” ziceau strămoşii nostri latini şi aveau 
dreptate când cereau să fie judecați după faptele lor. Munca unui 
om, Lucrarea unei Calfe, sunt fapte iar ei vor fi judecaţi în funcție 
de acestea. Dacă un om repară pantofi şi îşi face bine treaba, cei 
care apelează la el fiind mulțumiți, atunci el îşi aduce aportul în 
societate şi va fi considerat un pantofar bun, util semenilor săi; la 
fel si un om politic care elaborează legi şi la fel şi un lider religios 
care unește oamenii în sensul păcii, al iubirii şi al conviețuirii; la 
fel un medic care vindecă trupurile bolnave ale pacienților şi la fel 
un preot care vindecă sufletele lor; la fel un profesor care 
pregăteşte generaţiile viitoare şi la fel un agricultor care oferă 


hrană oamenilor. Toţi sunt judecaţi după faptele lor si dupa 
utilitatea lor în societate. 

Din punct de vedere spiritual glorificarea cu sensul de 
binecuvântare sau sfințire a muncii, trebuie privită prin prisma 
comparatiei omului cu Dumnezeu. Desigur Dumnezeu este 
desăvârşit şi tot ceea ce întreprinde el este perfect, omul se 
desăvârşește iar ceea ce întreprinde tinde spre perfecțiune, dar 
dincolo de aceste diferențe remarcăm asemănarea că precum 
divinitatea se îngrijește de om, la fel si omul trebuie să se 
îngrijească de semenii săi. Unii mai zic că Dumnezeu lucrează 
prin oameni. Atunci deducem că omul care este în folosul 
semenilor săi este cel care şi-a sfințit munca şi el primește 
binecuvântarea divinității, indiferent de formă. 

Jertfa muncii, sacrificiul ei este o dovadă de altruism al 
omului față de semeni, iar această calitate este conform tuturor 
religiilor majore, poarta către împărăţia cerurilor. Mai devreme 
sau mai târziu toți vom ajunge să dăm acest examen, iar daca 
Calfa înțelege învăţăturile Ordinului și le aplică cu perseverență și 
zel, cu siguranță va trece testul. 

De ce face însă candidatul această călătorie fără unelte? 
Pentru că nu o face fără unelte. Mâinile sale libere sunt un simbol 
pentru libertatea Calfei în exercitarea lucrării sale. Ele reprezintă 
cele dintâi unelte ale omului, dar si instrumentele de bază care 
asigură supraviețuirea sa. Şi mai simbolizează un lucru foarte 
important în contextul celor menționate anterior — indiferent ce 
unelte suntem obișnuiți să folosim, chiar dacă le folosim o 
perioadă a zilei doar, mâinile sunt mereu disponibile pentru a 
munci, iar de aici rezultă că datoria masonului de a fi activ, 
folositor semenilor sai nu are limita de timp şi spaţiu. El poate sa 
fie util oricui, în orice moment, în afara expertizei sale sau a 


programului de lucru, dacă este atent la cei din jur, îi ascultă gi le 
înțelege nevoile. Franc-masonul si în special Calfa, trebuie să fie 

permanent in mijlocul oamenilor, mereu atent să observe ce 
trebuie corectat și mereu pregătit să pună mâna şi să muncească. 
Doar astfel se poate asigura Progresul societății umane si doar 
astfel Marea Operă a Franc-masoneriei poate fi dusă la finalitate. 
Găsim şi explicaţia cum că ultima călătorie este făcută fără 
unelte pentru a simboliza că Franc-masonul nu mai este operativ 
ci speculativ si că el nu poate să se perfecționeze în arta cioplirii 
pietrei fizic şi lucrează la o altă construcție, templul său interior, 
lucrare în care minte lui ia locul uneltelor. Desigur este şi asta o 
explicaţie, dar cu care îmi permit să nu fiu de acord. În primul 
rând dacă aşa stau lucrurile, primele patru călători devin inutile, 
dacă acele unelte sunt gândite a fi utilizate doar în plan material. 
În al doilea rând, nu cred că cineva poate munci sau lucra doar 
folosind unelte fără a gândi. Iar în al treilea rând, şi aici sunt total 
împotriva acestei interpretări, această abordare transformă Calfa 
într-un gânditor, într-un om activ dar în planul ideilor, ceea ce este 
contrar învățăturilor şi tradiției Franc-masoneriei. Am vorbit 
anterior de ce şi cum Calfa este un membru activ al comunității 
sale şi cum această activitate a sa este o îndatorire de onoare, 
astfel încât nu am să mă mai repet. Atrag atenţia asupra 
pericolului pe care interpretarea de mai sus o ridică: este plină 
societatea umană de demagogi, îi întâlnim în instituţii, organizații, 
guverne, administrativ, etc. iar această demagogie este tocmai 
viciul pe care Franc-masoneria vrea să îl combată. Desigur nu 
trebuie să cădem în extrema cealaltă si să afirmăm tâmpeşte "noi 
muncim noi nu gândim”. Dar trebuie să constientizam că masonul 
nu este un gânditor prin excelență ci un om de acţiune, un element 
solid al societății pe care cei din jur trebuie să se poată sprijini. 
Dacă vrem să aducem în discuție gândirea, în cea de a cincea 
călătorie, atunci putem spune că şi gândirea este o unealtă pe care 
Calfa învaţă să o folosească cu scopul final de a glorifica munca. 
Ritul Scotian Antic şi Acceptat clarifică acest aspect. La finalul 


călătoriilor, Calfa trebuind să ia din nou Dalta si Ciocanul şi să 
execute o ultimă lucrare a Ucenicului. Continuitatea muncii este 
evidentă, iar caracterul învățăturilor Ordinului transformă munca 
profană, banală, într-o îndatorire de onoare a membrilor săi, 
Franc-masoni trecuţi la gradul de Calfă. 

A cincea călătorie marchează ultima treaptă în evoluția 
umanității şi anume statutul de om iluminat. Dezvelirea 
simbolului central al acestui grad, "Steaua Înflăcărată”, despre 
care am să discut în cele ce urmează, reprezintă stadiul atins de 
individul mereu în folosul semenilor săi. Animat de dragostea de 
oameni şi de auto-sacrificiul în folosul acestora, omul simplu 
devine un iluminat și întrevede rolul şi scopul său în cadrul 
planului divin si începe să descifreze harta codată pe care este 
desenat traseul de urmat spre o societate perfectă în care domneşte 
libertatea de conștiință, egalitatea de șanse şi fraternitatea 
universală. 


Steaua Inflacarata si litera ”G” 


Steaua Înflăcărată 

Originile acestui simbol in 
ritualurile Ordinului se găsesc doar în 
masoneria speculativă iar reprezentări 
grafice datează din anii 1740 — 1744. 
În două tablouri de Lojă din 1740, 
litera ”G”? apare în centrul Lojii 
încadrată într-un romb și într-un cerc 
luminos. În manuscrisul francez ”Le 
Catechism” din 1744 apare litera "G” 

în centrul unei stele cu cinci colțuri. 
Prima mențiune scrisă apare în manuscrisul Sloane nr.3329 
în anul 1700 (cu aproximaţie, acesta nefiind datat ca și nr.3848 

1646 si nr.3323 1659) unde intr-un pasaj din catehism Pavajul 
Mozaicat, Steaua Înflăcărată si Bordura Dantelată sunt considerate 
cele trei bijuterii ce împodobesc Loja. 

Ucenicul, viitoare Calfă, primeşte revelaţia acestui simbol 
după finalizarea celei de a cincea şi ultimă călătorie de instrucţie. 
Poziția stelei este în funcție de rit, fie în mijlocul Pavajului 
Mozaicat sau atârnată de Bolta Înstelată în mijlocul ei, fie așezată 
deasupra jiltului Regelui Solomon, ocupat de Maestrul Venerabil. 
Aici o întâlneşte candidatul la finalul voiajului său, iluminată in 
toată splendoarea ei. Vom găsi diverse interpretări ale stelei la 
autorii consacraţi, istorici sau filozofi ai Ordinului, şi încurajez 
atât Franc-masonii cât şi profanii să studieze acele descrieri. În 
cele ce urmează am să rezum câteva din cele mai potrivite lecții 
cu privire la "gloria din centru”, cum mai este numită Steaua 
Înflăcărată. 

Steaua cu cinci colțuri, folosită ca reprezentare grafică a 


Stelei Înflăcărate, este figura geometrică înscrisă perfect într-un 
pentagon regulat. Prin atributele ei, steaua în cinci colţuri 
formează la rândul ei un pentagon (întors) care la rândul său dă 
naştere unei noi stele (întoarse) şi tot aşa tinzând la infinit. Prin 


faptul că devine tot mai mică putem afirma filozofic, că steaua cu 
cinci colţuri tinde să revină la prima manifestare geometrică, 
punctul — unitatea absolută, cauză primară a creaţiei. 

În interiorul stelei cu cinci colțuri putem înscrie statura 
unui om, capul fiind în colţul de sus, braţele şi picioarele 
desfăcute. Speculând că această figură geometrică reprezintă 
omul, ţinând cont de descrierea anterioară, Steaua Înflăcărată 
reprezintă omul în căutarea uniunii cu cauza primară a creaţiei, o 
revenire la sursa inițială, dătătoare de viata. Desigur şi aceasta 
interpretare trebuie acordată învățăturilor gradului. Calfa învaţă să 
fie membru activ al comunităţii sale, atât în ceea ce priveşte 
planul material cât şi cel intelectual şi spiritual. Astfel pentru 


Calfa, acest simbol reaminteste de îndatoririle sale fata de semenii 
săi şi fata de natură. De ce? Pentru că singura metodă pentru om 
să se apropie de divinitate este prin cunoașterea creației sale. 
Indiferent că ne referim la o divinitate ca entitate superioară 
omului, independentă de acesta, aşa cum o întâlnim în mai toate 
religiile, fie că vorbim de latura spirituală a omului, acea scânteie 
divină care permite și întreține viata, aspectele spiritual nu se vor 
revela omului până când acesta nu este pregătit, devenind astfel 
prin cunoaşterea Creaţiei. 

Pentru membrii Marii Loji Unite a Angliei, Steaua 
Înflăcărată sau gloria din centru, face referire la soare, care 
iluminează pământul prin razele sale strălucitoare, răspândind 
binecuvântările sale întregii omeniri, și dând lumină și viata 
tuturor lucrurilor aici jos. În Statele Unite ale Americii, la început, 
Steaua Înflăcărată făcea trimitere la steaua care a călăuzit magii 
spre Betleem, cu ocazia nașterii lui Isus. Tot aici găsim o altă 
referință biblică, și anume comparatia stelei cu Dumnezeu în 
momentul în care a dat cele zece porunci lui Moise pe muntele 
Sinai, "Şi nici unul nu a putut privi spre el”. 

William James Hutchinson, care prin lucrarea sa "Spiritul 
Masoneriei”, publicată în 1775, a primit titlul de "părinte al 
simbolismului masonic” descrie Steaua Înflăcărată ca fiind un 
simbol al prudentei: ”la locul ei, în centru, să fie mereu accesibilă 
privirilor Masonului, ca inima lui să fie atentă la dictatele ei si 
statornică în legile ei; pentru că Prudenta guvernează toate 
virtuțile; Prudenta este calea care duce către toate gradele de 
decenta; Prudenta este canalul prin care curge veşnic auto- 
aprobarea; ne conduce spre acţiuni demne şi precum Steaua 


Inflăcărată, ne ilumineaza prin căile triste şi umbroase ale acestei 


vieți”. 
O abordare continentală a acestui simbol explică: ”Nu 
contează forma pe care o are Steaua Inflăcărată ce formează 

centrul, fie un pătrat, triunghi sau cerc, mereu va reprezenta 
numele sacru al lui Dumnezeu, ca un spirit universal ce 
învigorează inimile noastre, care ne purifică rațiunea, care ne 
sporeşte cunoaşterea şi care ne face oameni mai înţelepţi şi mai 
buni.” 

Întâlnim deci diverse interpretări şi explicații ale Stelei 
Înflăcărate, în funcţie de specificul zonei si a perioadei când a 
apărut. Toate celelalte simboluri masonice sunt tratate la fel şi 
Steaua Înflăcărată nu constituie o excepţie. Studiul aprofundat al 
simbolului central al gradului de Calfă va permite o descoperire 
personală, lăuntrică, a sensului ascuns al acestuia, meditaţia și 
contemplarea asupra sa fiind indispensabile căutătorului de 
sensuri şi înțelesuri ascunse. 

Totuși, este important în acest demers să înțelegem cum a 
ajuns acest simbol să fie adoptat în Franc-masoneria speculativă şi 
mai ales ca simbol central al gradului de Calfă. Voi încerca să fac 
o incursiune în trecut, o analiză a diverselor culturi şi civilizații 
pentru a găsi sensul dat stelei şi poate plecând de acolo cititorul să 
facă legătura cu masoneria speculativă. 

Astrolatria este cea mai veche şi probabil cea mai precisă 
sursă pentru înţelegerea rolului Stelei Înflăcărate în rândul 
simbolurilor masoneriei speculative. Să nu uităm că una din artele 
liberale descoperite de viitoarea Calfă este Astronomia. Venerarea 
stelelor şi a corpurilor cereşti ca divinităţi sau asocierea zeităților 
corpurilor cerești, se numește astrolatrie. Acest domeniu cuprinde 
poate toate religiile antice, până la apariţia monoteismului, dar și 
după aceea. Zeitatile solare și lunare fac subiectul majorității 
cultelor iar restul planetelor cărora le-au fost atribuite zeități în 
Babilon au constitui pe urmă religiile greco-romane. Pentru că am 
făcut referire la monoteism şi politeism, în timp ce astrolatria 
corespunde  politeismului, astro-teologia regrupează religiile 
monoteiste. De fapt astro-teologia este un termen folosit în secolul 


XVIII, XIX in contextul studiilor asupra religiei primordiale, a 
monoteismului primitiv. 

Cele mai dezvoltate sisteme religioase bazate pe astrolatrie 
au fost descoperite în Egipt şi Babilon, unde religia era un 
complex cult al venerării corpurilor cereşti. Lor li se alătură şi 
asirienii, sabaenii — populaţie arabă care locuia în zona Yemenului 
de azi, dar şi caldeenii — considerați de greci ca fiind prototipul 
astrologilor/astronomilor şi închinătorilor la stele. 

Mithraismul, şcoală de misterii romană, încorpora multe 
arcane ale ştiinţelor astrale, derivate din astrologia greacă. 
Legăturile între Mitraism şi Creştinism sunt evidente și îmi permit 
să afirm, cu modesta mea cunoaștere în domeniul religiilor 
comparate, că anumite aspecte ale Mitraismului au fost 
*corectate” prin implementarea Creştinismului, având în vedere 
interdicția regăsită în religiile abrahamice de a venera corpurile 
cereşti. 

Despre stele, se spunea în aceste religii arhaice, că 
adăpostesc sufletul unui brav războinic căzut în luptă sau a celui 
care se jertfeste pentru cauza binelui poporului său. În anumite 
organizații militare si de intelligence se practică şi azi obiceiul de 


a plasa undeva o stea cu cinci colţuri în amintirea personalului 
căzut la datorie. 


Ca să revin la cultul stelei, înainte de prohibitia adusă de 
Moise, poporul izraelit venera pe Saturn sub numele de Chian iar 
fenicienii venerau planeta Saturn sub numele de Moloch. În Egipt 
Saturn era cunoscut sub numele de Remphan iar o menţiune 
asupra acestei idolatrii o găsim si în sfintele scripturi în Amos 
(5:26) şi în Faptele Apostolilor (7:43). 

Ajunși la egipteni întâlnim o puternică venerație a stelei 
Sirius din constelația Canis Major, care de fapt este un sistem de 
stele format din 2 stele A, B şi o a treia stea companion dar 
vizibile omului cu ochiul liber ca fiind o singură stea. Aceasta este 

cea mai luminoasă stea pe cerul nopţii vizibil de pe Pământ. Sirius 
era venerat drept zeul Osiris. În Africa, practicantii religiei Serer 
(calea Divinului), nativă populaţiei din Senegal, venerează steaua 
Sirius sub numele de Yoonir iar simbolul acesteia este o stea în 
cinci colţuri. Interesantă este explicația acestei stele: este 
reprezentarea universului si a transcendentei — deci avem 
nemurirea sufletului, continuarea vieții după moartea fizică; cele 
cinci vârfuri ale stelei simbolizează omul pe pământ, cu capul 
ridicat, braţele extinse pentru a se ruga și a munci — avem ideea de 
om activ atât fizic cât şi spiritual. Poporul Serer practica un sistem 
inițiatic foarte complex, care împărtășea pe de o parte învățături 
cu privire la mitul creației, agricultură, creșterea animalelor, 
observarea fenomenelor naturale dar si educaţie sexuală, iar pe de 
altă parte, punea în legătură omul cu esenţa sa divină, în vederea 
dezvoltării anumitor facultăţi latente cum ar fi clarviziunea. Mai 
adaug că Sirius este practic formată din 3 corpuri cerești, două 
antice si unul mai recent, ceea ce nu poate să nu ne ducă cu gândul 
la Sfânta Treime, şi implicit la toate ternarele întâlnite în aproape 
toate religiile şi sistemele ezoterice. 

Desigur cele de mai sus sunt regăsite mai mult sau mai 
putin în mai toate religiile antice, dar am ales să dau acest 
exemplu pentru că este cel mai puțin cunoscut. Să nu înțelegem 
din această explicaţie cum ca Franc-masoneria ar fi vreun cult 
stelar iar membrii ei se închină vreunui corp ceresc, fie el Soarele, 
Luna, Satur, Sirius sau Yoonir şi nici că Franc-masoneria 
speculativă ar avea rădăcini şi influenţe în Senegal. Ce trebuie să 
înțelegem din aceste exemple este faptul că Ordinul Initiatic 
Universal al Franc-masoneriei este un depozitar al tradiției si 
cunoașterii primordiale, întâlnite în toate culturile şi civilizațiile 
pământului, trecute, prezente si cu siguranță viitoare. Tradiția 
primordială este una singură, purtată generație după generaţie în 


diverse recipiente, precum cel mai de pret elixir, de la creatie pana 
in zilele noastre. 

Steaua Înflăcărată este reprezentată de steaua in cinci 
colţuri care radiază, adică este un simbol al tradiției primordiale 
care radiază în cadrul Ordinului, iar membri lui transpun razele ei 
în propria lor persoană, asimilând învățăturile şi studiind 
simbolurile. În aceste condiţii universalitatea Franc-masoneriei, 
Experienţa, este evident justificată iar experienţa initiatica trece de 
barierele impuse de cultură, politică, religie, etc., considerând 
toate acestea ca fiind manifestări ale aceleiași tradiţii, transmisă $i 
împărtăşite membrilor ei. 

Nu vreau să închei înainte de a menționa aici pentagrama 
ca fiind un dispozitiv folosit în magie şi ocultism, un dispozitiv 
benefic de protecție. Desigur abordarea puerilă a neinitiatilor au 
transformat pentagrama întorcând-o cu susul în jos în simbol 
malefic, întruchipare a anticristului, pentru că, conform viziunii 
lor seamănă cu un tap, care bietul animal a ajuns să fie considerat 
imaginea necuratului. Pe bună dreptate, anumiţi cercetători au 
dorit să se delimiteze de asocierea Stelei Înflăcărate cu 
pentagrama, subliniind chiar de la început că cele două simboluri 


nu trebuie confundate. Steaua Înflăcărată nu are valenţe pozitive 
sau negative, ea există prin natura ei şi transmite ceea ce ascunde. 
Cum alege fiecare să folosească cunoașterea dobândită, rămâne 
opţiunea lui (la fel ca şi cuțitul, instrument cu care un doctor 


operează și salvează vieți iar un criminal omoară curmând viata 
altcuiva). 

Jung consideră steaua cu cinci colțuri ca fiind arhetipul 
universal al omului, idee pe care o găsim la alchimisti şi la 
hermeticieni care definesc omul ca fiind microcosmosul iar 
simbolul său fiind această stea. 

Mai trebuie să afirm aici că steaua cu cinci colţuri era 
folosită de Pitagora şi discipolii săi, fiind numită pent-alpha, adică 

cinci alpha, litere care asociate într-un anume fel, formează steaua 
cu cinci colțuri. 

Pentru a oferii imaginea completă a simbolului Stelei 
Înflăcărate, doar așa putând înțelege natura sa şi ceea ce are de 
revelat căutătorului de Adevăr şi Lumină, voi încerca să explic 
cealaltă componentă a simbolului, litera ”G”. Nu putem vorbi de o 
stea înflăcărată dacă nu are prezentă în centrul ei, litera G. 


Litera "G” 
Dacă pentru stea avem la dispoziție civilizaţii şi culturi 
întregi pentru a încerca să descoperim înţelesul ei şi rolul pe care 


îl are in Franc-masonerie, în ceea ce privește litera "G” suntem 
privaţi de surse clare şi precise. De la apariţia ei ca simbol şi până 
în zilele noastre încă nu a fost posibil un consens în ceea ce 
priveşte originile ei şi înțelesul pe care îl are, şi cu atât mai mult 
rolul pe care îl are în centrul Stelei Înflăcărate. Tot ce avem sunt 


speculaţii şi am să redau câteva din ele sumar, în cele ce urmează. 
În mare, sensurile atribuite literei *G” sunt pe deoparte God — 
Dumnezeu şi Geometria, întâlnite în curentul tradițional al Franc- 
masoneriei si pe de altă parte Geometrie, Gravitatie, Generare, 
Geniu şi Gnoză în contextul masoneriei liberale. 

Prima menţiune scrisă a literei "G” apare în expozeul 
masonic ”Masonry Dissected” scris de Samuel Prichard şi 
publicat în 1730, text în care găsim următorul fragment de 
catehism pentru gradul de Calfă: 

Î Esti Calfă? R. Sunt. 
Î. De ce ai fost făcut Calfă? R. Din considerație pentru litera 
"G”. Î Ce denotă acest ”G”? R. Geometria, sau a cincea ştiinţă. 

Astfel prima urmă scrisă face referire la geometrie aşa că 
am să încep şi eu cu geometria. 

Geometria, apare ca fiind cea de a cincea artă sau ştiinţă 
liberală, pe care Calfa o întâlneşte în voiajele ei de instrucție. Nu 


reiau aici cele afirmate in capitolul dedicat acestora, dar am sa 
aduc câteva completări specifice istoriei si filozofiei Ordinului. 

Cel mai vechi manuscris al masonilor operativi, unanim 
acceptat, este manuscrisul Haliwell, datat cu 1390 si care conține 
Îndatoririle unui mason, membru al ghildei în cauză. De aici aflăm 
că geometria era oarecum sinonim cu masoneria, știința 
geometriei fiind singura şi indispensabilă unui mason liber. De 
ce? Pentru că nefiind vorba atunci de şcoli de arhitectură si 
manuale, ei se bazau integral pe cunoştinţele geometrice pentru a 
trasa planurile construcțiilor dar şi pentru a executa lucrarea. 
Astfel aceste cunoștințe devin nucleul central al meseriei 


membrilor ghildelor de masoni operativi ceea ce le transformă în 
secrete nepretuite, de apărat cu preţul vieţii. În acest fel protejau 
ghildele şi limitau posibilitatea apariției prea multor concurenți. 
De aceea probabil primul înţeles pe care l-a avut litera "G” a 
masoneriei speculative a fost Geometria. În dialogul dintre 


Siomon și Phillip, un expozeu masonic publicat în 1740, apare 
următorul dialog care întăreşte afirmaţiile de mai sus: 

P. De ce ai fost facut Mason?; S. de dragul literei G.; 

P. Ce semnifică ea?; S. Geometrie. ; 

P. De ce geometrie?; S. Pentru că este rădăcina si fundaţia 
tuturor Artelor si Științelor. 

În gradul de Calfă, ca urmare a veneratiei aduse geometriei 
de către masonii operativi, cei speculativi transformă Marele 
Arhitect al Universului în Mare Geometru al Universului. Apare 
astfel asocierea dintre Dumnezeu şi Geometrie, iar cu timpul şi 
din diverse motive, litera "G” a ajuns să poarte înțelesul de God — 
Dumnezeu. Varianta aceasta este valabilă pentru masoneria anglo- 
saxonă tradițională. În Franța vor apărea simultan Geometria ş 
alti termeni, oarecum descriptivi pentru divinitate, Grandoare s 
Glorie. Într-un catehism francez găsim următoarele referințe la 
cele de mai sus: 

I. Ce ai văzut când ai intrat?; R. O mare lumină în care am 


remarcat litera G.; 
Î. Ce înseamnă litera G?; R. God”, altfel spus "Dieu ”, sau ceea 


ce este mai măreț decât noi. 

Cred că este important pentru caracterul universal al 
Ordinului să mentionez că geometria începe cu litera ”g” în mai 
toate limbile bătrânului continentului iar dumnezeu, în timp ce în 
limbile anglo-saxone si germanice începe cu ”g” în limbile latine 
ŞI slave începe cu ”d” sau alte litere. $i ajungem la cel de al doilea 
înţeles atribuit în masoneria anglo-saxonă, Dumnezeu. 

Dumnezeu, nu este aici un nume propriu, astfel încât acest 
înțeles nu trebuie tratat din perspectiva unei religii anume. 
Dumnezeu, God, este mai de grabă înţeles ca “Zeul”, adică 
divinitatea supremă, creatoare a oricărei credințe monoteiste. 
Întâlnim într-un catehism american din secolul XVIII următoarea 
referință: "Prin litere patru şi ştiinţa cinci, acest "G” stă corect 
conform artei $i a proportiei; ai răspunsul prietene.”. Această frază 
a născut diverse speculații, mai apropiate sau mai depărtate de 
adevăr. "Litere patru” — cei care nu aveau suficiente cunoştinţe de 
limbă engleză, au tradus ”by letters four” ca fiind a patra literă, 
"d”, care este inițiala lui Dumnezeu, justificând şi în lumea latină 
reprezentarea divinității prin litera ”g”. Alţii mai zeloşi, au 
considerat că reformatorii masoneriei operative si a ritualurilor 
masoneriei speculative, erau cabalisti şi prin "by letters four” au 
dorit să transmită de fapt numele inefabil al divinității, pe care 
evreii, conform tradiției lor, nu au voie să îl pronunțe și îl 
substituie de obicei cu Adonai, YHVH. Alţii merg şi mai departe 
şi afirmă că litera "G” este de fapt o eroare şi că initial se folosea 
fie litera ”Yod” de la numele Yod-He-Vav-He, fie litera Delta” 
din alfabetul grec, de unde avem de fapt Delta Luminoasă la 


primul grad și Steaua Înflăcărată înlocuind-o în al doilea grad. 


In alfabetul limbilor semitice Gimel este a treia litera la fel 
ca şi Gamma în alfabetul grecesc. Litera "G” ar prove de acolo şi 
de fapt forma ei nu este cea a literei "G”, aceasta fiind o 
simplificare pentru necunoscători a celorlalte alfabete, şi ar fi avut 
forma litere "Gamma”. Simbolul grafic al acesteia, folosit în mod 
arbitrar, multiplicat de 5 ori ar da forma stelei cu cinci colțuri. 
Dacă analizăm multitudinea alfabetelor lumii, ajungem la 
concluzia exuberantă la care a ajuns si Albert Mackey: "Litera 
"G” este a şaptea literă a alfabetului englez, latin şi romanic. Cel 
grec şi multe altele o pun pe locul trei; în alfabetul rusesc, valah, 
şi altele, este pe locul patru; în cele arabice pe locul 5...”. 
Regăsim deci cifrele 3,5,7 atât de dragi Franc-masonilor de toate 
vârstele. Să fie coincidență, să fie o învăţătură bine codificată? 
Personal cred că este o simplă coincidență, la gradul de Calfă 
necunoscând învățăturile Măiestriei şi astfel multe din 
simbolismul său specific. Daca litera "G” apărea prima data la 


gradul de Maestru, atunci înclinam să cred că este un mesaj codat. 

Oricare variantă am alege-o, cert este că în masoneria 
anglo-saxonă, litera "G” este folosită atât pentru God cât şi pentru 
Geometrie în paralel, si se potriveşte atât ca formă cât şi ca 


specific. 

Trecem mai departe şi explorăm înțelesurile uzitate în 
cadrul masoneriei liberale, care spre deosebire de masoneria 
tradițională, nu obligă membrii la credință într-o entitate 
superioară, ci lasă la libera alegere a fiecăruia dacă si in ce crede. 
Intelegem cu ușurință de ce pentru litera ”G” nu putea fi vorba de 
Dumnezeu în cadrul acesta liberal. Au fost găsite atunci noi 
înțelesuri care să compenseze şi să înlocuiască acest termen. 
Desigur, înțelesul ”Geometrie”, sacră masoneriei operative şi 
adogmatică prin caracterul ei ca ştiinţă, a rămas nealterat. 

Remarcăm faptul că în cadrul masoneriei liberale 
înțelesurile pentru litera ”G” sunt cinci la număr, în concordanță 

cu tema gradului. Geometria fiind primul dintre intelesurile date 
de ritual, abordat deja, voi incerca sa detaliez succint restul de 
patru variante propuse. 

Gravitatia, legea fizică care explică atracția dintre 
corpurile cereşti şi în general între toate elementele întâlnite pe 
pământ, mai este numită şi legea newtoniană a atracției. În secolul 
XVIII găsim teoria atracției universale la eruditii oameni de ştiinţă 
precum Copernicus, Galileo Galilei sau Kepler. Această lege a 
atracției este transpusă în învățături masonice ca fiind iubirea între 
oameni, care atrage şi nu lasă să rătăcească membri Ordinului. 

O altă interpretare a gravitaţiei în context masonic este 
mult mai spirituală, ezoterică. Gravitatia este cea care uneşte 
eforturile tuturor Franc-masonilor astfel încât prin ei să se 
înfăptuiască Marea Operă a Ordinului. Mai adaug aici şi curentul 
New Age, tot mai des întâlnit al "legii atracției” — atragi în viata ta 
ceea ce gândeşti, o învăţătură oarecum desprinsă din ritualurile si 
practicile magiei, care proclamă impunerea voinței asupra 
materiei în vederea obținerii celor dorite. Având în vedere 
declinul numărului de membri din ultimii 20 de ani, cât şi 
procentajul de participare activă în cadrul Ordinului, nu cred că 
această ’Gravitatie” face o treabă prea bună, în conformitate cu 
explicația primită în ritual. 


Generarea sau Generaţia, cei doi termeni aproape 
sinonimi sunt a doua explicaţie pentru acest simbol dată viitoarei 
Calfe. Zic aproape sinonimi pentru că unul face referire la planul 
metafizic al generării iar cel de al doilea face trimitere la planul 
fizic al procesului de generație. Conform ritualului Ritului Scotian 
Antic şi Acceptat, generarea este puterea de a crea pe toate 


planurile, intelectual, psihic şi fizic. Dincolo de explicaţia dată, 
consider mai potrivit termenul abilitate celui de putere. Creaţia 
creatoare nu are puteri, are abilităţi care reies din natura ei nu 
dintr-o formare ulterioară. Omul are abilitatea de a genera, pentru 


ca este dreptul sau divin de a se cunoaste, a se dezvolta si de a 
evolua intru o intelegere precisa a existentei sale. Aceasta abilitate 
devine putere abia atunci când ea este exersată şi dezvoltată, ceea 
ce Franc-masonul începe de la primul grad — autocunoasterea şi 
cioplirea viciilor pentru a se dezvolta în Piatră Cubică, element 
perfect al construcţiei Templului. El continuă să evolueze prin 
gradul de Calfă, cu ajutorul învățăturilor primite aici, el slefuieste 
Piatra Cubică, aducând la perfectie natura sa. La gradul Măiestriei 
el parcurge un proces de transmutare ceea, ce îl face apt să 
înțeleagă precis existenţa sa. 

Geniul, reprezintă pentru om, desăvârşirea proceselor sale 
formatoare, rezultat aflat chiar la limita materialului cu spiritualul. 
Geniul este din nou un atribut, un drept divin al fiecăruia din noi, 
dar problema este descoperirea acestui geniu personal. Într-un 
expozeu masonic din 1723 "Masoneria Expusă”, una din scrisorile 
care acompania textul în cauză descria masonul "ca fiind acel om 
onorabil care caută să îşi perfecționeze munca sa.”. Indiferent ce 
ocupaţie avem, străduindu-ne să devenim cei mai buni în ceea ce 
facem, vom ajunge să cunoaştem geniul nostru. Desigur acest 
demers trebuie să fie exorcizat de egoul nostru, pentru că altfel, 
dintr-o luptă cu noi înșine pentru a deveni mereu mai buni decât 
am fost, va deveni o luptă cu semenii noştri pentru a deveni cei 
mai buni printre ei. Rezultatul va fi total opus celui promis de 
învățăturile masonice, cunoașterea geniului nostru, va fi din contră 
depărtarea de geniu și apropierea de Ego. Aici aș da exemplu 
povestioara în care un copil vede un sculptor în fata unui bloc de 
granit; zile la rând îl observă pe om la muncă până când acesta 
finalizează sculptura iar în fata lui nu mai este un bloc de granit ci 
o delicată statuie a unei fete gratioase. Copilul întreabă cum a 
reuşit să transforme blocul de granit în această deosebită siluetă, 
iar sculptorul i-a răspuns că fecioara era mereu în interiorul 
blocului, el înlăturând doar surplusul de material a reușit să o 

elibereze. De ce compar geniul cu o fecioară? Pentru că geniul 
prin natura sa este veşnic pur și totodată protejat de scoarța groasă 
a impurităților noastre. Și de ce veşnic? Pentru că atunci când vom 
ajunge să cunoaştem geniul nostru, nu vom mai avea cu ce să îl 
pătăm, chiar dacă natura sa este fragedă şi delicată. Desigur 
Surorile noastre sunt libere să înlocuiască fecioara cu un fecior, 
altfel analogia neavând nici o valoare. 

Gnoza, din greacă de la cuvântul gnosis”, reprezintă un 
anumit tip de cunoaștere. Gnosticismul a pornit ca o mişcare 
opozantă creștinismului timpuriu, ca revoltă la natura sa barbară şi 
prin concepția de supunere totală "crede şi nu cerceta”, 
identificând pericolele unei astfel de mișcări, gnosticii au încercat 
propovăduirea unui sistem de apropiere de Dumnezeu prin 
cunoaștere. Această cunoaştere este numită Gnoză. Nu vorbim 
aici de o cunoaştere teoretică, intelectuală, o acumulare de 
informații, ci de o cunoaştere sensibilă, în plan spiritual, care este 
de fapt o trăire a cunoaşterii. Calfa este deci îndemnată să se 
orienteze către acest tip de cunoaștere ceea ce ar trebui să îi arate 
că informaţiile dobândite în călătoriile anterioare sunt doar 
simboluri si ea trebuie să le abordeze din prisma cunoaşterii 
sensibile, ezoterice. Așa că dragi căutători, nu căutați Adevărul în 
cărți, ele fiind doar calea destinaţiei voastre. Nu căutați Adevărul 
în Franc-masonerie, si aceasta fiind doar o cale, pe lângă multe 
altele, ce vă va conduce precum o călăuză sinceră la finalul 
drumului vostru. Adevărul îl veţi găsi doar în voi insiva, fiecare 
pentru sine. Cunoaşterea sensibilă se dobândește în linişte, cu 
calm prin meditație, renunțând conștient la influenţele lumii 
material. Aflăm din primul grad că doar coborând în adâncul 


pământului şi corectând, vom descoperi piatra. Doar în liniştea şi 

întunericul nostru interior vom descoperi Lumina şi Adevărul. 
Luând în calcul numeroasele variante de interpretări, unele 

mai raționale altele mai ştiinţifice, încurajez pe fiecare să caute şi 


să îşi formeze o opinie personală, sursele de informare fiind 
multiple. O lucrare interesantă pe această temă o constituie cartea 
"Litera masonică G” scrisă de Paul Foster Case, şi oferă pe lângă 
interpretările obişnuite şi o viziune personală în legătură cu 
astrologia, tarotul şi magia, astfel lărgind paleta celor interesaţi. 

La fel ca şi în cazul profeților, nu este important ă 
impunem o variantă unică acestui simbol. El trebuie prelucrat în 
conformitate cu libertatea de conştiinţă si nu în contradicţie. Este 
important să înţelegem că nu putem vorbi de "Steaua Înflăcărată”, 
fără a aseza litera "G” în centrul ei. 

De ce consider eu că acesta este simbolul central al 
gradului de Calfă? Pentru că la un nivel foarte subtil, Steaua 
Înflăcărată este o reprezentare a Calfei desăvârşite conform 
tradiției şi instrumentarului Ordinului: steaua este ființa umană în 
echilibru perfect iar litera "G” este ceea ce o anima. 

Concluzia, dragii mei cititori, este că trebuie să vă găsiți 
echilibrul iar mai apoi să identificaţi ce vă animă si să plasați acel 
ceva în centrul vostru. Așa doar puteți desăvârşi lucrarea Calfei, a 
omului iluminat precum Steaua Înflăcărată și să aveţi acces la noi 
trepte în calea dezvoltării voastre spirituale. 


Decorurile Lojii la gradul de Calfă 
Pentru că am ajuns să explic reprezentările decorative ale 


Templului masonic, am să continui cu această notă și am să 
descriu succint fiecare element de decor specific gradului de 


Calfă, aşa cum apar ele în contextul Ritului Scotian Antic şi 
Acceptat. Asemănarea cu Loja Ucenicilor este relativ mare, totuşi 


acest grad comportă câteva elemente de decor distincte, a căror 
studiu este necesar pentru a înţelege natura gradului şi mai mult, 
adică trecerea de la Perpendiculară la Nivelă, de la Ucenic la 
Calfă. 

Unde oare as putea sa incep daca nu cu intrarea in Loja. 
Trebuie să observăm că acum, Ucenicul introdus in Lojă nu mai 
trece prin Poarta Joasă de la intrare, el fiind introdus direct între 
Coloanele din vest. Și acum cele două coloane poartă înscrise 
literele ”B” şi ”J”, inițialele numelor acestora, BOAZ și JAKIN. 
Dar pe capitelurile lor nu mai sunt aşezate rodii ci cele două sfere, 
cea terestră şi cea celestă. 

Jachin, este numele celei de a doua coloană a Templului 
lui Solomon. Asupra primea nu am să revin pentru că a fost 
abordat în manualul gradului precedent. Semnificaţia numelui 
diferă partial de la ritual la ritual, aşa încât găsim fie sensul ”a 
consolida; a stabiliza” fie ”el a consolidat”. Din asocierea celor 
două coloane ce susțin intrarea în Templu lui Solomon reiese fie 
că "Templul este consolidat în forță”, fie că "el a consolidat 
Templul în forță” şi mai găsim explicația secundară dată în Ritul 
Scotian Antic şi Acceptat, "în el este consolidată forța”. 

Conform legendei din Torah, cei doi stâlpi erau în 
exteriorul Templului lui Solomon, Boaz în stânga si Jachin in 
dreapta. Ei aveau diametrul de 1,8m si înălțimea de 8,2m iar 
capitelurile aveau înălțimea de 2,4m. Capitelurile erau decorate cu 
ghirlande de câte 200 de rodii împletite cu câte şapte lanţuri 
pentru fiecare coloană, iar deasupra lor erau așezați crini (Regii I, 
7:13 si 41-42). În alte fragmente din Biblie sunt date alte 
dimensiuni. Cam atât avem concret despre cei doi stâlpi de la 
intrarea în Templu, restul fiind doar speculaţii. 

În Franc-masoneria anglo-saxonă, explicaţia celor două 
coloane este: Boaz — ”Forţa” și Jachin — ”a stabili în Domnul”. De 
aici ar rezulta că forța templului este stabilită în divinitate sau că 
divinitatea este sursa forţei templului. 

Nici despre poziţiile celor două coloane în cadrul Franc- 
masoneriei nu există un consens. În riturile anglo-saxone şi Ritul 
Scotian Antic şi Acceptat, Boaz este în stânga intrării iar Jachin în 


dreapta. In Ritul Francez si alte câteva rituri continentale, locaţia 
lor este inversată. 


Probabil că înţelesul în contextul istoric s-a 
pierdut, ceea ce este mai putin important pentru 
masoneria speculativă, unde totul este simbol. Să 
abordăm deci cei doi stâlpi ca un simbol şi să 
contemplăm la înţelesul lor, important pentru Ordin. 
Ziceam la gradul trecut că cei doi piloni sunt un 
simbol al dualității. La acest grad, aflând şi 
semnificația celor doi stâlpi împreună, afirm că 
înțelesul lor simbolic este unitatea tuturor oamenilor 
de pe pământ, indiferent de ceea ce ne diferă, iar 
această unitate va fi consolidată sau stabilită sub 
protectoratul şi numele divinității unice. Rodiile care 
împodobesc capitelurile sunt un simbol pentru 
integralitatea si unitatea absolută a omenirii, 
observând sâmburii fructului strâns apropiați unul de 
celălalt, numeroși şi greu de dislocat din fruct. Asta 

trebuie să învăţăm, să fim Frate pentru Frate, om pentru om, să 
ținem aproape pe semenii nostri și să îi susţinem atunci când ceva 
îi forțează să se depărteze de noi. Și avem crinii care acoperă 
capitelul ca simbol al deschiderii pe care trebuie să o avem către 
creatorul universului, Marele Arhitect al Universului, deschidere 
care este unica ce ne permite ca prin contemplare să cunoaștem 
natura divină a macrocosmosului şi a microcosmosului. 

Am găsit interpretarea cum că Jachin ar reprezenta pe 
regele Solomon iar Boaz pe regele Hiram din Tyr. Această 
interpretare induce aceeaşi lecţie morală de unitate, cele două 
popoare fiind unite într-un scop măreț, care depăşeşte condiţia lor 
umană. 

Mai primim o lecție importantă pentru omul educat, care 
trăieşte viața cu sufletul prin corpul său, şi anume, că doar 

divinitatea este mai presus de om, oamenii având toţi acelaşi 
statut, indiferent de poziția pe care o ocupă în societate, de rolul 
pe care îl joacă în comunitate sau de ocupaţia pe care o practică. 
Omul este om înainte de toate. 

În gradul de Calfă, apar două elemente de simbolism 
distincte si particulare acestui grad. Este vorba de sfera celesta şi 
cea terestră. In Ritul Scotian Antic şi Acceptat, cel mai adesea ele 
sunt aşezate undeva la Orient în stânga şi dreapta Maestrului 
Venerabil, dar în anumite versiuni de ritual şi în alte rituri, ele 
sunt aşezate pe capitelul coloanelor — sfera terestră pe Boaz si 
sfera celestă pe Jachin. Prea puţine ritualuri oferă explicații cu 
privire la cele două sfere. Am să încerc să propun câteva explicații 
care să deschidă calea meditatiei asupra acestor elemente. 

Sfera Terestra, pe care sunt reprezentate toate 
continentele pământului, adică omenirea întreagă, aspectul vieţii 
materiale, este simbolul microcosmosului. Ea este aşezată la Sud 


pe capitelul coloanei Jachin pentru a sugera că acela este primul 
domeniu de studiu al Franc-masoneriei, materia, temă abordată la 
gradul de Ucenic şi continuată în acest grad. Fiind acum la Sud 
aduce o nouă Lumină asupra planului material, ceea ce permite 


Calfei o altfel de abordare a acestui plan. Iniţierea profanului fiind 
scoaterea sa din materia grosieră şi prelucrarea materiei spre 
forma unui cub, asocierea Echerului peste Compas, toate denotă 
microcosmosul, omul în mediul său material. 

Sfera Celestă, pe care sunt reprezentate constelatiile, 
corpurile cerești, adică tot ceea ce este în afara Pământului, face 
aluzie la macrocosm. Ea este așezată la NORD, acolo unde lumina 
Soarelui nu iluminează direct pe lucrători, pe capitelul coloanei 
Boaz pentru a indica viitoarei Calfe un nou univers asupra căruia 
trebuie să se aplece - universul spiritual, dar abia mai târziu. 
Astfel Echerul este întrepătruns de Compas, iar munca la acest 
grad constă în slefuirea micilor imperfectiuni ale cubului. Calfa 


înțelege deci că de acum înainte va aborda aspecte 
legate de lumea materială, de microcosmos, conștientă 
fiind de aspectele macrocosmosului asupra cărora se 
va apleca într-un viitor grad, când va fi pregătită. 
Relaţia între cele două sfere este poate mai 
elocventă pentru determinarea simbolismului acestor 
elemente. Pământul se roteşte în jurul său, dar el face 
parte din sistemul solar, adică chiar dacă manifestarea 
lui este aparent individuală, de sine stătătoare, făcând 
parte dintr-un sistem solar este supus influențelor 
legilor atracției dar şi a celorlalte corpuri cerești. Calfa 


va înţelege că viaţa lui nu este una individuală ci este 

mereu influenţată de oamenii din jurul său si mai mult 

decât atât, aspectele materiale ale vieţii sunt mereu 

sub influența aspectelor spirituale, fie că le sesizăm sau nu, şi nu 
invers. Aceasta este ordinea cosmică firească şi aşa trebuie noua 
Calfă să îşi conducă viata de acum înainte. Microcosmosul este 
doar o reflecţie a Macrocosmului şi nu este independent de acesta 
ci mai de grabă întrepătruns, precum poziția Echerului si a 
Compasului la acest grad. 

Alte elemente întâlnite în Loja Calfelor sunt cele trei 
pietre, piatra brută, piatra cubică si piatra cubică cu vârf. Dacă in 
primul grad Franc-masonul lucrează la cioplirea pietrei brute, 
transformând-o în Piatră Cubică, în acest nou grad el slefuieste 
Piatra Cubică pentru a o aduce la perfecțiune. La primul grad 
materia primă era Piatra Brută iar aici lucrarea se exercită asupra 
Pietrei Cubice. Apare prima discrepanta prin introducerea unei a 
treia pietre, Piatra Cubică cu Vârf, folosită la îmbinarea bolților şi 


a zidurilor, dar şi la ascutirea uneltelor, după unii cercetători ai 
Franc-masoneriei. Prin urmare, Calfa va trebui să lucreze la 
realizarea pietrei cubice cu vârf, conform unor ritualuri 
continentale. Personal consider această a treia piatră ca fiind o 

greşeală de interpretare si am să imi justific opinia când voi 
aborda separat tipurile de pietre. 

Piatra Bruta, este asa cum am spus, materia prima cu care 
Ucenicul începe munca sa de mason. Cu Dalta si Ciocanul, el taie 
bucăţi din piatră ca să o aducă la forma cat mai apropiată de cub. 
Simbolic vorbind, masonul este el însuşi piatra brută, materialul 
asupra căruia el trebuie să lucreze pentru a deveni un om și mai 
bun. Prin urmare el se va lupta să îşi supună pasiunile şi să cultive 
virtuțile. 

Piatra Cubică, este piatra asupra căreia se îndreaptă 
atenția Calfei. Şi aici materialul este identificat cu lucrătorul şi 
astfel după ce a eliminat sau a redus pe cât se poate viciile şi a 
cultivat virtuțile, noua Calfă vine prin uneltele de măsură pe care a 
învăţat să le folosească pe parcursul celor cinci voiaje, analizează 
piatra şi cu precizie chirurgicală va slefui spre a îndepărta până si 
cele mai mici și mai neglijabile defecte. Calfa, la finalul lucrării, 
se va identifica cu Piatra Cubică, cubul perfect, pe care Maestrul 
învață să îl pună la locul potrivit pentru a înălța zidurile 
Templului. Desigur piatra cubică este o interpretare simbolică a 
ceea ce masonii operativi denumeau Piatra Perfectă, acea piatră 
folosită la ridicarea zidurilor. Piatra Perfectă nu era cubică, era 
dreptunghiulară, dar avea feţele netede precum piatra cubică 
utilizată în ritualurile masonice azi. Oricine își poate imagina că 
un perete făcut din cuburi nu ar rezista pentru că nu are elemente 
de legătură care să absoarbă şi să distribuie greutatea. Confuzia 
vine probabil de la termenul folosit 
de masonii operativi ”parpend”, 

"perpend” sau ”prepent”. De la aceste 


variante până la perfect” nu este o 
cale lungă şi această interpretare a 
putut fi uşor făcută de cineva care a 


copiat un ritual. Important este sensul simbolic atribuit Pietrei 
Cubice şi învățăturile desprinse din simbol. 

Piatra Cubică cu Varf sau Piatra Ascutita, este întâlnită 
în masoneria continentală pe tablourile de lojă încă din secolul 
XVIII, XIX. Ea este reprezentată ca fiind un cub cu o piramidă 
deasupra lui. Doar atât a fost nevoie pentru a da naștere feluritelor 
interpretări mai mult sau mai puţin esoterice. Adevărul istoric este 
următorul. În anumite tablouri de lojă ferestrele aveau forma unui 
pătrat cu un triunghi deasupra, baza triunghiului si latura de sus a 
pătratului lipsind. Cele mai banale lecţii de desen tehnic ne învață 
că dacă ar fi fost vorba de o reprezentare geometrică a unui cub cu 
o piramidă pe el, atunci linia între pătrat si piramidă trebuia să fie 
vizibilă. Plecând de la această fereastră (care apare încă de la 
primul grad pe tabloul de lojă), cineva a copiat probabil tabloul de 
lojă şi a transformat-o pe aceasta în piatră cubică cu vârf (operă 
desăvârșită a calfei). 

Interpretările acestui nou apărut simbol sunt diferite. De la 
banala unealtă de ascuţit piatra, la un codat simbol al sulfului care 
este desenat ca un triunghi deasupra unei cruci (triunghiul este 
evident, dar când deschidem piatra ea se transformă în cruce); de 
la piatră de boltă la chintesenta uniunii materialului (cubul) cu 
spiritualul (focul reprezentat de piramidă); întâlnim de toate. Prin 
urmare neg varianta promovată în cadrul masoneriei franceze, prin 
care Piatra Cubică este o etapă intermediară pentru Calfă, care 
şlefuieşte piatra pentru a obţine Piatra Cubică cu Vârf, 
desăvârşirea operei sale. De asemenea dezaprob apariţia unei 
secure care apare înfiptă în piatra cubică cu vârf. Oricine ştie că 
dacă dai cu securea în piatră, îi stirbesti tăișul. Dar $i varianta cum 


că deasupra pietrei ar fi de fapt un Echer pentru a verifica 
unghiurile drepte ale ei este din punctul meu de vedere 
neverosimilă. Dacă era un Echer acesta probabil era în apropierea 
ferestrei, ca unealtă a Maestrului găsită în templu. Rămân fidel 

explicatiilor oferite de Ritul Scotian Antic si Acceptat, asupra 
celor două pietre, brută si cubică, şi a faptului ca piatra cubică cu 
vârf lipsește cu desăvârşire. In Ritul Antic şi Primitiv de 


Memphis-Misraim aceasta a treia piatră este prezentă si 
desfacerea ei (probabil cu ajutorul securii) revelează alfabetul 
masonic specific ritului si multe şi deosebite cunoştinţe ezoterice. 

Fiecare rămâne, însă, liber să găsească sau nu valori în 
simbolurile masonice, atât timp cât ele sunt conforme conștiinței 
sale care rezonează cu alegerea făcută. Tocmai din acest motiv, 
Franc-masonul trebuie să studieze ritualurile, să contemple 
simbolurile şi să citească cât mai multe scrieri cu privire la aceste 
aspecte ale Ordinului și ale umanităţii. 


Uneltele Calfei 


Pentru că am vorbit de 
lucrarea pe care Calfa o are de 
făcut a sosit momentul să 
prezint la fel de succint și 
uneltele cu care ea va trebui să 
lucreze de acum înainte. În 
diversele variante de ritual ale 
R..S..A..A.. dar şi în alte 
Rituri găsim o nouă discrepanta, de data aceasta între unelte si 
felul în care sunt explicate viitoarei Calfe. Notăm ca unelte 
comune, universal acceptate Ciocanul, Dalta si Rigla (continuare a 
lucrării Ucenicului) şi vedem Firul cu Plumb, Nivela, Echerul şi 
Levierul ca unelte specifice Calfei. În unele variante Firul cu 
plumb este înlocuit de Perpendiculară si Calfa primește o unealtă 
în plus, fie Compasul (deşi este unealta rezervată Maestrilor 
conform R..S..A..A..) sau Mistria și pentru că apare înfiptă în 


Piatra Cubică cu Vârf precum Excalibur, Securea. In riturile 
anglo-saxone întâlnim ca unelte specifice Calfei Firul cu Plumb, 
Echerul şi Nivela. 

În cele ce urmează am să reiau fiecare unealtă în parte 
lăsând la aprecierea fiecărui cititor în parte să identifice locul lor 
conform diferitelor rituri practicate. Nu am să revin însă asupra 
uneltelor Ucenicul, care au fost abordate în manualul gradului 
anterior. 

Echerul, este prima unealtă de măsură a unghiurilor. Prin 
echer se pot verifica unghiurile de 90 de grade ale pietrelor astfel 
încât ele aşezate una peste alta să se culce perfect şi să confere 
stabilitatea necesară construcției. Prin urmare un unghi drept este 
indispensabil unei structuri ferme şi rezistente. Din punct de 
vedere moral, Echerul este unealta prin care ne măsurăm acțiunile 
noastre, ca ele să fie drepte. Echerul folosit corespunzător 
dezvoltă în Franc-mason un caracter onest şi sincer iar acțiunile 
sale se vor afla mereu la intersecţia nivelei cu perpendiculara, a 
activului cu pasivul. De unde rezultă că acţiunile noastre trebuie 
să fie judecate drept şi aplicate corect. 

În sens ezoteric, punctul de unire a orizontalei şi verticalei 
este centrul de comuniune cu divinitatea, unde activul si pasivul 
sunt în armonie perfectă şi din acel punct izvorăsc marile 
adevăruri ale vieţii. Dar fiind o unealtă de măsurare a cubului, 
acțiunile echerului rămân cuprinse în planul material. 

Firul cu Plumb sau Perpendiculara, este instrumentul 
care măsoară verticalitatea, el fiind format dintr-un șnur la capătul 
căreia este atârnat un obiect metalic ascuţit, care atras de forța 
gravitațională a pământului atârnă indicând gradul de înclinație a 
unui zid. Firul cu Plumb era folosit de masonii operativi pentru a 
stabili verticalitatea unui zid al construcţiei. In plan moral 
masonul învață să fie tot timpul vertical iar in plan simbolic 
verticala este axul pe care a coborât spiritul în materie iar acum 

trebuie să urce înapoi tot pe acelaşi drum. Spiritul a coborât in 
materie prin suflul divin care animă viata şi se va reîntoarce la 
origini atunci când timpul său în plan material a expirat. Putem 
afirma aici că Firul cu Plumb este calea către spiritualitate, pe care 
Calfa nu a ajuns să o cunoască deplin, doar o bănuiește. 

Nivela, este formată dintr-un triunghi drept isoscel, 
sprijinit pe braţele sale, de mijlocul căruia atârnă un fir cu plumb. 
Această unealtă era folosită la verificarea suprafeţelor şi măsura 
astfel pe orizontală. Apare în plan moral orizontala ca simbol al 
egalității tuturor oamenilor, dar nu o egalitate de tip socialist care 
însemna o uniformizare, ci o egalitate a naturii omului, o egalitate 
de drepturi şi obligaţii a tuturor oamenilor. Având mereu simbolul 
egalităţii în conştiinţa noastră, şi acțiunile noastre, atât cele directe 
cât şi cele indirecte vor fi conforme principiilor unui om liber si 
de bune moravuri, devenit din om bun un om şi mai bun. Fiind 
formată cu ajutorul unui fir cu plumb, această unealtă ne arată că 
chiar si atunci când vedem doar partea materială, este prezentă şi 
verticalitatea spirituală. 

Pentru că am descris cele două unelte, trebuie să explic 
aici $i ce anume spune ritualul prin trecerea de la Perpendiculara 
la Nivelă, definind pasajul Ucenicului la gradul de Calfă. 
Perpendiculara în acest caz, reprezintă o primă perioadă de asceză, 
când ucenicul eliberat din interiorul pământului, Cabinetul de 
Reflectie, corectand asperitatile naturii sale, ajunge să se implice 
pe orizontală, adică devine activ în mediul său înconjurător. Fiind 
în slujba semenilor săi Calfa se slefuieste şi când şi-a finalizat 
lucrarea va trece la următorul plan, un nou tip de perpendiculară. 

As rezuma această trecere prin afirmația că masonul care 
şi-a îndreptat atenția asupra sa la gradul de Ucenic, ajunge să îşi 
exteriorizeze atenția asupra celor din jurul său, dar această 
transformare nu vine ca urmare a primirii unei titulaturi noi, ci 


vine natural, ca urmare a progreselor facute pe calea spre Adevar, 
şi abia recunoaşterea faptelor sale va aduce o titulatură noua. 

Levierul sau Pârghia, este unealta folosită la mutarea 
obiectelor grele, în cazul masonilor operativi, pentru a întoarce 
piatra cubică de pe o parte pe alta permițând astfel slefuirea 
tuturor celor şase fete ale ei. Levierul are nevoie de un punct de 
sprijin solid pentru a putea fi utilizat, iar în plan masonic acel 
punct de sprijin este Iubirea (sau Credinţa, în masoneria 
tradițională). Levierul este voinţa prin care cel care îl utilizează 
reuşeşte să manevreze şi cele mai grele obiecte, simbolizând aici 
Perseverenta de care Masonul trebuie să dea dovadă în lucrarea sa. 
Voința trebuie aplicată cu măsură şi numai după ce vocea Ego- 
ului a fost redusă la tăcere, altfel fie riscăm să rupem levierul fie 
să deterioram piatra cubică. 

Mistria, este unealta prin care zidarul întinde materialul de 
coeziune asupra pietrelor şi apare în ultima călătorie în Ritul 
Francez. Personal consider că această unealtă nu are ce căuta în 
mâna Calfei, deoarece sarcina acestei clase de lucrători, conform 
cutumelor operative, este cu totul alta. Maestru Mason ia pietrele 
perfecte si le aşează în construcția Templului, prin urmare el este 
cel care face uz de mistrie. În plan moral mistria reprezintă iertare 
şi toleranță. De aici provine expresia folosită de masoni ”a trece 
totul sub mistrie” când un Frate sau Soră greşeşte cuiva. A ierta 
este o virtute şi o caracteristică a divinității pe care omul o 
cunoaște şi şi-o insuseste. Astfel a ierta pe cineva înseamnă a 
renunța la propria persoană şi tocmai prin altruism, aflăm din 
scripturi, divinitatea a creat universul. Omul care iartă este la 
rândul său creator şi las această afirmaţie ca subiect de reflecţie 
pentru cititor. 

Compasul, este instrumentul de trasare al tuturor 
unghiurilor, segmentelor şi cercurilor. Sprijinit într-un punct fix, 
având un brat mobil, prin acest instrument fiecare Franc-mason 

reuşeşte să traseze propriul său cerc in jurul său, care reprezintă 
limitările sale, dar în acelaşi timp permite măsurarea influenţei 
acțiunilor noastre atât pe termen scurt cât şi pe termen lung. 
Compasul măsurând cercuri este un simbol al existenţei spirituale 
în antiteză cu echerul care măsoară pătrate, adică materialul. Cele 
două instrumente de măsură constituie alături de Cartea Legii 
Sacre, simbolul celor trei Mari Lumini ale Franc-masoneriei. 

Securea, mai rar întâlnită între unelte Franc-masonului, 
cel puţin în Masoneria Albastră, a primelor trei grade, primeşte 
interpretarea de unealtă care face legătura dintre cer și pământ, 
răspândind astfel voința spiritului în plan material. În funcţie de 
intensitatea cu care loveşte, securea poate fi considerată unealtă de 
construcție sau de distrugere, la fel cum poate fi considerată si 
unealtă sau armă, în funcție de modul în care este folosită. Orice 
unealtă poate deveni armă prin influenţa utilizatorului. Un aspect 
important reiese totuși din simbolismul securii, $i anume pentru a 
ştii să aprecieze intensitatea cu care trebuie să lovească, Masonul 
trebuie să înţeleagă voia cerurilor, adică să întrevadă şi să 
înțeleagă Planul Divin. Acest aspect impunând un alt nivel de 
cunoaştere decât cel accesibil Calfei, și prin urmare consider 
inoportună distribuirea acestei unelte la gradul doi. 


Despre cifra si numărul 5 

Prima dată vreau să atrag din nou atenţia că cifra şi 
numărul sunt două concepte filozofice diferite. Cifra este semnul 
iar numărul este esenţa filozofică reprezentată grafic de semn. 

Cifra cinci, deci semnul, este format dintr-un segment de 
cerc deasupra căruia este aşezat un unghi drept. Dincolo de 
stilurile caligrafice, cam așa aș rezuma construcția cifrei cinci. 
Mergând mai departe, asociind cu ceea ce am spus până acum, 
echerul fiind materie iar cercul spirit, în cifra cinci regăsim unite 
simbolurile celor două. 


Si ajunge la număr. Numărul cinci este văzut ca fiind un 
număr sferic, deoarece indiferent de modul în care este 
multiplicat, rezultatul se va putea reduce mereu la numărul 5, 
asemănător, filozofic vorbind, cu numărul 1. Cinci este suma 
primului număr par 2 şi a primului număr impar 3, din nou 
filozofic vorbind, numărul 1 fiind unitatea din care toate celelalte 
numere au izvorât. Astfel numărul cinci reuneşte masculinul si 
femininul, activul si pasivul, este deci numărul de coeziune al 
dualității. Din acest punct de vedere numărul cinci poate fi privit 
ca fiind o reprezentare a androginului, iar reprezentarea alchimică 
REBIS (publicată de Basilius Valentinus în 1613), este în marea 
ei majoritate constituită în jurul temei androginului. Interesant de 
observat este faptul că ființa androgină tine în mână un echer iar 
în cealaltă un compas, deasupra ei fiind luna, soarele şi steaua cu 
şase colţuri. Oricât de pasionantă ar fi descifrarea planşelor 
alchimice, trebuie să revenim la subiectul abordat punctual.. 

Numărul cinci mai este format şi din numărul 4 căruia îi se 
adaugă unitatea. Astfel putem considera numărul cinci ca fiind 
exact spiritul (1) şi materia (4) contopite, alchimic vorbind, 
procedeul de formare a chintesentei. Ceea ce dă și sensul 
ceremonialului de trecere la gradul de Calfă, şi importanţa Stelei 
Înflăcărate ca simbol central. 

Omul în sine este alcătuit după tiparul stelei cu cinci 
colţuri, având un cap, două mâini şi două picioare, aşezat în 
centrul lor fiind trunchiul. Steaua cu cinci colţuri în a cărei centru 
se plasează litera G devine Steaua Înflăcărată, la fel ca si ființa 
umană animată de către ceva superior ei. 

Numărul cinci este întâlnit în foarte multe manifestări 


misterioase ale creației, precum cele cinci corpuri platonice, 
singurele cinci poliedre regulate, descoperite de Platon. 

Nu am să merg mai departe cu analiza cifrei şi a numărului 
cinci, lăsând descoperirea aspectelor numerologice pe seama 

cititorilor interesaţi să dezvolte subiectul în cauză. Am să enumăr 
totuşi câteva instanţe în care numărul cinci este regăsit în ritualul 
gradului de Calfă. 

Avem cinci călătorii, cinci instrumente, cinci stiluri de 
arhitectură, cinci simţuri, cinci colțuri ale stelei, cinci trepte în 
scara spiralată (vezi anexe), dar şi cei cinci masoni care 
iluminează Loja. Avem perioada de cinci ani, durata lucrării calfei 
în antichitate. 

Este limpede că gradul de Calfă a fost gândit şi elaborat în 
jurul numărului cinic, care la rândul său este un simbol al omului 
aflat la maturitate. 


ARCANELE GRADULUI DE CALFĂ 


Sau secretele gradului, constau în aşezarea la ordin, 
semnul penal, pașii specifici, cuvântul de trecere, cuvântul sacru, 
atingerea, bateria gradului, vârsta, însemnele Calfei şi uneltele 
utilizate la acest grad. Nu am să le redau integral ci am să antrenez 
cititorul în descifrarea alfabetului masonic, la fel ca şi în manualul 
primului grad, bineînţeles cu altă cheie pentru cifru. 

Aşezarea la Ordin, este formată din două 
parti. Prima parte, semnul de v_um>v se face 
ridicând mâna Vys C. cu brațul paralel cu 
vnn> 1, antebraţul în poziție verticală, formând 
astfel un OUUOF. Degetele mâinii VVALCL 
sunt lipite mai putin degetul mare care este extins, 
iar palma este orientată înainte. A doua parte se 
numește semnul de aLaADILV-AVa şi se face 
ducând mâna JF O-IFV I pe inimă cu degete 
lipite si rotunjite ca si cum ar strânge inima (nu în formă de seas 
ci mai degraba varful degetelor indoite pentru a apuca ceva de 


jos). In alte rituri asezarea la ordin se face doar prin semnul de 
HLAOILVaAvao fără semnul de v 11>v. 

Semnul Penal, se face trăgând mâna Jroanv a 
energic orizontal, spre JF Orv =, după care se lasă ambele 
mâini să cadă lângă corp simultan. Acest semn face aluzie la 
pedeapsa nerespectării jurământului asumat: "prefer să mi se 
smulgă inima din piept decât să dezvălui secretele ce mi-au fost 
încredințate”. 


Pașii, se execută v r OL pași mici stând la Ordin conform 
gradului de Ucenic, se face semul penal al gradului I, după care se 
ia poziția la Ordin în gradul de Calfa. Se execută aNL paşi spre 


IFO4AnVA, pornind cu piciorul JFORMV şi trăgând 
VVALE>N lângă aramnv>" pentru a forma un echer. Se 
revine pe axul central cu un pas spre VV ALC cu piciorul 
VV-=ILC, trăgând piciorul aromv în spatele acestuia astfel 
încât să formeze un echer. Alte variante de ritual dau alt mod de 
executare a acestora. 

Cuvântul de Trecere, sau parola gradului este 
VULIN WV. 

Cuvântul Sacru, este J -I1LILIL EL, numele coloanei de la 
miaza-zi. 

Atingerea, are două forme pentru cele două faze ale 
trecerii la gradul de Calfă. Prima este pentru a primi admiterea la 
ceremonia pentru sporul de salariu, iar a doua atingere este pentru 
a se face cunoscut drept Calfă, ulterior ceremoniei. 

Prima atingere se face apucând mâna arnaunva a 
celuilalt cu mâna dreaptă şi executând de UL L UL ori o presiune 
sesizabilă cu degetul a „rr m între baza indexului si a degetului 
mijlociu al celuilalt. Aceasta reprezintă cererea parolei de trecere, 
care să dă silabisind sau pe litere în unele rituri. 

A doua atingere se face 
apucând mâna JFOAMV A 
celuilalt cu mâna JFOAMV 4 şi 
executând de ULLUL or oO 
presiune sesizabilă cu degetul 1-1F m pe prima falanga la baza 
degetului mijlociu al celuilalt. Aceasta reprezintă cererea 


cuvântului sacru, care să dă pe litere. 
Vârsta, este de ULLUL ani. 
Însemnele, specifice Calfei sunt sortul alb purtat cu baveta 


lăsată în jos si mănuși albe. 

Uneltele, primite la gradul de Calfă sunt în funcție de rit, 
aşa cum le-am enumerat anterior. 

Bateria, se execută precum la gradul de Ucenic dar cu 
LiL tL UL bătăi. Restul bateriilor în funcție de situație se execută 
identic ca la gradul de Ucenic. 


Instructia Gradului, sau catehismul Calfei 

„Urmând tradiția Dealu şi la acest FELLOW OF 
grad instructia sau catehismul constau în THE CRAFT 
rezumatul ceremoniei de trecere și a ——— 
invataturilor, efectuat sub forma unui dialog, cu secon Beciu 
intrebari si raspunsuri, intre doi membri ai O 


Ordinului. 


Î. Eşti Calfa? 

R. Am văzut V VO 4> 4 LLEOAJJAUJFHVH. 

Î. De ce ai vrut să treci la gradul de Calfă? 

R. Pentru că terminându-mi lucrarea de > uot Lu, am dorit să 
trec de la Perpendiculară la e L > 03. 

Î. Cum ai fost admis în Loja Calfelor? 

R. Nici îmbrăcat, nici dezbrăcat, prin bătaia de >UOL LU și mi 
s-a cerut atingere si cuvântul de trecere. 


I. Care este acest cuvânt? 

R. VULIN ADV. 

I. Ce semnifică el? 

R. Spicul de grau, reprezentat pe Tabloul de Loja. 

Î. După ce ai pătruns în Loja Calfelor ce s-a întâmplat? 

R. Am făcut uL euL călătorii de instruire după care am văzut 
vyoOodJ>J LEAIAUAr AV 4. 

Î. Ce se află în centrul ei? 

R. Litera ”c” 

Î. Ce semnificaţie are aceasta? 

R. CONAOVFL4, una din ştiinţele cele mai înalte sau Arta 
Regală. De asemenea prin aşezarea ei în mijlocul vvnnnL, 
este simbolul Marelui Arhitect al Universului, care este centrul 
creaţiei. 

Î. Cum ai fost trecut Calfă? 

R. Am depus jurământul, Maestrul Lojii m-a consacrat iar Primul 
Supraveghetor şi membrii Lojii m-au recunoscut. 

Î. Cum ne recunoaştem noi că suntem Calfele? 

R. Prin Semne, Atingeri și Cuvinte. 

Î. Execută Semnul la Ordin. 

R. (execută) 

Î. Ce înseamnă această aşezare? 

R. Ea este compusă din două parti, prima fiind semnul de 
yv 33> V iara doua semnul de HLJOILVAVG. 

Î. Execută Semnul Penal. 

R. (execută) 

Î. Ce semnificaţie are acest gest? 

R. El face aluzie la penalitatea încălcării jurământului depus, adică 


"prefer să mi se smulgă inima din piept decât să dezvălui secretele 
încredințate”. 
I. Care este Cuvântul Sacru? 

R. La primirea acestui grad, ca si in cel precedent, am fost sfatuit 
să fiu prudent. Nu pot să îl scriu, nici să îl rostesc, pot doar sa îl 
silabisesc, dă-mi prima literă si am să ţi-o dau pe următoarea. 

(cei doi execută) 

Î. Ce semnificaţie are acest cuvânt? 

R. El provine de la numele coloanei din dreapta intrării Templului 
lui Solomon şi semnificaţia lui este ”a consolida” sau "în el este 
consolidat”. Alăturat celui din gradul anterior semnificaţia lui 
devine "templul nostru este consolidat în forță” sau "în el este 
consolidată forța” si va dăinui pe vecie. 

Î. Unde este locul Calfelor în Templu? 

R. Pe al doilea rând al coloanei de miază-zi. 

Î. La ce lucrează Calfele? 

R. La şlefuirea nr LOvraL uU>aLunD. 

Î. Ce înţeles au pașii Calfei? 

R. Ei fac aluzie la circulația soarelui, primii paşi reprezentând 
deplasarea astrului de la solstițiul de iarnă la echinocțiul de 
primăvară iar următorii deplasarea de la solstițiul de vară la 
echinocțiul de toamnă. 

Î. Ce vârstă ai? 

R. ULLUL ani. 

Î. Ce simbolizează acest număr? 

R. El este numărul simţurilor noastre. 

Î. La ce oră încep Calfele lucrul? 

R. La miezul zilei. 

Î. La ce oră își încheie Calfele lucrul? 

R. La miezul nopţii. 

Î. Ce semnifică aceste ore? 


R. Inceperea lucrului se face atunci când Soarele străluceşte cel 
mai puternic şi se încheie atunci când el apune. Mai înseamnă și 


că omul ajunge la maturitatea intelectuală la mijlocul vieţii şi 


odată dedicat Marii Opere nu va înceta să lucreze pana la sfârşitul 
vieții sale. 

I. Unde isi primesc Calfele salariul? 

R. La coloana 4aAULLE. 


Lectura Gradului 

Pentru că vorbim de Ritul Scotian Antic si Acceptat, am 
decis să public un text sub forma lecturii gradului, ce poate fi 
citită noilor Calfe, dar care oferă și profanilor o perspectivă asupra 
acestui grad al Ordinului. Am pornit în elaborarea acestui text de 
la cartea fundamentală a filozofiei R..S..A..A.., "Morala şi 
Dogma Ritului Scotian Antic şi Acceptat” de Albert Pike. 
Folosind ca suport aceasta spectaculoasa lucrare a celui care a pus 
bazele ritului in forma actuală practicată până azi, voi încerca sa 
scot în evidenţă cele mai importante aspecte universale ce pot fi 
desprinse din cumulul învățăturilor gradului de Calfă în 
R..S..A..A... Totuşi ele nu sunt nici de cum suma lor ci abia un 
punct de plecare în interminabile căutări $i gânduri... pentru că 
Franc-mason esti toată viata, chiar daca părăsești Ordinul. 

Încă din cele mai vechi timpuri, în Orient, religiile erau 
considerate a fiind Mistere. Ele erau împărțite în micile şi marile 
Mistere. Astfel, omului de rând îi era permis accesul la micile 
mistere, adică îi era oferită o imagine, un concept, pe care acesta 
trebuia să îl venereze după nişte reguli bine determinate. Acea 
imagine sau concept era exclusiv descris prin atribute umane 
(sentimente umane, dorinţe umane, comportamente umane, etc.) şi 
primea ca formă materializată fie animale, pietre, sau mai târziu 
combinații dintre cele mai bizare între om $i specimene din regnul 
animal. Dovadă cea mai clară este regăsită în panteonul zeităților 
egiptene, sumeriene, romane şi greceşti. Era nevoie de această 
formă exoterică pentru a permite omului de rând, cu capacități 

reduse si cunoastere limitata, de a se identifica cu ideea care 
trebuia venerata, zeitatea respectiva in cauza. 

Odata cu dezvoltarea constiintei umane libere, manifestata 
prin creşterea nivelului de înţelegere şi de gândire, omul de rand 
era predispus la a descoperi pentru el noi înţelesuri ale 
simbolurilor. Rezultatul era de cele mai multe ori unul dezastruos 
ce dădea naștere unor atrocități cumplite. Astfel, initiatii în marile 
Mistere, de obicei preoțimea, a elaborat ritualuri din ce în ce mai 
complexe pentru a uniformiza practica religioasă şi prin 
deturnarea atenției de la simbol către ceremonie, eliminau multe 
oportunități de a născoci interpretări abuzive. 

Franc-masoneria, urmaş al vechilor mistere, a adoptat un 
sistem fidel celui din antichitate. Pentru a transmite învățăturile ei, 
Franc-masoneria se folosește de simboluri şi ceremonii, pe care în 
decursul vieții, un Franc-mason trebuie să le descifreze şi să și le 
explice. Franc-masonul care doar participă la ritual, care învaţă 
lista simbolurilor, fără însă a le gândi şi a le căuta adevăratul sens, 
nu face decât să ia parte la un exoterism asemănător vechilor 
mistere. El devine totuşi atent şi primește învăţăturile generale ale 
Ordinului. Prin regularitate”, adică respectarea prevederilor 
ritualice, el este capabil să transmită mai departe aceste învățături, 
nealterat. 

Un mason desăvârşit nu se va rezuma la această 
manifestare exoterică a Ordinului ci va căuta să descopere 
subtilitatile şi înțelesurile ascunse ale simbolurilor si a ritualurilor, 
iar pe măsură ce va avansa pe calea Cunoaşterii, va descoperii 
imensitatea Universului şi micimea propriei sale condiții umane. 

După voiaj”, misterele antice din Egipt, au îmbrăcat haina 
națiunilor unde acestea au fost implementate, fiind astfel atinse de 
ideologiile politice, administrative, a evenimentelor sociale, si de 
multe ori a perfidei ambiţii a unor indivizi de a le folosi pentru a 
asigura continuitatea unei guvernări, a unei ordini sociale sau a 


unor interese administrative locale. Initiatii au recunoscut la acea 
vreme importanța conservării şi au acceptat modificările aduse, 
păstrând totodată adevărurile filozofice în cercuri restrânse, pentru 
a permite păstrarea nepătată a Adevărului şi a Tradiţiei 
primordiale. 

Noile sisteme religioase, printre care şi creștinismul, chiar 
dacă afirmau principiul Fraternitatii, nu reflectau sub nici o formă 
principiul Egalităţii. Această anomalie a survenit tocmai din cauza 
ambițiilor cât se poate de profane de a controla alti membri ai unei 
comunități. Franc-masoneria a fost prima instituţie care a corectat 
această greşeală şi a introdus principiul de Egalitate ca doctrină 
nealterabilă a funcţionării sale. În Franc-masonerie, toți suntem 
Frați si Surori, şi toți suntem egali atât ca importanță cât si ca 
posibilități. Franc-masoneria a venit să corecteze şi un aspect lipsă 
al vechilor Mistere. Libertatea. Dacă în trecut se folosea un sistem 
feudal de conducere şi administrare a Misterelor, respectiv nu 


toată lumea avea acces la toate învățăturile şi mai grav nu avea 
posibilitatea de a se implica după liberul său arbitru în 
administrarea misterelor, Franc-masoneria a introdus principiul de 
Libertate în rândul membrilor ei. Astfel, orice Frate sau Soră, 


ajuns la gradul de Maestru, poate candida pentru orice funcție în 
Lojă, liber, dar responsabil de sarcina pe care şi-o asumă. 

Deviza Libertate-Egalitate-Fraternitate este o dezvoltare 
naturală a vechilor Mistere, care nu face decât să împlinească 
scopul acestora şi anume: să învețe omul să fie conștient de 
îndatoririle sale fata de el însuşi și față de semenii sai, să le 
respecte şi să le îndeplinească. Până la urmă este scopul final al 
întregii Filozofii şi Cunoașteri. 

Orice Adevăr, cunoaşterea lui, aduce cu sine îndatoriri 
specifice. Astfel primul mare Adevăr revelat omului prin Franc- 
masonerie este: omul este superior oricărei instituţii iar instituțiile 
sunt create pentru a servi omul, prin voia lui. Acest lucru ni se 

pare evident azi, dar acum 5000 de ani, de cand a existat o 
oarecare guvernare a omului, acest Adevar era considerat cea mai 
mare erezie. Indatoririle omului survenite din cunoasterea acestui 
Adevar constau in datoria omului de a fi liber, de a asigura tarii 
sale libertatea si de a garanta păstrarea acestui statut. Rezultatul a 
fost o nouă ordine sociale in care Despotii şi Tiranii au devenit 
duşmanul cel mai mare al umanităţii, fie că este unul temporal sau 


unul spiritual. Indatoririle omului au crescut considerabil şi 


termenul patriotism” a devenit sinonim cu guvernul liber, 
gândirea liberă, exprimarea liberă şi mai presus de orice, 
conştiinţa liberă. 

Desigur orice Adevăr ajunge să fie pervertit si interpretat, 
ca pe urmă să fie aplicat conform ambițiilor unor indivizi iar 
această libertate ajunge să fie văzută ca pe o Anarhie care creează 
la rândul ei alti tirani si despoti. Tocmai de aceea Fran-masonul, 
prin simbolurile şi ritualurile gradelor învaţă că este imperativ să 
nu se abată de la calea sa și să aplice cunoştinţele dobândite în 
acord cu învăţăturile Ordinului. 

Orice avocat sau luptător pentru cauza libertății omului 
este un erou al umanităţii. Asta urmăreşte Franc-masonerie, prin 
învăţăturile ei, să redea omului umanitatea, contrar sectarismului, 
a dogmei religioase, a unei moralitati rudimentare ce poate fi 
găsită în scrierile lui Confucius, Zoroastru, Seneca sau în 
epistolele şi versetele rabinilor, în proverbe şi epistole. Nu 
împărtășește învățăturile unei simple şcoli de gândire ci tocmai a 
acelor valori umane de care omul a fost privat - Umanitate, Stiinta 
şi Filozofie. 

Filozofia si Stiinta nu vin să combată Religia. Filozofia 
este observarea acțiunilor si gândurilor omului, micro-cosmosul 
reprezentat la acest grad de sfera pământească, cu scopul de a 
corecta şi perfecționa Umanitatea şi este animată de sentimentele 
religioase ale Fraternitatii si Iubirii. Stiinta nu vine nici ea să 


contrazică religia, ea fiind o observare a legilor naturii, a 
universului, pentru a înțelege mai bine Creaţia şi din acest motiv 
şi ea este animată de sentimente religioase pentru că ne apropie 
prin cunoaştere de Creator. În acest grad, ştiinţa este reprezentată 
de sfera cerească, macro-cosmosul. Religia în sine nu contravine 
nici științei, nici filozofiei şi odată animată de credința adevărată 
ea devine centrul de uniune al celor două discipline. Uniunea este 
redată de Hermes în Tableta de Smarald: "Ceea ce este sus este 
precum ceea ce este jos şi ceea ce este jos este precum ceea ce 
este sus, pentru a înfăptui un singur lucru, Unitatea”. 

Lumea profană consideră Cunoaşterea ca fiind o sursă 
inestimabilă de putere. Nimic nu poate fi mai greşit. Să zicem că 
cineva ar sta şi ar reține, dacă ar fi măcar posibil, toate 
informaţiile din toate domeniile. ÎL face asta un om mai puternic? 
Cu siguranţă nu. Cunoaşterea aduce cu sine putere doar dacă este 
transformată în înţelepciune. Dincolo de toate sloganurile pe care 
Franc-masoneria si le atribuie, scopul este tocmai acela de a 
transforma omul in înțelept. Care este diferența între un 
cunoscător şi un înțelept? Fundamental ei au la bază aceeaşi 
cunoaştere doar că primul rămâne la nivelul teoretic iar înțeleptul 
pune cunoştinţele sale în practică. Pe măsură ce experimentează, 
înțeleptul învaţă să selecteze informaţia pe care o stochează și asta 
îi permite să acţioneze si mai mult. În concluzie, Franc-masonul 
este un înțelept doar atunci când aplică cunoştinţele acumulate si 
mai ales când le aplică în folosul semenilor sai. 

Intelegem deci că Franc-masonul este un om al acţiunii. 
Poate va veni timpul când umanitatea va ajunge în repaus total. 
Atunci când nu va mai exista teama de a fi cucerit, de a fii înrobit, 
de a fi îngrădite sau interzise libertățile, când nu va mai exista 
teama de conflicte, de războaie, când nu va mai exista foamete sau 
boli, când omul nu va mai fi nevoit să isi apere proprietăţile si 
bunurile, când religiile nu se vor bate precum nişte berbeci cap în 

cap pe podul spre abis, cand umanitatea va fi guvernata de 
conştiinţă libera şi nimic altceva. Atunci cu siguranță nu va mai fi 
nevoie de nici măcar un Franc-mason. Dar pentru că suntem 
departe de acel scenariu, foarte departe, e nevoie în permanenţă de 
oameni de acțiune. Oameni care să sară în ajutorul celor 
neindreptatiti; oameni care să aducă pacea acolo unde este război; 
oameni care să aducă hrană acolo unde este foamete; oamenii care 
să aducă civilizaţia acolo unde domnește barbarismul; oameni 
care să lupte pentru libertate acolo unde aceasta este asuprită de 
tirani şi despoti. Este deci nevoie de oameni de acţiune, înţelepţi 
care să judece impartial şi să acţioneze conform conştiinţei lor 
eliberate pentru binele şi progresul Umanității. Aceştia sunt 
adevărații Franc-masoni, eroi ai omenirii. 

Ati ajuns la gradul de Calfă datorită progreselor pe care le- 
ati facut în Ordin, conform învățăturilor Franc-masoneriei şi 
pentru că ati dat dovadă de implicare atât în Lojă cât şi în 
societate, fiecare după posibilitățile şi înțelegerea lui. Aţi folosit în 
perioada de ucenicie unelte care reflectau spiritul gradului: 
compasul acoperit de echer. Acum ați văzut pe altar braţele 
compasului întrepătrunse de cele ale echerului. Vă voi comunica 
acum ce semnifică această nouă aranjare ca să intelegeti mai bine 
natura învățăturilor acestui grad. Cele două braţe ale Compasului 
reprezintă Rațiunea si Moralitatea iar poziţia lor în raport cu 
Echerul indică principiul după care se ghidează acțiunile voastre 
în planul material. 

Moralitatea sau mai exact Codul Moral, este un concept 
vag şi foarte putin uniformizat, după cum putem observa fiecare. 
Dar aici nu vorbim de o simplă moralitate profană. Initiatul a 


învăţat la primul grad să se cunoască pe sine însuşi. Până acum, el 
înțelegea prin Morală un cumul de legi impuse de societate şi 
dictate de o oarecare guvernare socială profană. De acum înainte, 
noua Calfă trebuie să înțeleagă acel cod de morală și să îl adapteze 


propriei sale ființe, asa cum îi dictează conștiința sa. Departe de 
Ordin sau de Franc-masoni să propovăduiască un mesaj care să 
incite la nerespectarea regulilor morale impuse de societate. Dar 
Franc-masoneria învață pe adepţii săi să înțeleagă acele legi 
morale si să le aplice în funcţie de situație cu înţelepciune, pentru 
a aduce binefacere umanităţii. Codul Moral nu va fi respectat 
pentru că trebuie, pentru că se impune, ci va fi folosit aşa cum 
conştiinţa liberă a fiecărui Franc-mason o dictează. El va înțelege 
de ce trebuie să acționeze într-un anumit fel şi astfel va deveni un 
înțelept. Acest braţ al compasului a fost așezat pe pieptul vostru la 
depunerea jurământului la inițiere ca simbol al rectitudinii cu care 
ați prestat acel jurământ; moralitatea voastră a garantat 
jurământul. 

Rațiunea, cel de al doilea brat al compasului, a fost deschis 
pe verticală în momentul jurământului, ceea ce simbolizează că 
rațiunea este mereu verticală şi că Ucenicul tinde spre aceasta. Ea 
provine de sus şi coboară pe verticală ca pe urmă să ia pe inițiat şi 
să îl urce înapoi, pe verticală, spre locul de unde strălucește cea 


mai puternică lumină. Ce este însă rațiunea? Rațiunea este 


mecanismul prin care tragem concluzii în urma observaţiilor 
noastre. Practic este metoda analitică a ştiinţei. Când judecăm 
obiectiv lucrurile, avem obiceiul de a spune că suntem rationali. 
La gradul de Calfă învăţăm să analizăm lucrurile din prisma celor 
cinci simțuri (văz, auz, miros, gust, pipăit), adică mijloace prin 
care furnizăm raţiunii informații. Cu sprijinul ei, acționăm in 
funcție de ce informaţii primim. Asta ne ajută să controlăm planul 
material şi să impunem voința noastră asupra lui. Este important 
să folosim rațiunea când suntem puşi în fata unor informații 
precise, dar este şi mai bine să folosim raţiunea când lucrurile nu 
sunt tocmai clare şi avem nevoie de un peisaj cât mai obiectiv. 
Rațiunea ne permite să distingem între aspectele duale si să ne 
păstrăm echilibrul. 

Atat Ratiunea cat si Moralitatea nu sunt concepte generate 
de mintea omului. Și fără cunoaştere sau educaţie, omul înţelege 
că este bine să aibă un cod de conduită moral, pe care în general îl 
respectă. Să fii rational este o condiție cu care ne naştem fiecare. 
În funcţie de circumstanţele vieţii aceste două atribute se dezvoltă 
sau regresează, dar ele există din totdeauna. Fără o voinţă de 
natură superioară ele nu ar pute exista, nu s-ar putea transmite și 
omul ar fii un simplu animal fără ele. Astfel, rațiunea şi 
moralitatea sunt pretuite de fiecare om în parte după înțelegerea si 
posibilitățile lui, dar ele constituie un potențial de evoluţie al 
fiecăruia. 

Echerul avea un brat mai scurt decât celălalt. Compasul 
însă are ambele braţe egale. De unde tragem concluzia că atât 
rațiunea cât şi moralitatea sunt la fel de importante omului si mai 
apoi umanității prin acţiunile sale. Ritualul nu prescrie care brat al 
compasului acoperă echerul tocmai pentru că fiecare Franc- 


mason, Sora sau Frate, este liber să decidă care din braţe le va 
folosi pentru a-şi exercita voința asupra materiei. Raționalismul 
pur a creat tirani si dictatori cu putere temporală iar moralitatea a 
permis apariția tiranilor si despotilor cu puteri spirituale. Calfa ar 


face bine să deprindă din aceste învățături că nici o forță 
neechilibrată nu este benefică. 

Un aspect important al moralității sunt factorii care 
cauzează apariţia ei: Iubirea şi Credinţa. Iubirea generează 
compasiune şi compasiunea înţelegere. Astfel, ceea ce percepem 
în jurul nostru va fi trecut prin filtrul compasiunii și al înțelegerii 
care vor ajuta la rândul lor rațiunea să facă un calcul cât mai exact 
al situaţiei. Credinţa fără Ratiune şi raţiunea fără credință, sunt 
fragile si expuse abuzurilor şi devin din unelte prin care Franc- 
masonul consolidează Umanitatea, unelte ale distrugerii si ale 
pierzaniei. De câte ori nu actionam in viata de zi cu zi în funcție 
de ceea ce credem nu de ceea ce stim, şi ne trezim cu un rezultat 


nefast. Cu oarecare rusinare pe urma esecului nostru spunem: am 
crezut că asa şi pe dincolo. La fel de multe ori ne bazăm doar pe 
ceea ce ştim şi la fel de rusinati recunoaştem: am ştiut că așa si pe 
dincolo, sau mai vulgar: nu am ştiut. 

Dar de unde să ştie omul când, cum şi ce unelte să 
folosească. Dacă Ucenicul a lucrat cu zel şi a ajuns să se 
cunoască, a observat că sinele lui, sau vocea lui interioară, îi 
ghidează acţiunile. În termeni profani respectiva voce este numită 
Intuitie, iar Calfa o recunoaște ca fiind Geniul. Geniul, simbolizat 
de litera ”G” aflat în centrul stelei cu cinci colţuri, este în centrul 
fiinţei umane. Geniul este cel care capătă Putere pe măsură ce 
omul se cunoaşte pe sine şi își depăşeşte condiţia. Putere este dată 
de Forta şi Intelepciune. Geniul, dacă este lăsat liber să conducă 
omul va conduce cu puteri divine, supraomenesti și va revela 
acestuia cele mai mari mistere ale vieţii. Auzim de ”genii” în jurul 
nostru, în toate ramurile existenței umane, oamenii care 
autodepasindu-se au ajuns să facă progrese imense în domeniile 
lor de activitate. Întâlnim aceste genii” în medicină, în politică, în 
economie, în toate ramurile științei dar şi în ale artelor - 
muzicieni, pictori, sculptori sau scriitori. Noi îi numim automat 


genii, fără însă a ne gândi de fapt că nu facem altceva decât să îi 
identificăm cu Geniul lor interior. De cele mai multe ori acești 
oameni apar involuntar, adică fără ca ei să vrea conştient să atingă 
acel nivel, dar initiatii în vechile Mistere au deschis calea pentru 
fiecare om să evolueze. Franc-masoneria la rândul ei ia oameni 


buni pentru a-i face şi mai buni. Geniul este marele luminator iar 
din el, prin Forţă si Intelepciune radiază cele mai profunde 
Adevăruri în întuneric. La fel ca si în misterele antice, unde 
simbolurile au fost interpretate greşit sau interpretarea lor 
autentică s-a pierdut, si în Franc-masonerie întâlnim diverse 
enunturi ciudate pe post de interpretări. De sute de ani, cercetătorii 
Ordinului, simbolisti si filozofi, au încercat să redescopere ceea ce 


98 


s-a pierdut si să ne readucă in prim plan, interpretările 
simbolurilor cât mai aproape de Adevăr. Aţi întâlnit în ritualul 
acestui grad, explicația cum că litera G ar sta pentru Geometrie. 
Vă propun să analizăm împreună această explicaţie. 

Geometria este ştiinţa prin care omul a reuşit să măsoare 
spațiul plan. Echerul și Compasul sunt uneltele ideale pentru acest 
tip de calcul. Dar ce facem cu planul tridimensional? Știm deja că 
în antichitate egiptenii şi persanii făceau calcule trigonometrice, 
ba mai mult astronomice, si observau mişcarea diverselor planete 
în sistemul solar. Avem nevoie deci de Trigonometrie. Unii Franc- 
masoni, numesc pe Marele Arhitect al Universului, Mare 
Geometru al Universului. Putea oare creația să fie manifestată 
folosind doar elementele geometrie? Cu siguranţă nu. Prin urmare 
această interpretare nu doar că este insuficientă dar este şi 
limitativă în sensul descoperirii Adevărului. Un arhitect foloseşte 
toate calculele matematice, toate metodele de determinare a 
spaţiului în cele trei dimensiuni şi tocmai de acolo vine denumirea 
de Mare Arhitect, care combate oarecum atributul de Mare 
Geometru. Consider că explicația privind Geometria trebuie 
aprofundată şi Calfa trebuie să descopere ceea ce se ascunde în 
spatele ei. Chiar dacă facem referire la armonia proporțiilor şi la 
Geometria sacră, această explicaţie este tot una vagă. Dar să nu 
uităm realitatea că fiecare primeşte atât cât poate înţelege. Astfel 
şi Ordinul reuşeşte să dea explicaţii digerabile tuturor membrilor 
săi, dar celor care au o chemare, care simt că este vorba de mai 
mult, lor le întredeschide poarta către adevăratele înțelesuri ale 
simbolurilor. Cei în care nu arde dorința de a căuta si descoperii 
Adevărul, nu ar ştii să îl pretuiasca oricum și toată strădania ar fi 


în zadar. Tocmai de aceea Adevărul nu este opulent, nu şochează, 
nu își acordă importanță, ci aşteaptă să fie descoperit. Cel ce o va 
face nu va fi șocat, va ştii să îl pretuiasca la adevărata lui valoare 
ŞI cu siguranţă va fi foarte discret în acțiunile sale. 


Cand vorbim de mase vorbim de majoritatea oamenilor 
care fie din voia lor fie din cauza circumstantelor ajung sa fie 
prost educați sau chiar needucati, să adopte şi să funcționeze dupa 
un sistem de valori corupt şi tocmai de aceea nivelul lor de 
înțelegere este scăzut. Initiatii din cele mai vechi timpuri au 
înțeles acest lucru si au încercat mereu să ridice nivelul de 
conştiinţă al maselor pentru că doar așa umanitatea poate 
progresa. Să nu uităm că orice colectiv, inclusiv umanitatea, este 
la fel de slab precum cel mai slab dintre membrii lui. Dar trebuie 
să avem grijă când transformăm gândurile noastre în realități. 
Solon a fost întrebat dacă a dat poporului său cele mai bune legi și 
el a răspuns așa: "le-am dat cele mai bune pe care sunt ei capabili 
să le primească”. În asta constă toată filozofia istoriei si modul de 
funcționare a oricărei guvernări. Trebuie totdeauna să avem grijă 
să nu şocăm, să lucrăm treptat şi să asigurăm o la fel de treptate 
dezvoltare a celor din jurul nostru. Nu trebuie să îi judecăm și nu 
trebuie să devenim superiorii lor. Trebuie să îi observăm, să îi 
înțelegem si treptat să îi ajutăm să îşi depăşească propria condiţie, 
dacă ei vor. Influenţând mediul nostru înconjurător, fiecare dupa 
posibilitățile sale, în acord cu principiile şi învățăturile Franc- 
masoneriei, cu răbdare $i perseverenţă, vom contribui la progresul 


umanității şi ne vom atinge scopul. 

Adevărul se manifestă prin mai multe adevăruri temporare 
care au un scop bine determinat şi un termen de valabilitate. 
Catolicismul spre exemplu a fost foarte util o perioadă, pe urmă a 
decăzut şi a dat naștere protestantismului care la rândul său s-a 
deteriorat iar acum bisericile în vest sunt goale şi oamenii 
redescoperă credința in ei înşişi. Învățăturile lui Isus transpuse în 


religia creștină au fost doar atât cât populaţia bătrânului continent 
a fost capabilă să primească. Doctrinele lui Zoroastru au fost cele 
mai bune pe care persanii antici au putut să le primească; cele ale 
lui Confucius au fost potrivite pentru chinezii acelor vremuri; 

Moise a adus cele mai bune legi pe care israelitii erau capabili să 
le folosească; Mahomed la rândul său a adus ceva potrivit pentru 
arabi. Toţi aceşti inițiați au revelat maselor adevăruri temporare 
dar au ascuns în doctrinele lor Adevărul absolut, ca el să fie 
intrevazut de alti inițiați. Că masele rămân ancorate în aceste 
adevăruri temporare nu este vina lor. Aici intervine natura umană 
care fie este lenesa, fie doreşte să domine pe semenii săi şi va 
folosi orice mijloace pentru a face asta. Conflictele şi discordia 
provin tocmai din aceste cauze şi au ca instrument adevărurile 
temporare. Franc-masoneria are ca deziderat să unească toţi 
oamenii in frăție şi să răspândească în rândul lor Adevărul si 
Lumina. 

Ca şi în gradul de Ucenic, Calfa învaţă că un Franc-mason 
trebuie să dea dovadă de multă umilitate. De aceea ati fost primiți 
în acest grad din nou nici îmbrăcaţi nici dezbracati. Un om în 
folosul oamenilor, un Frate pentru Frate, nu poate decât să fie 
umil ca să poată fi util. Orice om greseste, orice om se pierde, 
orice om suferă, orice om moare, orice om eşuează de la cursul 
său, orice om devine pradă bolilor... umilitatea trebuie să tina 
locul ignoranței şi a arogantei, pentru că doar ea este cea care face 
pe om să îl înțeleagă pe altul. 

Un Franc-mason nu trebuie să alerge după funcţii si 
onoruri, nici în cadrul Ordinului nici în afara lui. Cu cât cineva se 
simte mai pregătit şi mai util celor din jurul său, el trebuie să 
respingă demnități $i funcții pentru că lucrurile măreţe nu se fac in 
văzul mulțimii si în atenţia publicului. Să iti urmezi calea spre a 
realiza scopul în tăcere şi retras este singura modalitate prin care 
fiecare om poate să îşi aducă aportul la consolidarea și 
progresarea rasei umane. 

La acest grad ati auzit că glorificăm munca. Precum 
Alexandru al Macedoniei, Franc-masonii cred că nimic nu este 
mai nobil decât lucrul. Noi ştim că munca înnobilează pe om, 


motiv pentru care un Franc-mason nu va desconsidera nici un fel 
de munca si indiferent cât de josnica sau neimportanta ar părea, el 
nu va ezita să o înfăptuiască. Nici o faptă nu este neimportanta, 
nici un gest sau vorbă bună prea mică. Fiecare lucru are 
importanța lui şi totul face parte dintr-un plan universal pe care 
mintea celui mai iluminat om nu îl poate cunoaște, decât 
întrevedea. Spre exemplu, să luăm un mecanic care calibrează 
busola unui vapor. Dacă el este iresponsabil şi nu îşi ia munca în 
serios, va defecta busola iar acel vapor va eşua în larg. Pe vaporul 
respectiv pot fi şefi de guverne, regi și prinți, ei toți depind de 
mecanicul care a calibrat busola. Mecanicul, la rândul său, poartă 
pe umeri responsabilitatea fata de persoanele de pe vas, dar şi fata 
de popoarele pe care aceştia le reprezintă. 


Jurământul si Penalitatea Calfei 

Jurământul, ca si la gradul anterior, este unul simbolic iar 
întreaga lui valoare rezidă în cuvântul dat în acel moment, cuvânt 
al unui om liber şi de bune moravuri, care a pășit pe calea spre 
Adevăr şi Lumină şi a realizat progrese în căutările sale. Am 
abordat de nenumărate ori tema secretului şi a tăcerii așa că nu am 
să mai revin. 

Penalitatea jurământului, este pedeapsa simbolică ce va 
urma sperjurului. Desigur şi ea este un efect psiho-dramatic al 
ceremoniei, membri Ordinului putând să părăsească Franc- 
masoneria când doresc, printr-o simplă scrisoare de intenție, iar 
dacă fac abateri de la regulamentele şi constitutiile Ordinului sunt 
excluşi ca din orice altă asociaţie sau instituţie. 

Redau mai jos una din variantele de jurământ practicate în 
cadrul Ritului Scotian Antic și Acceptat. 

"Eu, (numele şi prenumele), sub invocarea Marelui 


Arhitect al Universului si în prezența acestei respectabile loji de 


Calfe Franc-masoni, regular întrunită si corect consacrată, din 

proprie si liberă voinţă, jur solemn pe cele Trei Mari Lumini ale 
Franc-masoneriei, să nu dezvălui niciodată, nici unul din 
secretele si misterele, gradului al doilea al Franc-masoneriei, nici 
profanilor, nici Ucenicilor. 

În plus, mă angajez solemn, să mă comport ca un adevărat 
si fidel mason Calfă, să răspund semnelor, să ascult ordinele, si 
să mențin principiile învăţate, în ambele grade dobândite până 
acum. 

Jur să respect toate acestea, fără echivoc sau rezervă 
mentală de orice fel, sub pedeapsa, că dacă voi călca acest 
angajament, să mi se smulgă inima din piept, si să fie aruncată 
păsărilor de pradă, sau fiarelor câmpului, si sa dispar din 
memoria Surorilor si Fraţilor mei, pe vecie. 

Pe onoarea si conștiința mea, jur solemn! 

Așa să îmi ajute Marele Arhitect al Universului!” 

Varianta de jurământ de mai sus este specifică Franc- 
masoneriei tradiționale, în cazul masoneriei liberale, jurământul 
este mai protocolar şi mai puţin dramatic, menționarea Marelui 
Arhitect al Universului fiind lăsată la libera alegere a Lojii. 


Îndatoririle Calfei 

Îndatoririle Calfei nu înlocuiesc şi nu anulează îndatoririle 
Ucenicului Franc-mason, cum cele ale Maestrului nu înlocuiesc şi 
nu anulează îndatoririle Calfei. Trecerea la un grad avansat în 
Franc-masonerie nu înseamnă abandonarea gradului precedent ci 
dimpotrivă complectarea acestuia. Tot ce primim odată cu noul 
grad vine ca să consolideze şi să sporească cele obţinute în gradul 
precedent. Doar astfel Ordinul poate îndeplini scopul său inițiatic, 
altfel fiind o simplă instituție de învăţământ sau grup de reflecţie. 

Inițierea decurge gradat dar în primul rând ea decurge 
ascendent, ca pe o spirală, nu în plan. Urcând încă un cerc al 
spiralei, nu face altceva decât să ne dea o nouă perspectivă asupra 


cercului anterior, care rămâne fix in raport cu mişcarea noastră 
ascendenta. 

Prin urmare, Calfa trebuie să lucreze cu asiduitate, să fie 
punctuală, activă, să se ilumineze permanent, să dea dovadă de 
stăpânire de sine şi de anduranţă pentru a parcurge întregul proces 
inițiatic al Ordinului. 

Când vorbesc de asiduitate mă refer la în primul rând la 
prezenţa la Tinute. Calfa este un nou pilon în educaţia Ucenicilor 
iar acest pilon nu poate lipsi din viata Lojii. Prezenţa la fiecare 
Tinuta este un semn de respect în primul rând, fata de membrii 
Lojii, dar şi mai important, este un sprijin sufletesc pentru toate 
aspiraţiile Surorilor si Fraților din Loja. Trebuie să recunosc ca de 
multe ori Tinutele sunt plictisitoare şi tentatia de a face altceva cu 
acel timp este mare. Dar să nu uităm că noi suntem aici în primul 
rând pentru Surorile şi Fraţii noștri şi abia apoi pentru noi. 
Sacrificiul timpului nostru este cel mai mic lucru pe care îl putem 
face pentru semenii nostri şi nu ar trebui să fie greu de făcut atâta 
timp cât avem binele lor în gând si sprijinul nostru în suflet. Un 
Mason care își iubeşte Fraţii şi Surorile nu va lipsi de la Tinute si 
nici nu va sta plictisit, așteptând să se încheie. El va fi entuziasmat 
de fiecare dată, pentru că este acolo si prin asta face bine celor din 
jur. Elanul membrilor Lojii este susţinut si de prezenţa tuturor la 
întâlniri. Este ca un rezervor inepuizabil de energie si de 
beatitudine izvorât din dragostea fraternă. 

Zelul şi ardoarea cu care Calfa lucrează, este un exemplu 
pentru Ucenicii care aspiră si ei să ajungă la următorul grad. 
Astfel Calfa, mai mult ca Ucenicul care poartă responsabilitate 
asupra sa, poartă o dublă responsabilitate — asupra lui dar mai 


important asupra celorlalți membri ai Lojii. Exemplul personal 
este cea mai bună metodă de educație şi de transmitere a 
învățăturilor Ordinului. Calfa nu va fi prezentă doar fizic la 

Lucrări, va trasa Planşe de Arhitectură, se va implica activ in 
dezbateri, dar se va implica şi în activitățile profane ale Lojii. 

Chiar dacă nu poate să ocupe funcţii în Loja si să voteze, 
încă, Calfa se va implica activ în tot ceea ce tine de buna 
funcționare a Atelierului. Se va oferi voluntară să ajute diverșii 
Ofiţeri la îndeplinirea sarcinilor lor, dar totodată se va implica 
activ şi la evenimentele organizate în afara Lojii. Activităţile 
extra-lojă au şi ele un rol foarte important în coeziunea dintre 
membri, asta pe lângă impactul benefic pe care îl au asupra 
mediului profan. Astfel, o acţiune de caritate este un bun prilej de 
a ajuta un grup defavorizat al societăţii, dar este benefică Lojii 
doar prin participarea tuturor membrilor. 

Punctualitatea este o trăsătură a unui bun profesionist, şi 
nu mă refer aici doar în sensul orar al atributului. Exactitatea şi 
precizia sunt atribute imperios necesare Calfei. Acum că are 
dreptul să ia cuvântul in Tinute, Calfa trebuie să formuleze precis 
şi exact luările de poziţie, iar argumentele ei să fie punctuale şi 
eficiente. Ucenicii urmând exemplul calfelor, vor învăţa să facă la 
fel atunci când vor trece de la Perpendiculară la Nivelă. 

Activitatea Calfei nu se rezumă doar la Lojă. Calfa 
călătoreşte, ceea ce înseamnă că toate interacțiunile ei, fie în 
cadrul Ordinului fie în lumea profană, trebuie să poarte cu ele 
impulsul activ a Lucrătorului. Lenea este cel mai mare dușman al 
progresului iar Calfa prin învățăturile gradului învaţă să combată 
activ acest viciu, nu doar la nivel intelectual. Dinamismul fizic 
este la fel de important ca şi cel intelectual, în cazul de fata. 

Prin iluminare permanentă înțeleg în primul rând o 
deschidere permanentă către cunoaștere. Calfa are mereu în faţa ei 


Steaua Înflăcărată, sursă inepuizabilă de cunoaștere, pe care 
trebuie să o simtă cu trupul, mintea și sufletul. Este inacceptabil 
un comportament ignorant sau intolerant din partea unei Calfe. 
Daca în primul grad am învăţat că ignoranta înseamnă întuneric, şi 


Ucenicul meditează si reflectă asupra ei si a felului prin care să o 
combată, acum, la acest grad, a venit momentul să transforme 
teoria în practică. Aceasta se poate realiza doar cu gândul şi inima 


deschisă, fiind într-o stare receptivă. 

Stăpânirea de sine a Calfei, nu trebuie înțeleasă ca o 
îmbuteliere a resentimentelor și pasiunilor, doar pentru a răbufni 
mai târziu. Stăpânirea de sine se dobândeşte prin găsirea 
echilibrului interior, al armoniei între microcosmos și 
macrocosmos, a ființei individuale și a celei sociale. Prin uneltele 
de măsură aflate la dispoziția ei, Calfa se analizează mereu şi 
caută tot timpul acel echilibru, în toate evenimentele şi aspectele 
vieții sale. Armonia și Echilibrul fiind contagioase, Ucenicii vor 
vedea în Surorile si Fraţii lor Calfă un izvor natural si benefic, de 
unde se vor inspira la rândul lor. 

Poate anduranta este cea mai grea îndatorire a unui Franc- 
mason. Zilnic sunt zeci sau sute de momente care ne afecteaza, 
care nu ne convin, care ne duc cu gândul la abandon și la căutarea 
altei căi. Calfa trebuie să înveţe să treacă peste ele şi ghidată de 
Steaua Înflăcărată să nu se lase abătută de la drumul pe care a 
pornit. Răbdarea, perseverenta şi înțelegerea, alăturate renunțării 
de sine din primul grad, sunt mijloacele prin care Franc-masonul 
va reuşi să facă fata tuturor situaţiilor cu bine si va evolua. 

În concluzie la toate acestea, atrag atenţia că apartenenţa la 
Ordinul Initiatic Universal al Franc-masoneriei nu este precum 
apartenenţa la o asociație. Este un mod de viata. Fără să 
supraestimez, pot spune că cel mai frumos mod de viaţa din cele 
pe care le-am întâlnit. Asta înseamnă că Franc-masoneria se 
trăieşte în primul rând, ceea ce nu se poate realiza stând deoparte, 
fiind pasiv, neimplicat. 

Oda Calfei 

Textul acestui cântec, precum şi a altora care privesc alte 
grade sau ceremonii masonice, a fost prezervat de Robert Macoy 
în cartea "The Masonic Vocal Manual”, apărut la New York, 
USA, în 1859. Pe lângă textul în sine, Macoy propune și diferite 
melodii care să acompanieze membrii Lojii în timp ce ei cântă 
pasajele Odei. Am ales din această carte Oda gradului de Calfă, pe 
care îl redau atât ca traducere cât și textul original. Trebuie să 
mentionez că traducerea nu urmăreşte armonia versurilor şi 
rimelor, fiind o traducere cât mai exactă a sensului celor 
exprimate de cântec. 


CALFA 
Deschidere 
Muzică - Balerma 
O bine ai venit, frate, în adunarea noastră 
Prea puternic este acum numărul ei, 
Şi se înalță foarte sus coloanele ei, 
Şi nobile se apleacă arcele ei. 


O bun venit — dacă inima ta este sinceră, 
Vei găsi printre în noi un cămin; 
Zilnic adăugăm noi coloane 


In glorioasa noastră construcție. 


Acum să lăsăm să se ridice rugăciunile noastre emotionante, 
Pentru binecuvântarea sa, 
Şi să aducem ofrandele noastre cerului, 
Pentru cel ce ni se va alătura. 

Muzica — Aud Lang Syne 
Veniti, voi Frati ai Breslei, uniti-va, 
De scopuri generoase legati; 
Iubirea sfântă şi lumina radianta 
Să se regăsească în toate lucrările noastre. 


Acolo unde coloane se ridică în forme binefăcătoare, 
Neatinse de decăderea timpului, 
Nu ne vom teme de întuneric sau furtuni amenințătoare 
Care să întunece ziua trecerii noastre. 


Si cum trecem prin călătoria vieţii, 

Deşi valuri problematice se vor ridica, 
Credinţa noastră se va sprijini pe acele tarmuri luminate 
În spatele cerurilor schimbătoare. 

Unde coloane se ridică, etc. 


Muzică — Ortonville 
Fie ca inimile noastre unite să crească 
Prin a iubirii dușuri înviorătoare, 
A căror caldă şi blândă atingere o resimtim, 
Ca să ne înveselească în cele mai triste ore. 


În fata pretiosului nostru altar ne închinăm, 
În sublimă gratitudine; 
Implorând a Ta grație salvatoare 
În toate timpurile ce vor veni. 


Iniţierea 
Muzică - What Fairy-Like Music 
Veniti, mestesugari, adunaţi să împărtăşim bucuria noastră, 

Care umblati cu Firul cu Plumb, si care lucrati cu Echerul; 
In timp ce calatoriti in iubire, pe Nivela timpului, 
Dulcea speranţă să lumineze întru mult mai bune tarmuri. 


Vom căuta în lucrările noastre Spiritul Divin, 
Să binecuvânteze templul nostru, si inimile noastre să le curețe; 
Pentru asta vom aduce un tribut la altarul nostru, 
Uniti fiind în adevărată prietenie, cântăm imnul nostru. 


Observa cu Ordinea $i Frumuseţea se ridică blând privirii, 
Fiecare Frate, o Coloană, aşa perfectă și sinceră! 
Când Ordinea va înceta, și templele vor decădea, 
Fie ca fiecare, dreaptă coloană, nemuritoare să supravieţuiască. 


Muzică — Rule Britannia 
Trăiască, Masoneria, tu Breaslă divină! 
Glorie pe pământ, din cercuri revelată; 
Care stralucesti precum bijuteriilor preţioase, 
Ascunsa de ochii tuturor, în afară de Masoni; 
Rugăciunile îndeplinite, mereu repetate, 
Fie în apăsată proză sau versuri line. 


Adevărat, toţi meșteșugarii sunt distinși, 
Codul nostru depăşeşte altă lege; 

Şi ce este în cunoaștere ales și extraordinar, 
În piepturile noastre sălășluieşte în siguranță. 
Pieptul discret, inima credincioasă, 
Prezervă secretele artei. 


In faţa căldurii arzătoare şi frigului străpungător, 
In faţa fiarelor a căror răcnet cutreieră pădurile; 
In faţa atacului însângerat al războinicilor, 


Arta Masonilor ocroteste umanitatea. 
Fie deci aduse onoruri acestei arte, 
De la care umanitatea primeşte aşa ajutor. 


Insigne profane, care ne hrănesc mândria, 
Distincţii supărătoare şi vanitoase, 

De către mason cu adevărat sunt puse la o parte: 
A artei născuţi liberi fii, aceste jucării abandonează; 
Innobilati de numele ce-l poartă; 

Distinşi prin ecusonul pe care îl poartă. 


Dulce camaderie, de invidie eliberată, 
Conversaţii prietenoase de fraternitate, 
Să fie cimentul durabil al Lojii, 

Care de secole ferm a rezistat. 

O Lojă astfel construită, prin secole trecute 
A rezistat, şi va rezista pentru totdeauna. 


În tot ce întreprinzi ai grijă, 
Instruit de prietenosul Echer, 


Să fie sincer, vertical, just şi corect, 
Şi ai să fi o Calfă. 


Nivela asa trebuie să îşi stabilizeze mintea, 
Ca tu să găseşti satisfacție, 
Când Norocul surâde altcuiva. 
Aceasta este mândria Masoneriei. 


Compasul celelalte două compune, 
Şi spune, că deși nervos cu motiv, 
Să îşi ti pasiunile în limite, 

Si o Calfa ai să fi. 


109 


110 


Deci, acestea sunt simbolurile ordinului nostru 
Compasul, Nivela si Echerul; 
Care ne învaţă să fim justi şi corecti: 
Si asta este mândria Masoneriei. 


Închiderea 
Muzică — Sicilian Hymn 


Curând ne vom despărți; cuvântul odată pronunțat, 
Prieten de la prieten în blandete pleacă; 
Astfel, până când ultimele legături de timp vor fi rupte, 
Să fie credinţa pe care fiecare frate o cunoaște. 


Pe Nivelă întâlniți, totdeauna 
Vom sta drepți si sinceri; 


Prieteni pe pământ să se întâlnească, şi să se despartă, 
Cu o lume mai bună în gând. 


Muzică — Rockingham 
Veniti, fraților, acum în noapte ne despartim, 
Să unim fiecare voce şi fiecare inimă — 
Un imn solemn lui Dumnezeu vom înălța, 
Un cântec de încheiere, recunoscătoare laudă. 


Aici, fraţilor, poate nu ne vom mai întâlni, 
Dar este un țărm și mai fericit; 
Şi acolo, eliberaţi de trudă și durere, 
Dragi fraţi, ne vom întâlni din nou. 


Dupa cum vedeti am incercat 
să redau mesajul odei cat mai exact. 
De asemenea am păstrat titlurile 
muzicilor recomandate pentru a putea 


mec = 


fi descoperite mai uşor, de către cei Je Zonk doza aa, 


interesaţi. Robert Macoy sugerează că ‘$e Uz a ga 5: 
acestea pot fi schimbate, dacă vre-un * N P Par j: 
frate are talent si pricepere. Azi, cum E fo2 2G Qo 
ziceam anterior, in capitolul dedicat i " 

muzicii, Lojile care încă mai practică 

acest obicei de a cânta, pot fi 

numărate pe degete. Eu văd acest 

lucru ca fiind o decădere a Ordinului. 

Fie că pretențiile de sobrietate ale 

membrilor sunt prea mari, fie că nu consideră că au suficient 
talent pentru a cânta, fie că jena fata de ceilalți membri îi 
împiedică, sau poate pentru simplul fapt că nu înţeleg importanța 
acestui gest, vorbim de o decădere, şi am să explic. Ce înțelegere 
asupra caracterului său poate un membru să aibă, dacă consideră 
că se injoseste cântând? Ce fel de Fraternitate poate exista acolo 
unde membri ei se simt constransi, și nu pot fi sinceri şi deschişi? 
Despre ce tradiție poate fi vorba, dacă ea poate fi modificată şi 
alterată după placul membrilor Ordinului? Nu sunt cântăreț şi nici 
nu am astfel de pasiuni, dar înțeleg că în Lojă trebuie să ne simțim 
în largul nostru, înţeleg că prin cântec ne unim toţi membri unui 
grup într-o singură idee, înțeleg că tradiția trebuie păstrată 
nealterată, chiar dacă formele ei pot fi influențate de timp. Înţeleg 
că bucuria de a cânta în cor, este de fapt bucuria manifestării 
unităţii unui grup omogen. Cum altfel să impregnezi mințile si 
sufletele membrilor, de frumoasele principii ale Ordinului, decât 
să le reciti la fiecare Tinuta, pe ritmurile unei muzici care inspira? 

Si cine crede că este prea matur pentru a cânta, să nu uităm că cei 
precum copiii vor mostenii împărăţia cerurilor. 

Am să închid aici mica argumentatie și am să redau în cele 
ce urmează textul original al Odei Calfei. Poate careva dintre 
cititorii acestui mic manual, se va încumeta să folosească 


materialele prezentate aici şi va retrezi această minunată tradiție 


pierdută în timp. 


"Fiecare inimă glăsuieşte un cântec ce este incomplet până când 
nu i se alătură o altă inimă. Cei care îşi doresc să cânte găsesc 
întotdeauna un cântec. La atingerea unui iubit, oricine devine 
poet.” Platon. 


VOCAL MANUAL. 


16. 
FELLOW CRAFT. 


OPENING. 5- 
Music—Bulerma. h / 


O welcome, brother, to our bang, 
Tho’ strong its numbers now, 

And high its lofty pillars stand, 
And noble arches bow. 


O welcome—if thy heart be true, 
Thou'lt find with us a home; 

We're daily adding columns new 
Unto our glorious dome. 


Now let our soulful prayers arise, 
For blessings on his brow, 

And bear our offering to the skies, 
For him who joins us now. 


17. 
Music—Auld Lang Syne. 
Come, Brothers of the Craft, unite, 
In generous purpose bound; 
Let holy love and radiant light 
In all our works be found. 


Where columns rise in beauteous form, 
Untouch’d by time’s decay, 

We'll fear no dark or threatening storm 
To cloud our passing day. 

And as we pass life’s journey o’er, 
Though trouble’s waves may rise, 
Our faith shall rest on that bright shore 
Beyond the changing skies. 
Where columns rise, &c. 


18. 
Music—Ortonville. 
May our united hearts expand 
With love’s refreshing showers, 
Whose warm and kindling glow is felt, 
To cheer our saddest hours. 


Before our treasured shrine, we bow 
In gratitude sublime; 

Imploring still Thy saving grace 
Through all of coming time. 


19. mail 
INITIATION. 
Music—What Fairy-like music. 
Come, Craftsmen, assembled our pleasure to share, 
Who walk by the Piuus, and who work by the 
SQUARE; 
While traveling in love, on the Lever of time, 
Sweet hope shall light on to a far better clime. 


Weill seek, in our labors, the Spirit Divine, 
Our temple to bless, and our hearts to refine; 
2* 

And thus to our altar a tribute we'll bring, 
While, join’d in true friendship, our anthem we sing. 


See Order and Beauty rise gently to view, 

Each Brother a column, so perfect and true! 
When Order shall cease, and when temples decay, 
May each, fairer columns, immortal, survey 


20. 
Music—Rule Britannia. 


Hail, Masonry, thou Craft divine! 
Glory of carth, from heaven reveal’d; 
Which doth with jewels precious shine, 
From all but Masons’ eyes conceal’d; 
Thy praises due, who can rehearse, 
In nervous prose or flowing verse. 


All craftsmen true, distinguish’d are, 
Our code all other laws excels; 
And what’s in knowledge choice and rare, 
Within our breasts securely dwells. 
The silent breast, the faithful heart, 
Preserve the secrets of the art. 


From scorching heat and piercing cold, 
From beasts, whose roar the forest rends; 
From the assaults of warriors bold, 
The Mason’s art mankind defends. 
Be to this art due honor paid, 
. From which mankind receives such aid. 

Ensigns of stato, that feed our pride, 
Distinctions troublesome and vain, 
By Masons true are laid aside: 
Art’s free-born sons such toys disdain; 
Ennobled by the name they bear, 
Distinguish’d by the badge they wear 


Sweet fellowship, from envy free, 
Friendly converse of brotherhood, 
The lodge’s lasting cement be, 
Which has for ages firmly stood. 
A lodge thus built, for ages past 
Has lasted, and shall ever last. 


21. 
In all your dealings take good care, 
Instructed by the friendly Square, 
To be true, upright, just and fair, 
And thou a Fellow Craft shall be. 


The Level so must poise thy mind, 

That satisfaction thou shall find, 

When to another Fortune’s kind. 
And that’s the pride of Masonry. 


The Compass t’other two compounds, 

And says, though angry on just grounds, 

Keep all your passions within bounds, 
And thou a Fellow Craft shall be. 

Thus symbols of our order are 

The Compass, Level, and the Square; 

Which teach us to be just and fair: 
And that’s the pride of Masonry. 


22. 
CLOSING, 
Musio—Sicilian Hymn. 
Soon we part; the word once spoken, 
Friend from friend in kindness goes; 
Thus, till time’s last ties are broken, 
Be the claim each brother knows. 


On the Leven met, forever 
May we stand upright and true; 
Friends on earth shall meet, and sever, 
With a better world in view. 


23. 
Mustc— Rockingham. 
Come, brothers, ere to-night we part, 
Join every voice and every heart— 
One solemn hymn to God we'll raise, 
One closing song of grateful praise. 


Here, brothers, we may meet no more, 
But there is yet a happier shore; 

And there, released from toil and pain, 
Dear brothers, we shall meet again. 

Scara spiralata 

Simbolul scării in spirală joacă un rol important in Franc- 
masonerie, in special in cea de origine anglo-saxona, unde acesta 
este venerat ca fiind unul din simbolurile centrale ale Masoneriei 
Albastre. In Masoneria continentală, puternic influențată de 
riturile franceze, acest simbol fie lipseste cu desăvârşire, fie 
menționarea lui se rezumă la o propoziţie în ritual, totul depinzând 
de ritul practicat. In Ritul Scotian Antic si Acceptat prezența 
Scării Spiralate este insesizabilă şi tocmai de aceea am ales să 
abordez acest subiect într-un capitol distinct al anexelor. 

Pornind de la Legenda Scării în Spirală, lectură compusă 
de Ilustrul Frate Albert G. Mackey, am să încerc să explic rolul şi 
funcționalitatea acestui simbol în cadrul Ordinului, deoarece o 
bună cunoaștere a Franc-masoneriei nu poate să se definească prin 
mono-rit. 

Am observat până acum, sau cel putin trebuia să o facem, 
că masoneria operativă a fost în strânsă legătură cu religia creştină 
şi multe din regulile, simbolurile şi tradiția ei provine din sfintele 
scripturi creştine. Şi pentru Scara Spiralată găsim sursa în Biblie, 


şi anume în 1 Împărați, cap.6 (care face referire la zidirea 


Templului) vers.8: "Intrarea odăilor din catul de jos era în partea 
dreaptă a casei; în catul de la mijloc te suiai pe o scară cotită şi, 
tot aşa, de la catul de mijloc, la al treilea”. Altă referință despre 
scara spiralată în contextul construcției Templului este inexistentă. 
Nu vreau să caut o explicație pentru întrebarea evidentă: dacă 
apare doar o singură dată de ce a fost ales ca simbol. Validitatea 
istorică nu prezintă interes pentru că aici totul este simbol, iar 
aspectele acestea trebuie tratate ca atare. Prin urmare, voi discuta 
simbolul şi înţelesul lui, în cele ce urmează, acest mod de 
abordare fiind mult mai profund şi spiritual. Aşa că am să 
presupun din start că este vorba aici de o alegorie, o lecţie morală 


şi filozofică, care să inspire Calfa pe drumul devenirii ei 
spirituale. 

Simbolul scării în sine, este cât se poate de evident şi nu 
necesită explicații prea savante. De când a primit prima dată 
Lumina, prin Initiere, până va ajunge la sublimul grad de Maestru 
Mason, si mai departe, Franc-masonul este într-o căutare 
permanentă, prin care el ajunge să se auto-descopere. Drumul său 
este mereu înainte şi niciodată înapoi, iar pasajul său pe calea 
masoneriei poate fi astfel comparată cu o urcare. Ce simbol mai 
bun pentru asceză decât scara”. 

Spirala, este un atribut interesant al scării, direcţie a 
mişcării pe care o regăsim atât în mersul Lojii, cât şi în diversele 
ceremonii ale sporurilor de salariu, circulambulatia. Nu am să 
intru în explicațiile matematice ale spiralei ci în cele simbolice, 
care ne arată că drumul în Franc-masonerie nu este unul direct şi 
scurt, ci unul greoi, lent, care are efecte ameţitoare asupra fiinţei, 
iar secţiunile de parcurs nu sunt mereu egale, dar ele sunt 
proportional regulare si naturale. 

Să trecem deci la simbolul Scării in Spirală care, aflăm din 
Vechiul Testament, că porneşte de la sol, de pe veranda 
Templului. Dacă prezența divinității se regăseşte în Templu, în 
Sfântul Sfinților, atunci suntem indreptatiti să spunem că cei 
neinitiati se află în afara lui, iar cei inițiați în interiorul său. 
Veranda fiind punctul de trecere, Poarta Joasă, de la profan la 
sacru, ceea ce îl pune pe neofit de la început pe scara spiralată, 
chiar dacă acesta nu o întrevede încă. 

Ca organizare a algoritmului inițiatic purtat de tradiția 
franc-masoneriei aş defini scurt cele trei grade ale gradelor 
albastre după cum urmează, începând cu Ucenicul: perioada de 
probă, procese initiatice de purificare şi mecanisme rituale 
preparatoare, care trebuie să desprindă pe neofit din lumea 
profană. Al doilea grad, cel de Calfă, poate fi comparat cu micile 

mistere ale sistemelor antice, unde initiatul pregatit anterior, 
cunoaşte o iluminare mintală. Gradul următor, cel de Maestru 
Mason, este în tocmai marilor mistere ale anticilor, prin care 
initiatul trăiește iluminarea spirituală si astfel devine o ființă 
animată în întregime de lumină. Abia aşa poate el descoperi 
Adevărul. 

Neofitul pătruns în Templu, este acum gata să păşească pe 
scara spiralată, act simbolic că el trece acum de la vârsta fragedă a 
copilăriei, simbolizată în cărțile de tarot prin prima carte, "0 - 
Nebunul”, a Arcanei Majore, la maturitate. Această etapă în 
evoluţia Masonului este cel mai bine reprezentată de a doua carte 
a Arcanei Majore, ”1 - Magul”. Aflat la vârsta maturității sale, el 
este acum pregătit pentru o temeinică instrucție intelectuală. Calfa 
primeşte primele manifestări ale cunoaşterii, iar acestea sunt 
simbolizate de treptele scării în spirală. Treptele sunt grupate în 
trei loturi, primul format din trei, al doilea din cinci şi al treilea 
din şapte. Influențele filozofiei lui Pitagora asupra masoneriei sunt 
evidente, cunoscând faptul că Pitagora considera numerele impare 
ca fiind emanatii ale perfecțiunii. Prin urmare, şi scara spiralata 
devine un simbol al perfecțiunii, initiatului pe drumul spre 
Adevăr. 

Calfa, adultul care parcurge drumul vieții sale, trebuie să îl 


parcurgă conform învățăturilor masonice, ceea ce îi promite că la 
final va fi recompensat cu auto-depășirea condiției sale, adică 
perfecționarea sa intelectuală, morală şi spirituală. Astfel pregătit 


el va putea obţine un anumit tip de cunoaștere şi prin ea Adevărul. 
Dar ce presupune această evoluție? Nimic mai mult decât 
schimbarea regimului ontologic al fiinţei umane, trecută de la 
chinurile unei vieți primitive, la bucuriile oferite de atingerea 
Intelepciunii. Traseul de la viata existenţială la una de o înaltă 
calitate spirituală este dat de parcurgerea scării în spirală, treaptă 
cu treaptă. Acele trepte nu sunt altceva decât embleme ale 


disciplinelor si doctrinelor traditiei primordiale, care se ocupa de 
lumea materială si de cea spirituală, în egală măsură, iar la final, 
în capătul scărilor radiază simbolul perceput doar de masonul 
instruit corespunzător. 

La urcarea primelor trei trepte se vor prezenta cei trei 
Ofiţeri care conduc Lucrările Lojii, Maestrul Venerabil, Primul si 
al Doilea Supraveghetori, în ordinea in care initiatul trece prin 
şantier, Secundul Supraveghetor, Primul si mai apoi Maestrul 
Lojii. Desigur că putem interpreta acestea ca fiind o învăţătură 
despre administrarea Ordinului, dar să nu uităm că cei trei Ofiţeri 
sunt totodată dublaţi de cei trei stâlpi care susțin Loja, 
Intelepciune, Forţă şi Frumuseţe. Urcând cele trei trepte masonul 
dă dovadă că posedă cele trei atribute elementare oricărei 
construcții. 

Următoarele cinci trepte fac referire la simţurile omului și 
totodată la cele cinci ordine de arhitectură. Nu reiau aici, ele fiind 
explicate individual în capitolele dedicate. Dar am să subliniez că 
acestea reprezintă cunoaşterea elementară care va fi folosită ca 
bază pentru viitoarele explorări. 

Cele şapte ultime trepte sunt embleme ale Artelor Liberale, 
detaliate anterior si înseamnă, în contextul scării, parcurgerea 
cunoașterii naturale, pentru ca pe urmă să fie posibilă abordarea 
unei cunoașteri supranaturale. 

Concluzionez cu afirmaţia că Scara în Spirală nu este o 
scară pe care se coboară, doar se urcă, şi această mișcare poate fi 
pusă în antiteză cu căderea omului din Rai. Poate aşa este mai 
uşor de întrevăzut care este scopul Ordinului și la ce folosește 
instrumentarul inițiatic traditional, dar totodată se justifică şi 
afirmația prin care Franc-masoneria este unul din depozitarii 
tradiției primordiale. 

Tablouri de Loja 


Asa cum am promis mai sus, am să redau câteva din 
Tablourile de Loja, Planşele gradului de Calfă, aşa încât ele să 
poată fi studiate, comparate, iar cercetătorul acestui fenomen să 
desprindă o cunoaștere cât mai amănunțită asupra simbolurilor 
acestui grad în particular şi asupra Ordinului Initiatic Universal al 
Franc-masoneriei. 

Drepturile si Indatoririle Calfei 


Asa cum am mai afirmat, un nou grad in Franc-masonerie 
nu inlocuieste sau anuleaza gradul sau gradele precedente, ci vine 
să le completeze. Astfel, noua Calfa, va avea în continuare de 
îndeplinit îndatoririle Ucenicului, dar primește ceva în plus, ceva 
mai mult. 

În "General Ahiman Rezon” de Daniel Sickels (1868), 
manual al Franc-masoneriei americane, apare următorul discurs ce 
stabileşte îndatoririle specifice gradului de Calfă: 

». „Legile şi regulile noastre trebuie să le urmezi cu 
stricteţe; şi să fi mereu pregătit să asisti în respectarea lor de către 
ceilalți Fraţi. Nu trebuie să agravezi ofensele Fraţilor tăi, ci în 
urma fiecărei indiscretii va trebui să judeci cu blandete, atragi 
atenţia cu prietenie şi să actionezi drept. 

Studiul Artelor Liberale, această valoroasă ramură a 
educaţiei, care au tendinţa de a impresiona eficient minţile, sunt 
recomandate atenţiei tale. În special Geometria, cea care este 
considerată ca fiind baza Artei noastre. Geometria, sau Masoneria, 
inițial fiind considerați termeni sinonimi, fiind de natură divină şi 
morală, este îmbogăţită cu cele mai utile cunoștințe. În timp ce 
demonstrează atributele mirifice ale Naturii, demonstrează şi mai 
importantele adevăruri ale moralității. 

. se aşteaptă de la tine că te vei conforma principiilor 
Ordinului, şi te vei strădui mereu să practici cu perseverență şi 
statornicie lăudabilele virtuți. Cunosti acum natura obligațiilor 
tale, primite cu acest nou grad, la care te-ai angajat prin cele mai 
sacre legături.” 

Acelaşi text apare într-un alt manual masonic, apărut cu 
doi ani înaintea celui menţionat mai sus, si anume ”Duncan's 
Masonic Ritual an Monitor” de Malcom C. Duncan (1866), 

probabil cel mai răspândit manual masonic atât în cadrul 
Ordinului cât si în lumea profană. 


In versiuni mai recente ale instructiilor de grad, găsim spre 


exemplu Manualul gradului de Calfa, emis de Marea Loja din 
New York in 1985 care transmite noii Calfe urmatoarele obligatii: 

” .. pentru că importanța supremă a unui om rezidă în ceea 
ce este el in sine lui si nu ceea ce pare sa fie in exterior, Masonul 
are obligația specială de a-şi spori cunoașterea și a-și intensifica 
practica virtuţii. Geometria, precum Masoneria, este atât o artă cât 
si o ştiinţă. Ea exprimă spiritul omului și măsoară virtuțile sale, şi 
leagă astfel viata lui de aceste componente într-un tot unitar, asa 
cum este si universul însuşi. 

Fiecare Calfa trebuie să isi ia în serios activitățile şi 
eforturile masonice. Trebuie să fie prezentă la Tinutele Lojii sale, 
să se implice în afaceri $i discuţii activ, să respecte mereu vechile 
obiceiuri şi tradiţii ale Lucrării, şi astfel va ajuta la prezervarea 
lor. Prin prezența sa activă şi simpatetică în viata Lojii sale, 
Masonul se va pune în slujba a ceea ce este bun, nu doar pentru 
Fraţii săi, ci pentru întreaga lume. Ea va demonstra, din toată 
puterea ei, validitatea Regulii de Aur: fă celorlalți doar ceea ce ai 
vrea ca ei să îşi facă tie.” 

Marea Lojă a Masonilor Liberi şi Acceptati din Ohio, 
USA, prezintă următoarele drepturi si responsabilități al Calfei: 

“În plus față de drepturile primite la gradul de Ucenic, 
acum ai voi să asisti la Tinutele Lojii tale atât în primul grad cât si 
în cel de al doilea. Ai dreptul să vizitezi alte Loji in Tinute la 
primele două grade. Ai dreptul să fi instruit şi verificat, iar dacă 
dai dovadă de cunoştinţele necesare, ai dreptul să ceri avansarea la 
următorul grad. Obligatiile care vin cu aceste drepturi ti-au fost 
expuse în timpul ceremoniei de Trecere şi le regăseşti în 
Obligatiile asumate.” 


Direcţia generală este evidentă. Trecut de la o munca 
fizică, Masonul este pus acum în fata lucrului asupra mentalului 
său. Având acum unelte noi, material de lucru nou, bineînţeles că 


drepturile si obligaţiile Calfei sunt si ele diferite. Intelegem deci 


că Franc-masoneria este un Ordin al Lucrului, onest şi corect prin 
structură dă membrilor ei cunoaşterea gradat şi toate cele necesare 
muncii lor, atunci când ei sunt pregătiți si timpul este 
corespunzător. Toate la timpul lor pentru omul potrivit la locul 
potrivit. 

O particularitate specifică a acestui grad o reprezintă 
vizitele. Dacă toate Obedientele admit vizitele libere ale Lojilor 
pentru membri ei de la gradul de Calfă, unele, mai ales în 
Masoneria liberală, impun si o obligaţie în acest sens. Astfel Calfa 
în perioada ei de muncă, trebuie să efectueze vizite la alte Loji 
(numărul variază de la Obedienta la Obedienta). Doar dacă a 
îndeplinit numărul prescris de vizite, consemnate în fişa de 
deplasare cu semnătura şi sigiliul Lojilor în cauză, ea este 
calificată pentru avansul la următorul grad. Fie că înţelegem de 
aici o paralelă sau o rămăşiţă a Companionilor medievali, sau pur 
şi simplu doar aspectele de fraternitate, este evident că această 
activitate nu poate să dăuneze unei Calfe dornice de studiu şi 
perfecționare. 

INTRU GLORIA MARELUI ARHITECT AL 
UNIVERSULUI, 
ÎNTRU BINELE SI PROGRESUL UMANITĂȚII, 

ÎN FOLOSUL ORDINULUI INITIATIC UNIVERSAL AL 
FRANC-MASONERIEI SI AL VOSTRU RESPECTABILI 
FRAȚI ŞI SURORI RĂSPÂNDIȚI PE FATA 
PĂMÂNTULUI, INDIFERENT DE LOJILE ŞI 
OBEDIENTELE DIN CARE FACEŢI PARTE. 


AŞA SĂ FIE! 


BIBLIOGRAFIE RECOMANDATA 


”Simbolurile Francmasonerie”, Jules Boucher, Ed. RAO, 
2006 

”Franemasoneria pe înţelesul adeptilor sai”, Oswald Wirth, 
Ed. RAO, 2010 

"Simbolurile Masoneriei în mileniul III”, Irene Mainguy, 
Ed. RAO, 2010 

” De la ucenic la calfa in Francmasonerie”, Stefan Masu, 
Ed. RAO, 2010 

"DEX Masonic vol.1,2”, Olimpian Ungherea, Ed. Phobos, 
2007 

"Manualul Calfei”, Ovidiu Gales, Cristian Gherasim, 
M..L..N..R.., 2009 

"Ordinul si Obedientele”, Marius Lepage, Ed.Nestor, 2010 
”Misterele Templului Masonic”, Olimpian Ungherea, Ed. 
Phobos, 2004 

"Bibliografie masonica”, Dan H. Nestorescu, Ed. Nestor, 
2012 

”Fenomenul Masonic Decorticat”, Jacques Herman, Ed. 
AVV 13 Publishing, 2015. 

”Morala şi Dogma Ritului Scotian Antic şi Acceptat al 
Francmasoneriei”, Albert Pike, Ed. Herald, 2009 (ediţia 
cuprinde traducerea primelor trei grade). 

”Manualul gradului 1° in Franc-masonerie UCENIC”, 
Mircea Bucin, Ed. AVV 13 Publishing, 2015. 

"De ce ai cerut să fii primit in Franc-masonerie? Interviuri 
masonice vol.1: Jacques Herman”, Jacques Herman, Mircea 
Bucin, Ed. AVV 13 Publishing, 2015. 

CUPRINS 


COLECȚIA ”LUMINA MASONICA” 


de Mircea BUCIN 
PREFATA 


de Ion Vianu 


PRELIMINARII DESPRE GRADUL DE CALFA 
1. ECHERUL SI COMPASUL LA GRADUL DE CALFA, 
2. MASONERIA OPERATIVA SPRE CEA SPECULATIVA, 
3. COMPANIONII TURULUI FRANŢEI, 
4. PREGĂTIREA TEMPLULUI, 
5. PREGĂTIREA UCENICULUI PENTRU SPORUL DE SALARIU, 


CEREMONIA DE TRECERE A UCENICULUI LA 


CALFĂ 
1. PRIMA SECVENȚĂ — CUVÂNTUL DE TRECERE 
2. A DOUA SECVENȚĂ — TRECEREA 
LA GRADUL DOI CONFORM DIVERSELOR RITURI ȘI RITUALURI 
1. CELE CINCI CĂLĂTORII SI ÎNVĂŢĂTURILE TRANSMISE, 
2. STEAUA INFLACARATA SI LITERA ”G”, 
3. DECORURILE LOJII LA GRADUL DE CALFA, 
4. UNELTELE CALFEI, 
5. DESPRE CIFRA ȘI NUMĂRUL 5, 


ARCANELE GRADULUI DE CALFĂ 
1. INSTRUCTIA GRADULUI, SAU CATEHISMUL CALFEI, 
2. LECTURA GRADULUI, 
JURĂMÂNTUL ŞI PENALITATEA CALFEI 
ÎNDATORIRILE CALFEI 


ANEXE 
1. ODA CALFEI, 
2. SCARA SPIRALATĂ, 
3. TABLOURI DE LOJĂ, 
4. DREPTURILE ȘI ÎNDATORIRILE CALFEI, 


BIBLIOGRAFIE RECOMANDATĂ 


PAG. 101 
PAG. 102 
PAG. 106 


PAG. 139 


“Progresul omenirii este cauza noastră; 
independenta În gândire este dorinta noastră supremă; 
Libertatea de conștiință este misiunea noastră; 
Garantarea drepturilor egale tuturor popoarelor 
de pretutindeni este scopul nostru final.” 


Grezul Ritului Scotian Antic si Acceptat 


Manualul de fata nu se vrea a fi unica si exclusiva carte pe 
care o Calfă în Franc-masonerie trebuie să o citească. Ea este doar un 
punct de plecare, un rezumat a ceea ce Calfa trebuie să asimileze, să 
trăiască și să dezvolte în conștiința lui pentru a putea avansa în pro- 
gresia gradelor, adică a cunoașterii și a trăirii în cadrul Ordinului 
Initiatic Traditional și Universal al Franc-masoneriei. 

Nu este suficient sa citim si sa acumulam informatii, este util 
dar nu este suficient. Trebuie să trăim și să simțim. De aceea recoman- 
darea mea către orice Calfă este de a vizita cât mai multe Loji și a par- 
ticipa la cât mai multe Tinute, indiferent de Rit.. 

Munca unui Francmason, se zicea cândva, ar trebui să fie 85% 
muncă individuală (lectură, informare, meditaţie, gândire și trăire 
personală) și 15% lucrul în cadrul Lojii. Acum, din păcate, în celel mai 
multe cazuri, munca unei Calfe se rezumă doar la cei 15% din cadrul 
Lojii... și este în responsabilitatea fiecărui membru să readucă munca 
sa la o stare de normalitate. 

Acest mic manual este exact punctul de plecare, prima 
unealtă în căutarea cunoașterii Calfei în Franc-masonerie și precede 
manualul gradului de Ucenic. Zelul și dedicarea lui față de el însuși 
este singura cale, care îi va asigura progresul. 

În Gloria Marelui Arhitect al Universului, Întru Binele și Pro- 
gresul Umanității, Înţelepciunea, Forţa și Frumuseţea să vă fie călăuze 
pe drumul către Adevăr! 


Mircea BUCIN 


